
ĮVADAS: CHARLESO TAYLORO KOMUNITARIZMAS 


BENT kiek su šiuolaikine Vakarų politine filosofija susipaži- 
nęs Žmogus žino apie liberalų ir komunitarų diskusiją. Ta 
diskusija paskutinį dešimtmetį ypač suintensyvėjo Šiaurės 
Amerikoje. Žvelgdami į ją tarytum iš šalies, mes visuomet 
galime savęs paklausti: „O kam mums reikia Žinoti apie toli 
nuo Lietuvos vykstančias diskusijas?“ Ar tai nėra vien tuščio 
smalsumo tenkinimas? 

Atsakymas į šiuos klausimus paprastas: Lietuvoje taip 
pat vyksta diskusija tarp tų, kuriuos galima vadinti komu- 
nitarais ir liberalais. Tai reiškia, kad amerikiečių diskusija 
mūsų komunitarus ir liberalus gali praturtinti naujais argu- 
mentais, nauja teorine dalykų artikuliacija. Johno Rawlso ar 
Michaelo Walzerio, Ronaldo Dworkino ar Alasdairo McIn- 
tyre'o filosofiniai argumentai nesunkiai gali tapti mūsų lie- 
tuviškų ginčų apie visuomenės prigimtį dalimi. Amerikiečių 
diskusija mums nėra vien tik tuščio susidomėjimo objektas, 
ji išplečia ir praturtina mūsų vidinę diskusiją. Tai ypač aktu- 
alu šiuo metu, kai Amerikos autorių teorijos atrodo šviežios 
mūsų kiek pasenusio filosofinio žodyno kontekste. 

Charlesas Tayloras šiuo metu yra vienas žymiausių Šiau- 
rės Amerikos filosofų, ginančių komunitarizmo pozicijas. Jo 
populiarumas jau peržengė siaurus akademinius sluoksnius. 
Daugelis amerikiečių Taylorą pažįsta ne tik kaip filosofą, bet 
ir kaip aktyvų politinį veikėją, prisidėjusį prie Kanados Nau- 

josios demokratinės partijos įkūrimo ir jau dalyvavusį rinki- 
muose į šios šalies parlamentą. Šiuo požiūriu galima sakyti, 
kad Tayloras yra ne tik minties, bet ir veiksmo žmogus. Kai 
kurie apžvalgininkai mano, jog būtent jo ir kitų Amerikos 
komunitarų veikla padėjo suformuoti komunitarizmo ele- 
mentus akcentuojančią dabartinio JAV prezidento Billo Clin- 
tono vidaus politiką'. 

Pristatant Charleso Tayloro asmenybę, pirmiausia turbūt 
reikia pasakyti, kad jis yra kanadietis. Dar daugiau: Tayloras 
yra išskirtinės Kanados provincijos - Kvebeko - gyventojas“. 
Šią aplinkybę jis pats pabrėžia net savo filosofiniuose dar- 
buose, sakydamas, kad jam gerai pažįstama ne tik teorinė, 
bet ir praktinė komunitarizmo reikšmė. Tayloro komunita- 
rizmas nemažu mastu yra išaugęs iš politinių ir kultūrinių 
Kvebeko provincijos realijų suvokimo. Būtent šios Kanados 
provincijos kultūrinė aplinka jį padarė jautrų tam, ką mes 
Lietuvoje tradiciškai vadiname tautiniais dalykais. Tų dalykų 
akcentavimas Šiaurės Amerikos filosofiniame kontekste nėra 
įprastas dalykas. Pasirodo, reikėjo tiek nedaug - kiek kitokios 
kultūrinės aplinkos, - ir liberalizmu garsėjančioje Ameriko- 
je gimė filosofinės teorijos, tokios artimos mūsų taip gerai 
pažįstamai tarpukario Lietuvos kultūros filosofų dvasiai. 

Amerikoje dominuojantį liberalizmą Tayloras kritikuoja 
už du pagrindinius dalykus: už tai, kad jis neįvertina kul- 
tūrinių veiksnių svarbos ir už tai, kad jis „nesugeba suprasti 
kultūrinio išlikimo politikos esmės“?. Abu šitie dalykai labai 


" Karen J. Winkler, A Scholar Seeks the Multicultural Middle Ground: 
The Chronicle of Higher Education, 1992 m. gruodžio 9 d., p. 6. 

* Nors iš to neturėtų susidaryti įspūdis, kad Ch. Tayloras yra Kvebeko 
provincijos atsiskyrimo nuo Kanados šalininkas. Jis visai nedviprasmiškai 
pasisako už Kanados federaciją, nors greta to reikalauja kuo platesnės au- 
tonomijos tautinėms mažumoms. 

> Charles Taylor, Can Liberalism Be Communitarian?: Critical Review, Pa- 
vasaris 1994, t. 8, Nr. 2, p. 260. 

gerai pažįstami mūsų regione. Rytų ir Vidurio Europoje kul- 
tūrinio išlikimo politika yra bene pagrindinis kelių pastarųjų 
amžių politinės minties istorijos motyvas, dažnai užgožiantis 
politinį liberalizmą. Šiuo požiūriu Tayloro filosofiniai argu- 
mentai Rytų Europoje gali būti suprantami lengviau negu jo 
oponentų iš liberalų stovyklos tvirtinimai. Kita vertus, nau- 
jos teorinės kalbos ieškantys Rytų Europos komunitarai iš 
Tayloro gali pasimokyti akademiškai argumentuotos libe- 
ralizmo kritikos. 

Tarp kitų svarbių Tayloro asmenybę apibūdinančių veiks- 
nių recenzentai dažnai pabrėžia jo katalikybę. Šitaip, pavyz- 
džiui, Bernardas Williamsas jo pagrindinį filosofinį darbą 
Asmeniškumo šaltiniai apibūdina kaip „kataliko pasakojimą“*. 
Pats Tayloras taip sako apie religijos įtaką jo filosofinėms pa- 
žiūroms: „Savo moralinius įsitikinimus aš grindžiu religija 
ir prancūzų katalikiškąja tradicija, Dievo meilę suderinančia 
su žmogaus laisve...“?. Katalikiška Tayloro orientacija taip pat 
yra vienas veiksnių, šį autorių darančių gan artimą kai ku- 
rioms Lietuvoje tradiciškai įtakingoms filosofinėms srovėms. 
Tačiau su Tayloro kūryba nesusidūrę skaitytojai neturėtų 
susidaryti įspūdžio, kad jis pagrindinį dėmesį savo darbuo- 
se skiria religijos klausimams. Priešingai, iš teorinių Tayloro 
darbų tikrai nelengva spręsti apie jo religinius įsitikinimus. 
Toks sprendimas visuomet yra interpretacijos dalykas. Tą 
nesunkiai gali pajusti Autentiškumo etikos skaitytojai. 

Tayloras yra vienas tų Amerikos filosofų, kuriuos stipriai 
paveikė Europos filosofinė tradicija. Jau chrestomatiniu tapo 
tvirtinimas, kad Tayloras savo darbuose jungia europietiš- 
kos ir anglų-saksų filosofinės tradicijos elementus. Jo darbai 


* Bernard Williams. Republican and Galilean: The New York Book 
Review, 1990 m. lapkričio 8 d., p. 45. 
? Karen J. Winkler, A Scholar Seeks the Multicultural Middle Ground, 


p. 8. 

tiesiog neįsivaizduojami be kai kurių Europoje gimusių fi- 
losofinių idėjų. Iš tokių pirmiausia reikia paminėti herme- 
neutiką. Į Amerikos filosofinę aplinką Tayloras perkėlė Mar- 
tino Heideggerio ir Hanso-Georgo Gadamerio idėjas, ir jos 
jusioms filosofavimo nuostatoms. Tayloro nuopelnu laikoma 
tai, kad jis „miglotas“ ir „neaiškias“ Europos autorių idėjas, 
kaip dažnai jas apibūdina amerikiečiai, įjungė į griežto ir 
metodiško anglų-saksų filosofavimo kontekstą. 

Charleso Tayloro filosofinė karjera prasidėjo nuo darbų, 
skirtų biheivioristinės psichologijos kritikai. Jo pirmasis di- 
delis darbas Elgesio aiškinimas (The Explanation of Behavior) pa- 
sirodė 1964 metais. Vėliau jo interesai pakrypo filosofinių 
istorinių studijų linkme. 1975 metais buvo išleista knyga, 
skirta Amerikoje tuomet ne itin populiaraus G. W. F. Hege- 
lio pažiūroms. Ilgą laiką Tayloras publikavo atskirus filoso- 
finius straipsnius, kurie, 1985 metais surinkti filosofinių raštų 
dvitomyje, jam pelnė pripažinimą. 

Didžiausia kūrybine sėkme tapo Tayloro didžiulis, šešių 
šimtų puslapių darbas Asmeniškumo šaltiniai (1989). Kai kurie 
recenzentai šią studiją yra apibūdinę net kaip reikšmingiau- 
sią XX amžiaus paskutinio ketvirčio filosofinį darbą. Kaip 
tik iškart po šios knygos pasirodė Lietuvos skaitytojui pa- 
teikiama Autentiškumo etika (1992). Pastaroji knyga - tai iš- 
spausdinta Tayloro radijo paskaitų medžiaga. Šioje knygoje 
Tayloras kartoja (kartais net pažodžiui) daugelį savo anks- 
tesniuose darbuose išdėstytų minčių. Naujas dalykas yra au- 
tentiškumo etikos idėja ir kai kurie ją grindžiantys argu- 
mentai. Autentiškumo etika vaizdžiai demonstruoja Tayloro 
filosofinės pozicijos savitumą. Jis nėra nei su tais, kurie be 
išlygų kritikuoja šiuolaikinę Vakarų visuomenę, nei su tais, 
kurie save laiko jos įsitikinusiais šalininkais. Tokią poziciją 
grindžia jo mėgstama kartoti tezė, kad visuomenės gyveni- 

mo neįmanoma išvesti iš vieno teorinio principo. 

Šiuo metu Charlesas Tayloras jau plačiai pristatomas kaip 
vienas originaliausių ir įtakingiausių filosofų. Nors jis pats 
gana skeptiškai žiūri į jam priskiriamą originalumą ir sako, 
kad jo tikslas - veikiau ne sukurti naują originalų požiūrį, 
bet atgaivinti turtingesnio moralinio gyvenimo šaltinius ir 
įveikti moralinį skepticizmą. 1995 metais pasirodęs naujas 
Tayloro straipsnių rinkinys Filosofiniai argumentai nuosekliai 
pratęsia šias pastangas. 

Tarp lietuvių filosofų dar pakankamai gyvas įsitikinimas, 
kad politinė filosofija yra lyg ir ne tokia svarbi disciplina, 
palyginti, tarkime, su ontologija ar epistemologija. O Taylo- 
ras savo darbuose išvis nenagrinėja ontologinių klausimų ir 
labai skeptiškai Žiūri į epistemologiją. Pagrindinė jo intere- 
sų sritis yra plačiai suprasta moralės filosofija, kurios viena 
iš sudėtinių dalių yra politinė filosofija. Autentiškumo etikos 
autoriaus politinis komunitarizmas išauga iš sudėtingų psi- 
chologijos ir kalbos filosofijos problemų nagrinėjimo, kurį 
lydi formuluojama socialinių mokslų prigimties koncepcija. 
Politinis komunitarizmas yra tik didžiulio filosofinio stati- 
nio viršūnė. Būtent ta viršūnė lemia tai, kad Tayloro vardas 
dažniausiai siejamas su komunitarizmu. 

Tayloro darbai stebina jo kaip filosofo universalumu. Itin 
plačiais filosofiniais interesais jis išsiskiria tarp kitų šiuo- 
laikinių Šiaurės Amerikos komunitarų. Šiuo požiūriu jis ga- 
li lygintis nebent su McIntyre'u. Nors nepaisant to, kad šių 
dviejų Žymių šiuolaikinių komunitarų teorinės nuostatos kiek 
panašios, nemažiau akivaizdūs ir jų filosofinių išvadų skir- 
tumai. Tayloras daug optimistiškiau vertina moderniosios 
visuomenės perspektyvas. Ten, kur Autentiškumo etikoje jis 
su tam tikra ironija užsimena apie autorius, mūsų laikus ly- 
ginančius su Romos imperijos nuosmukio epocha, jis turi 
galvoje būtent McIntyre'ą. Tayloras vengia MclIntyre'o taip 

mėgstamų pesimistinių Modermnybės vertinimų. Tai gana 
aiškiai suformuluota Autentiškumo etikoje: Modernybė lieka 
atvira tiek geroms, tiek ir blogoms naujienoms. 

Viena didžiųjų Tayloro temų - asmens tapatumo prob- 
lema. Nuo pirmųjų, psichologinei problematikai skirtų dar- 
bų, Tayloras stengiasi įrodyti, kad asmens tapatumo suvoki- 
mas neatskiriamas nuo tam tikrų vertybinių horizontų eg- 
zistavimo. Asmenybe individą padaro ne jo psichologiniai, 
bet moraliniai sugebėjimai, t.y. santykis su gėriu ir blogiu. 
Todėl moralė, pasak Tayloro, nėra iš praeities laikų pavel- 
dėtas, bet šiandien savo prasmę praradęs žodynas, kaip daž- 
nai teigia kai kurie šiuolaikiniai filosofai (Friedrich Nietz- 
sche, Richard Rorty, Alasdair McIntyre). Moralė yra ta erdvė, 
kuri mus padaro asmenybėmis. Istoriškai kinta tos erdvės 
išraiškos, bet neįmanoma, kad visiškai išnyktų pagrindiniai 
ją nužymintys orientyrai. Tik tokių orientyrų padedami mes 
sugebame Žmogaus vertą gyvenimo būdą atskirti nuo mūsų 
moralinius sugebėjimus Žeminančių ir iškraipančių gyveni- 
mo formų. 

Tayloras mano, kad moralė iš filosofų akiračio išnyksta 
tuomet, kai svarbiausiu dalyku tampa individo asmeninis 
pasirinkimas ir nebematomi tą pasirinkimą darantys galimą, 
anapus Žmogaus „aš“ esantys prasmės horizontai. Žmonių 
visuomenės specifiką sudaro tai, kad jos narių veiksmams 
būdinga moralinė motyvacija. Žmogaus veiksmai nejįsi- 
vaizduojami be moralinių distinkcijų, o tos distinkcijos - be 
vertybinių hierarchijų pripažinimo. Vienus savo veiksmus 
mes turime traktuoti kaip tauresnius, o kitus - kaip Žemi- 
nančius mūsų orumą. Net kategoriškas bet kokių moralinių 
hierarchijų neigimas prilygsta tam tikrai moralinei pozicijai. 
Gali skirtis moralės artikuliacijos, tačiau neįmanoma visiš- 
kai išvengti moralės kalbos. Tarp moralinių sampratų vyks- 
ta nuolatinė kova, ir vienai moralinei pozicijai visuomet ga- 

lima priešpriešinti kitą. Todėl šiuo požiūriu visa kultūra 
tampa nuolatinės kovos dėl moralinių dalykų arena. 

Kaip ir daugumas šiuolaikinių Amerikos komunitarų, 
Tayloras remiasi hermeneutinės filosofijos požiūrio į Žmogų 
teikiama perspektyva: žmonių veiksmai neatskiriami nuo to, 
kaip tie Žmonės patys juos interpretuoja. Mėgiama Tayloro 
definicija: žmogus - tai save interpretuojantis gyvūnas. Šią 
definiciją dažniausiai lydi Autentiškumo etikoje gana aiškiai 
suformuluota tezė, kad save interpretuojantis padaras (o toks 
yra Žmogus) gyvena tam tikrų moralinių horizontų aplinko- 
je. Kitais Žodžiais tariant, Žmogus nėra savavališkas jo in- 
terpretacijos laukiančių moralinių klausimų kūrėjas. Tie klau- 
simai yra duoti pirmiau už jo pateikiamus atsakymus. Tokia 
hermeneutinė perspektyva Taylorui leidžia teigti, kad mūsų 
troškimai ir aistros neišvengiamai įgyja vienokią ar kitokią 
moralinę interpretaciją, t.y., kad nebūna visiškai nuo tos in- 
terpretacijos laisvų jausmų ar troškimų. 

Hermeneutinis moralės subjekto traktavimas Taylorui 
leidžia atmesti šiuolaikinėje analitinėje filosofijoje ypač pap- 
litusią fakto ir vertybės distinkciją. Mūsų moraliniai pasi- 
rinkimai, pasak jo, yra ne tik vertybių klausimas, bet kartu 
sudaro pačių realiausių, kiekvieno iš mūsų gyvenimą apibū- 
dinančių faktų visumą. Tik iš moralinių pasirinkimų atėmus 
fakto statusą, jie pradeda atrodyti priklausą savavališko in- 
divido pasirinkimo sričiai. Tokį postmodernistinį požiūrį 
Tayloras laiko didžiuliu nesusipratimu: moralinių klausimų 
horizontas egzistuoja pirmiau už individualų pasirinkimą. 
Tam tikra moralinė pasaulio interpretacija egzistuoja pir- 
miau už individualią savikūrą. Nepaisant to, kad ta interpre- 
tacija yra neatskiriama mūsų individualių pasirinkimų dalis. 

Tayloro komunitarizmas prasideda psichologiniais teigi- 
niais apie tai, kad Žmogaus emocijos priklauso nuo jų morali- 
nės interpretacijos. Nevertindami aplinkos moralės požiūriu, 

mes nepatirtume tokių būdingai žmogiškų reakcijų kaip gė- 
dos, kaltės, sąžinės, moralinės pareigos, asmens orumo jaus- 
mai. Prie to pridūrus tezę, kad visi šitie dalykai yra įtvirtinti 
tam tikrose kultūrinėse visuomenės gyvenimo formose, komu- 
nitarizmas tampa sunkiai išvengiamas. Šitaip senas filosofinis 
argumentas, teigiantis, kad žmogaus reakcijas į aplinką regu- 
liuoja jų moralinis įsisąmoninimas, atsiduria teorinių politi- 
nio komunitarizmo argumentų arsenale. 

Nuo moralinio dogmatizmo ar rigorizmo Taylorą gelbs- 
ti jo lankstus požiūris į moralinių horizontų artikuliacijos 
pobūdį. Jis negina kokios vienos išskirtinės moralinės pozici- 
jos, nors ir sako, kad moralinės pozicijos skiriasi savo verte. 
Jis neišskiria kokio vieno moraliai pranašesnio požiūrio, nors 
tvirtina, kad žmonių visuomenė neįsivaizduojama be tokio 
požiūrio ieškojimo. Mes tuo pat metu esame ir pašaukti ieš- 
koti racionalesnės moralinių dalykų artikuliacijos, ir nieka- 
da negalime būti visiškai tikri absoliučiu savo moralinės po- 
zicijos pagrįstumu. Nekintamas išlieka tik mūsų atsakymo 
laukiančių moralinių klausimų horizontas. O mūsų atsaky- 
mai į tuos klausimus istoriškai kinta. 

Žmogaus emocinis patyrimas keičiasi priklausomai nuo 
jo kalbinės raiškos, priklausomai nuo mūsų moralinio žo- 
dyno. „Nėra tokios žmogaus emocijos, kuri nebūtų įkūnyta 
interpretavimo kalboje.“* Be kalbos mes neturėtume mora- 
lės ir negalėtume tapti asmenybėmis. Buvimas asmenybe 
neatskiriamas nuo to, kaip mes interpretuojame savo veiks- 
mus. Nuo šio teiginio tik vienas žingsnis iki Tayloro polemi- 
kos su liberalais, pretenduojančiais į nešališkumą ir neut- 
ralumą. Asmenybės negalima traktuoti vien tik kaip objekto 
tarp objektų, nekreipiant dėmesio į tai, kaip ji pati suvokia 
savo veiksmus ir ją supančią aplinką. 


6 Charles Taylor, Human Agency and Language. Philosophical Papers, 
Cambridge University Press, 1985, t. 1, p. 75. 

Panašiai kaip Heideggeris, Paulis Ricoeuras, McIntyre'as 
ar Rorty, Tayloras į asmenį Žiūri kaip į tam tikrą pasakojimą. 
Savo veiksmus mes vieningus padarome tam tikru moraliniu 
pasakojimu. Žmogaus veiksmų tvarka neatskiriama nuo juos 
įprasminančio individualaus ar kolektyvinio pasakojimo. So- 
cialiniuose moksluose šiandien populiarią pasakojimo idėją, 
kurią interpretuoja tiek komunitarai, tiek liberalai, Tayloras 
mėgina panaudoti kaip argumentą, nukreiptą prieš gamta- 
mokslinį, o kartu ir liberalųjį požiūrį į žmogų. 

Naratyvinė individo prigimtis, jo sugebėjimas interpre- 
tuoti savo veiksmus, Tayloro nuomone, neleidžia pereiti prie 
humanitarinių ir socialinių mokslų konstravimo pagal gam- 
tos mokslų modelį. Individas negali būti traktuojamas vien 
tik kaip objektas tarp objektų. Humanitariniai mokslai ne- 
gali pretenduoti į visišką vertybinį neutralumą. Jie negali 
visiškai išeiti už tų moralinių distinkcijų, kuriomis suvokia- 
me savo asmeninį tapatumą. Jie negali pakeisti ar eliminuoti 
mūsų pačių savo veiksmams teikiamos prasmės. Tą padarę, 
humanitariniai ir socialiniai mokslai visiškai prarastų savo 
objektą. 

Vienas reikšmingiausių Tayloro teorinių įnašų yra komu- 
nitarizmo ir jį tradiciškai lydinčio konservatizmo atskyrimas. 
Tayloras ne tik atsisako tradicijos ir kritinės proto veiklos 
supriešinimo, bet išreiškia konservatizmui priešingą įsitiki- 
nimą: tradicija ir kritinė proto veikla yra ne tik suderinami, 
bet ir vienas kitam reikalingi dalykai. Toks Autentiškumo etikos 
autoriaus požiūris grindžiamas jau minėta jo moralinių daly- 
kų artikuliacijos samprata. Jeigu nėra vienintelio, išskirtinio 
moralinių horizontų artikuliavimo būdo, tai savo morali- 
niais samprotavimais ieškome ne jų absoliutaus pagrįstumo, 
bet vienos moralinės pozicijos pranašumo prieš kitą. Be kri- 
tinės proto veiklos ši paieška taptų neįmanoma. 

Autentiškumo etikoje Tayloras nurodo ir grįžtamąjį mora- 

linės artikuliacijos poveikį mūsų veiksmams. Moralinis mūsų 
jausmų ir troškimų įvardijimas iš esmės pakeičia poelgių 
kokybę. „Žodžiai, - pasak Tayloro, - kartais gali turėti di- 
džiulę moralinę galią.“' Būtent iš to kyla jo jautrus požiūris 
į idėjines modernybės laikų transformacijas. Autentiškumas, 
pavyzdžiui, yra pagrįstas moralinis idealas, tačiau šiuolai- 
kinėje visuomenėje jis lengvai apauga tokiomis artikuliaci- 
jomis, kurios iškreipia jo, o kartu ir juo gyvenančių žmonių 
veiksmų supratimą. Tayloro tikslas - grąžinti pirminę kai 
kurių modernybės laikų moralinių idealų reikšmę. Kaip tik 
tam jis imasi istorinių studijų. 

Nuo Tayloro asmenybės sampratos galima tiesiogiai pe- 
reiti prie jo politinio komunitarizmo. Jeigu asmenybė neat- 
skiriama nuo jautrumo tam tikriems moraliniams reikala- 
vimams, 0 tuos reikalavimus įkūnija tam tikros kultūrinio 
gyvenimo formos, tai tų kultūrinių formų prioriteto pab- 
rėžimas tampa savaime suprantamas dalykas. Komunita- 
rizmas glūdi prielaidoje, kad moralinio subjekto tapatumas 
neįsivaizduojamas be jo priklausymo istoriškai kintamai 
kultūrinei bendruomenei. Šitaip Tayloro psichologiniuose 
apmąstymuose akcentuojami moraliniai horizontai lengvai 
pavirsta kultūriniais, ir remdamasis ta pačia logika - hori- 
zontai pirmesni už individualų pasirinkimą - jis jau gali pra- 
dėti kalbėti apie visuomeninių vertybių pirmumą indivi- 
dualaus pasirinkimo atžvilgiu. Nuo hermeneutinės asmens 
sampratos iki komunitarizmo, pasirodo, tik vienas Žingsnis. 

Tačiau tarp Tayloro politinio komunitarizmo ir jo asme- 
nybės sampratos egzistuoja dar viena tarpinė grandis. Tai 
požiūris į kalbą. Kalbos filosofija yra jo politinę ir psicholo- 
ginę koncepcijas jungiantis tiltas. Be jo Autentiškumo etikos 
autoriaus komunitarizmas atrodytų ne toks nuoseklus. 


" Charles Taylor, Sources of the Self, Harvard University Press, 1989, p. 96. 

Charlesas Tayloras laikosi Heideggerio ir Gadamerio iš- 
plėtotos vadinamosios ontologinės kalbos sampratos. Kalba 
esanti ne pasaulio pažinimo instrumentas, bet viso Žmogiš- 
kojo patyrimo pagrindas. Tokį savo pirmtakų požiūrį į kalbą 
Tayloras paverčia argumentu komunitarizmo naudai. Są- 
lygodama visą mūsų Žmogiškąjį patyrimą, kalba sykiu yra 
ir mūsų bendruomeninių ryšių pagrindas.. Būtent kalbinė 
pasaulio artikuliacija ryškiausiai demostruoja mūsų visuo- 
meninę prigimtį. Paties Tayloro žodžiais tariant, „kalba for- 
muojasi ir auga ne monologe, bet dialoge, ar dar tiksliau - 
kalbinės bendruomenės gyvenime““. 

Toks kalbos reikšmės akcentavimas gerai pažįstamas 
Vakarų filosofinės minties istorijoje. Jo ištakų reikia ieškoti 
romantizmo epochos filosofų darbuose. Kalbos ir bendruo- 
menės kultūrinės reikšmės akcentavimas nuo XIX a. pradžios 
dažniausiai pasitaiko kartu (tą puikiai patvirtina ir Lietuvos 
filosofinės minties istorija). Todėl akivaizdu, kad Tayloras 
tęsia romantinę kalbos ir politinės filosofijos siejimo tradiciją. 
Kaip tik toks požiūris į kalbą jam padeda apmąstymus apie 
asmens prigimtį susieti su politine filosofija. Taip atsiranda 
filosofinis komunitarizmo pagrindas: bendruomenė nejsi- 
vaizduojama be konkrečią kalbinę išraišką turinčių moralinių 
horizontų, ir, kita vertus, tie horizontai traktuotini kaip būtina 
asmens tapatumo sąlyga. 

Visus socialinius mokslus Tayloras apibūdina kaip inter- 
pretacinius ir juos gana aiškiai atskiria nuo gamtos mokslų. 
Socialiniai mokslai nėra mokslai apie nuo mūsų vertybinių 
įsitikinimų nepriklausomo išorinio pasaulio objektus. Tie 
mokslai negali atsiriboti nuo to, kaip mes patys interpretuo- 
jame savo veiksmus. „Socialiniai mokslai, - sako pats Taylo- 
ras, - yra mūsų socialinės praktikos dalis, ir todėl jie negali 


* Charles Taylor, Human Agency and Language, t. 1, p. 234. 

būti werffrei; jie yra moraliniai mokslai daug radikalesne 
prasme, negu buvo įsivaizduojama XVIII amžiuje.“? Kartu 
tai reiškia, kad nepagrįstos yra bet kokios pretenzijos į neut- 
ralią politinę teoriją. Toks Autentiškumo etikos autoriaus nu- 
sistatymas jau skamba kaip atvira polemika su liberalizmu. 

Tayloro komunitarizmas neįsivaizduojamas be liberaliz- 
mo kritikos už gamtamokslinį asmens traktavimą. Epistemo- 
loginę Naujųjų amžių filosofijos orientaciją, jo tvirtinimu, 
lydi reikšmingos moralės filosofijos permainos. Atskleisti tas 
permainas ir yra pagrindinis jo istorinių studijų tikslas. 

Kokios tai permainos? Trumpai galima nurodyti tris pag- 
rindines: 1) subjektas Naujaisiais amžiais pradedamas trak- 
tuoti kaip visiškai nuo savo kūniškos ir socialinės prigimties 
galinti objektyvuotis substancija, 2) į jį vis labiau pradedama 
žiūrėti kaip į socialinio gyvenimo centrą, turintį teisę vien 
instrumentiškai traktuoti savo aplinką ir kartu 3) visa visuo- 
menė pradedama laikyti individų - atomų sutartimi. Tos trys 
permainos, Tayloro įsitikinimu, moderniąją moralės filoso- 
fiją neišvengiamai nukreipė utilitarizmo, o politinę teoriją - 
liberalizmo kryptimi. Vis didesni gamtamokslinio mąstymo 
laimėjimai skatino to mąstymo invaziją į jam neprideramas 
socialinių mokslų sritis. Liberalus visuomenės aiškinimas ta- 
po vienas iš tos invazijos padarinių. 

Moralinių samprotavimų konstravimas pagal gamtos 
mokslų modelį ir verčia pradėti akcentuoti individo teises. 
Moralės filosofai pagrindinį dėmesį pradeda skirti indivi- 
dualių veiksmų determinantams ir pamiršta visuomeninį ir 
kultūrinį tų veiksmų sąlygotumą. Todėl moralė būtinai pra- 
dedama tapatinti su kokia nors individualų pasirinkimą 
pateisinančia procedūra, o ne su visuomeniškai įforminta ir 


* Charles Taylor, Philosophy and the Human Sciences. Philosophical Pa- 
pers, Cambridge University Press, 1985, p. 57. 

šia prasme substancialia gėrio koncepcija. Tokiame kontek- 
ste procedūrinis liberalizmas, apie kurį Tayloras daug kalba 
Autentiškumo etikoje, tampa tiesiog neišvengiamas dalykas. 

Analizuodamas kultūrines Vakarų visuomenės permai- 
nas, Tayloras pabrėžia, kad moderniajai politinei visuomenei 
būdingą individo teisių iškėlimą lydi tai, kad vis labiau atsi- 
sakoma substancialių gėrio koncepcijų. Visą dėmesį sutelkus 
į individo teises, pradedamos šalinti kokybiniais skirtumais 
pagrįstos moralinės distinkcijos. Panašiai kaip vertybiniais 
klausimais nekalba modernieji gamtos mokslai, liberalizmo 
filosofija taip pat vis labiau pradeda pretenduoti į neutralumą 
ir nešališkumą. Visose visuomeninio gyvenimo srityse trium- 
fuojantis egalitarizmas pradeda skverbtis ir į tas sritis, kuriose 
tiesiog neįmanoma išsiversti be hierarchinių struktūrų. Nesą- 
lygiškas individo teisių iškėlimas akivaizdžiai skatina pas- 
merkti užmarščiai bendruomenines vertybes. 

Tayloras nuolatos pabrėžia, kad polemizuoti su liberalais 
jį pastūmėja ne kokie nors atskiri nesutarimai, bet visiškai 
skirtingos socialinio gyvenimo ontologijos sampratos. Poli- 
tinis liberalizmas akcentuoja individualaus pasirinkimo lais- 
vę, o Tayloras mano, jog pirmiau už individualų pasirinkimą 
egzistuoja tam tikri socialiniai ir kultūriniai horizontai: „Lais- 
vas Vakarų individas toks yra tik visos visuomenės dėka“ !?. 
Individualios laisvės idėja taip pat neatskiriama nuo to, kaip 
individas suvokia save ir savo aplinką, kokius dalykus jis 
laiko vertingais, o kokius beverčiais. Jeigu nebūtų skirtingos 
mūsų pasirinkimą įprasminančių dalykų vertės, tai bet koks 
mūsų pasirinkimas taptų beprasmis. Šiai minčiai pagrįsti 
nemaža vietos skiriama Autentiškumo etikoje. | 

Kaip ir kiti šiuolaikiniai komunitarai, Tayloras mano, kad 
liberalai neteisingai supranta individualaus pasirinkimo pri- 


W Ibid, p. 206. 

gimtį. Jo nuomone, iš liberalų akiračio pradingsta socialinis 
ir kultūrinis to pasirinkimo determinuotumas. Kaip priešybę 
liberalaus nešališkumo politikai jis siūlo savąją bendro vi- 
suomeninio gėrio koncepciją. 

Bendros visuomeninės vertybės, Tayloro teigimu, egzis- 
tuoja pirmiau už individualų pasirinkimą. Todėl į visuomenę 
negalima žvelgti vien individo teisių požiūriu. Priklausomybė 
tam tikrai istorinei bendruomenei, kaip jau minėta, suteikia 
moralinės orientacijos aplinkoje gaires. Be tokios orientacijos 
individas nesuvoktų savo tapatybės, o tai reiškia, kad be- 
prasmiška būtų kalbėti ir apie individo teisių gynimą. Šio 
Tayloro filosofinio akcento esmę vykusiai yra apibūdinęs 
Willas Kymlicka: „Bendruomeninis gyvenimo būdas sufor- 
muoja pagrindą visuomeninio gėrio koncepcijoms įvertinti, 
ir individualaus pasirinkimo svoris priklauso nuo to, kiek 
tas pasirinkimas dera ir prisideda prie to bendro gėrio“"!. 

Visuose savo darbuose Tayloras pabrėžia į individo pa- 
sirinkimą neredukuojamų socialinių vertybių svarbą. Būtent 
tos vertybės, kaip paaiškėja, yra sunkiausiai suderinamos su 
liberalų iškeliama „negatyvia“ laisve, kuriai turi nebūti vien 
tik išorinių kliūčių mūsų veiksmams. Ne mažiau reikšmingą 
Tayloras teigia esant „pozityviąją“ laisvę, susijusią su morali- 
niais individualios laisvės realizavimą įprasminančiais tiks- 
lais. Komunitarizmo ir liberalizmo priešpriešos esmę, regis, 
ir sudaro ginčas dėl šitų dviejų laisvės koncepcijų. 

Tačiau negalima teigti, kad Tayloras neigia politinę indi- 
vidualių laisvių reikšmę. Su liberalais jis daugiau polemizuoja 
dėl tų laisvių genezės sampratos. Net pati liberaliausia vi- 
suomenė, jo įsitikinimu, neišgyventų be patriotinės piliečių 


V Will Kymlicka, Contemporary Political Philosophy. An Introduction, 
Clarendon Press, 1990, p. 206. Šis autorius šiuo metu jau yra vienas di- 
džiausių Charleso Tayloro oponentų. Žr. jo Liberalism, Community and Cul- 
ture, Clarendon Press, 1989. 

identifikacijos, kuri pagrįsta tuo, jog pripažįstamos tam tik- 
ros bendros socialinės ir kultūrinės vertybės. Patriotizmas - 
tai „identifikavimasis su tam tikromis vertybėmis pagrįsta 
istorine bendruomene“'*. Be tokios patriotinės identifikaci- 
jos prasidėtų socialinių ryšių erozija, kuri skaudžiai paliestų 
ir individo laisvę. Visuomenė, Tayloro nuomone, nėra vien 
tik individų laisvei riboti ir joms ginti sudarytas kontraktas. 
Bet kuri visuomenė, taip pat ir liberalioji Vakarų, išauga iš 
žymiai subtilesnio kultūrinio audinio, kurį maitina daugybė 
moralinių šaltinių. 

Procedūrinis liberalizmas gali neutraliai žiūrėti į tikinčius 
ir netikinčius, į homo- ir heteroseksualinės orientacijos žmo- 
nes, tačiau jis negali išlikti neutralus patriotų ir antipatriotų 
atžvilgiu. Geri kareiviai, kaip yra sakęs McIntyre'as, gali 
nebūti liberalai, tačiau jie privalo būti patriotai“. Tayloras 
neabejotinai sutiktų su tokiu savo kolegos tvirtinimu. Auten- 
tiškumo etikoje jis gana aiškiai sako, kad patriotinės identi- 
fikacijos su istorine bendruomene sunykimas tampa viena iš 
Vakarų visuomenės politinio gyvenimo fragmentacijos prie- 
žasčių. 

Šioje knygoje Tayloras nurodo ir naujus procedūrinio 
liberalizmo pavojus. Šiuolaikinė Vakarų visuomenė balan- 
suoja tarp demokratijos ir to, ką jis, remdamasis Alexis de 
Tocgueville'iu, vadina „švelniuoju despotizmu“. Tas despo- 
tizmas randasi iš dviejų tarpusavyje susijusių procesų - 
politinės valdžios centralizacijos ir visuomeninio gyvenimo 
fragmentacijos. Kadangi šiuolaikinių Vakarų visuomenių 
nariai vis mažiau bepajėgia identifikuotis su politine ben- 
druomene, biurokratinė valdžia gali tuo nesunkiai pasinau- 


" Charles Taylor, Philosophical Arguments, Harvard University Press, 
1995, p. 199. 

5 Alasdair McIntyre, Is Patriotism a Virtue. The Lindlay Lecture, Uni- 
versity of Kansas, 1984, p. 17. 

doti ir pereiti prie naujų paternalistinio piliečių traktavimo 
formų. Švelnusis despotizmas nėra tradicinė tironija, tačiau, 
kaip ir jo ankstesnės formos, jis sudaro ne menkesnį pavojų 
individualiai laisvei. 

Keleto pastarųjų amžių Lietuvos kultūrinio ir politinio 
gyvenimo aplinkybės lėmė tai, kad komunitarizmas mūsų 
politinės minties istorijoje liko kiek iškilesnis negu liberaliz- 
mas. Daugelis Tayloro argumentų artimi tam, ką savo dar- 
buose rašė Mykolas Rėmeris, Stasys Šalkauskis, Antanas Ma- 
ceina ar Kazys Pakštas. Šiuo atžvilgiu, Lietuvos padėtis iš 
esmės skiriasi nuo Šiaurės Amerikos padėties. Kitaip nei JAV 
ar Kanadoje, politinis liberalizmas Lietuvoje dažniausiai ne 
dominuodavo politinėje filosofijoje, o užimdavo oponento 
padėtį. 

Nežinia kaip toliau pakryps filosofinės diskusijos poli- 
tiniais klausimais Lietuvoje. Tačiau jau šiandien aišku, kad 
mums trūksta ne kurios nors iš liberalizmo ar komunita- 
rizmo teorijos išmanymo, bet tos akademinio ir kultūrinio 
gyvenimo įtampos, kuri anapus Atlanto Taylorą verčia opo- 
nuoti Rawlsui, Kymlicką Taylorui ir net tos pačios stovyklos 
viduje - Taylorą ginčytis su Melntyre'u. Tiek komunitaro 
Tayloro, tiek liberalo Rawlso idėjų gyvybę mūsų krašte gali- 
ma palaikyti tik vienu būdu - jas įjungiant į mūsų pačių dis- 
kusiją teoriniais politinio gyvenimo klausimais. Tam mūsų 
pokalbiui apie savo visuomenę ir reikalingi garsių užsienio 
autorių politinių traktatų vertimai į lietuvių kalbą. 


Alvydas Jokubaitis 

Šioje knygoje ketinu rašyti apie kai kurias modernybės ne- 
galias. Turiu galvoje tuos mūsų šiuolaikinės kultūros ir visuo- 
menės bruožus, kuriuos Žmonės iš patirties žino kaip civi- 
lizacijos „vystymosi“ netektis ir nuosmukį. Kartais žmonės 
jaučia, kad per paskutiniuosius metus ar dešimtmečius - 
pavyzdžiui, nuo Antrojo pasaulinio karo ar nuo šešto de- 
šimtmečio - įvyko kažkoks reikšmingas nuosmukis. O kar- 
tais nujaučiama Žymiai ilgesnį istorinį laikotarpį apimanti 
netektis: visa modernioji epocha, pradedant XVII amžiumi, 
dažnai suvokiama kaip chronologiniai nuosmukio rėmai. 
Tačiau, kad ir kaip besiskirtų laiko ribos, nuosmukio temo- 
mis esama tam tikro sutarimo. Dažniausiai ši tema - tai kelių 
pagrindinių melodijų variacijos. Šioje knygoje norėčiau iš- 
skirti dvi tokias pagrindines temas, o paskui griebtis trečios, 
kurią daugiausia sąlygoja abi pirmosios. Šios trys temos jokiu 
būdu neišsemia dalyko esmės, tačiau jos pagauna daug ką 
iš to, kas mus neramina ir trikdo šiuolaikinėje visuomenėje. 

Tie rūpesčiai, apie kuriuos kalbėsiu, yra labai gerai pa- 
žįstami. Apie juos niekam nereikia priminti; dėl jų nuolatos 
diskutuojama, aimanuojama, ginčijamasi ir jiems priešinama- 
si visų rūšių masinės informacijos priemonėse. Tai jau lyg ir 
būtų priežastis apie juos daugiau nekalbėti. Tačiau esu įsi- 
tikinęs, jog tai, kad ši tema tokia nuvalkiota, slepia painiavą, 


Ji TRYS NEGALIOS 


jog mes iš tikrųjų nesuprantame mus neraminančių per- 
mainų, kad įprastinė diskusijų apie jas vaga tik jas iškreipia 
ir todėl neleidžia suprasti, kaip galėtume jas įveikti. Moder- 
nybę apibūdinančios permainos yra ne tik labai gerai pažįs- 
tamos, bet ir labai trikdančios, ir todėl vis tik verta dar kartą 
jas aptarti. 

(1) Pirmasis susirūpinimo šaltinis yra individualizmas. 
Žinoma, individualizmas taip pat įvardija ir tai, ką daugelis 
žmonių laiko puikiausiu moderniosios civilizacijos laimėji- 
mu. Mes gyvename pasaulyje, kuriame Žmonės turi teisę pa- 
tys rinktis savo gyvenimo stilių, pagal sąžinę spręsti, kuriuos 
įsitikinimus remti, patys formuoti savo gyvenimą daugybe 
jų protėviams nežinomų būdų. Ir mūsų teisinės sistemos 
visuotinai šias teises gina. Žmonės iš esmės nebeaukojami 
tariamai šventos, juos pranokstančios tvarkos vardan. 

Labai maža kam tekyla noras šito laimėjimo atsisakyti. 
Daugelis mano, kad jis vis dar nevisiškai įtvirtintas, kad 
mūsų laisvę būti savimi vis dar pernelyg riboja ekonomikos 
sanklodos, šeimyninio gyvenimo modeliai ar tradicinės hie- 
rarchijos sampratos. Tačiau daugelis iš mūsų esame nusi- 
teikę nevienareikšmiškai. Modernioji laisvė buvo iškovota 
išsivaduojant iš senesniųjų moralinių horizontų. Žmonės 
buvo įpratę save suvokti kaip didesnės tvarkos dalį. Kartais 
tai būdavo kosminė tvarka, „didžioji būties grandinė“, ku- 
rioje Žmonės figūravo jiems skirtoje vietoje, šalia angelų, 
dangaus šviesulių ir mums artimų žemiškųjų padarų. Šią 
hierarchišką visatos tvarką atkartodavo žmonių visuome- 
nės hierarchijos. Žmonės dažnai būdavo prirakinti prie tam 
tikros jiems skirtos vietos, vaidmens ir posto, nuo kurių nu- 
krypti buvo beveik neįsivaizduojamas dalykas. Modernioji 
laisvė skynėsi kelią tokias tvarkas diskredituodama. 

Tačiau ribodamos mus, tos tvarkos kartu teikė prasmę 
pasauliui ir įvairiai visuomenės gyvenimo veiklai. Mus supę 

daiktai būdavo ne tik potenciali žaliava ar instrumentas mū- 
sų sumanymams, bet ir turėjo savo vietos didžiojoje būties 
grandinėje suteiktą prasmę. Erelis buvo ne tik vienas iš paukš- 
čių, bet ir visų gyvūnų karalius. Lygiai taip pat ne vien in- 
strumentinę reikšmę turėjo ir visuomenės ritualai bei nor- 
mos. Šitų tvarkų diskreditavimas buvo pavadintas pasaulio 
„atkerėjimu“. Su tuo atkerėjimu daiktai prarado šiek tiek 
savo magiškumo. 

Porą amžių smarkiai ginčytasi dėl to, ar tai jau tikrai toks 
vienareikšmiškai geras dalykas. Tačiau noriu sutelkti dėme- 
sį kitur. Labiau norėtųsi pažvelgti į tai, ką kai kas suvokė kaip 
šio reiškinio padarinius Žmogaus gyvenimui ir jo prasmei. 

Dažnai būdavo reiškiamas susirūpinimas, kad su plates- 
niais socialiniais ir kosminiais veiklos horizontais indivi- 
das prarado kažką svarbaus. Kai kas apie tai rašė kaip apie 
gyvenimo herojinio matmens praradimą. Žmonės nebeturi 
aukštesnio tikslo, nebesuvokia kažko, vardan ko galėtų nu- 
mirti. Taip praeitame amžiuje kartais kalbėdavo Alexis de 
Tocgueville'is, nurodydamas petits et vulgaires plaisirs, kurių 
demokratijos amžiuje Žmonės siekia!. Pasak kitos formu- 
luotės, mes kenčiame nuo aistros stygiaus. Šitaip „dabartinį 
amžių“ apibūdino Kierkegaardas. Nietzsches „paskutiniai 
žmonės“ taip pat yra Žemiausiame šito nuopuolio rate; jie 
gyvenime nieko nebesiekia, išskyrus „malonumą menką“. 

Šis tikslo praradimas buvo siejamas su tam tikru su- 
siaurėjimu. Susitelkę į savo individualų gyvenimą, Žmonės 
prarado platesnį akiratį. Demokratinė lygybė, sako Tocgue- 
ville'is, mdividą traukia jo paties link et menace de le renfer- 
mer enfin tout entier dans la solitude de son propre coeur“. Kitaip 
tariant, tamsioji individualizmo pusė yra asmens susitelkimas 
į save, kuris mūsų gyvenimą padaro lėkštą ir siaurą, jį nu- 
prasmina ir verčia vis mažiau domėtis kitų Žmonių gyveni- 
mais ar visuomene. 

Šis rūpestis neseniai ir vėl tapo aktualus, kai buvo sune- 
rimta dėl „tolerantiškos visuomenės“, „1-ojo asmens kartos“ 
ar „narcisizmo“ įsigalėjimo padarinių, jei imsime vien tik 
tris geriausiai žinomas formuluotes. Šiuolaikinei kultūrai 
būdingomis formomis sugrįžo suvokimas, kad gyvenimas 
pasidarė lėkštesnis ir siauresnis ir kad tai sietina su nenor- 
maliu ir apgailėtinu asmens susitelkimu į save. Tai apibrėžia 
mano pirmąją temą. 

(2) Pasaulio atkerėjimas susijęs su kitu nepaprastai reikš- 
mingu modernybės laikų fenomenu, taip pat labai nerami- 
nančiu daugelį Žmonių. Jį mes galime pavadinti instrumen- 
tinio proto prioritetu. „Instrumentiniu protu“ vadinu tokios 
rūšies racionalumą, kurį mes pasitelkiame numatydami eko- 
nomiškiausias priemones tikslams pasiekti. Jo sėkmės krite- 
rijai yra maksimalus efektyvumas, geriausias išlaidų ir pel- 
no santykis. 

Nėra abejonių, kad nušlavus senas tvarkas, nepaprastai 
išsiplėtė instrumentinio proto mastas. Jeigu jau visuomenė 
nebeturi šventos struktūros, jeigu socialinės organizacijos ir 
veiklos būdų toliau nebegrindžia daiktų tvarka ar Dievo 
valia, tai jie tampa pasirinkimo dalyku. Juos galima naujai 
suprojektuoti, atsižvelgiant į jų poveikį individų laimei ir 
gerovei, kuriuos laikome savo tikslu. Pradedami taikyti in- 
strumentinio proto kriterijai. Panašiai, jeigu mus supančios 
būtybės praranda didžiojoje būties grandinėje joms skirtą 
vietą, jas jau galima traktuoti kaip žaliavą ar instrumentus 
mūsų sumanymams. 

Ši permaina vienu atžvilgiu išlaisvina. Tačiau taip pat pla- 
čiai juntamas nerimas, kad instrumentinis protas ne tik išplė- 
tė laisvės mastą, bet ir grasina užvaldyti mūsų gyvenimą. 
Bijoma, kad dalykus, kuriuos turėtų lemti kiti kriterijai, nusp- 
ręs efektyvumo ir „išlaidų ir pelno“ analizė, kad nepriklau- 
somus mūsų gyvenimą turinčius valdyti tikslus užtemdys 

reikalavimas maksimalizuoti našumą. Kaip šito susirūpini- 
mo pagrindą galima nurodyti daugybę dalykų: pavyzdžiui, 
tai, kaip ekonominio augimo reikalavimai naudojami patei- 
sinti labai netolygų turto ir pajamų paskirstymą, arba tai, kaip 
šitie reikalavimai mus padaro nejautrius gamtinės aplinkos 
poreikiams ir net potencialiai nelaimei. Arba galima prisi- 
minti, kad daugumą mūsų socialinio planavimo būdų net 
tokiose svarbiose srityse kaip rizikos vertinimas valdo išlaidų 
ir pelno analizė, apimanti groteskiškas kalkuliacijas, kai do- 
leriais vertinami Žmonių gyvenimai“. 

Instrumentinio proto pirmumą taip pat akivaizdžiai liudi- 
ja ir technologiją gaubiantis prestižas bei aura, ir kaip tik dėl 
to mes manome, kad technologinių sprendimų turime siek- 
ti net tuomet, kai reikia visiškai ko kito. Kaip savo naujoje 
knygoje įtikinamai parodo Bellah ir jo kolegos", su šiuo reiški- 
niu mes gana dažnai susiduriame politikoje. Bet jis veržiasi 
ir į kitas sritis, kaip antai į mediciną. Patricia Benner dauge- 
lyje reikšmingų darbų parodė, kad technologinė nuostata 
medicinoje dažnai nuošalėje palieka tokios rūšies priežiūrą, 
kuri pacientą traktuoja kaip vientisą, savo gyvenimo istoriją 
turinčią asmenybę, o ne tik kaip techninės problemos objek- 
tą. Visuomenė ir medicininės įstaigos paprastai nuvertina 
slaugių indėlį, nors būtent jos, o ne aukštąsias technologijas 
pažįstantys specialistai dažniausiai ir rodo pacientui tą žmo- 
giškai jautrų rūpestį“. 

Taip pat manoma, jog dominuojantis technologijos vaid- 
muo yra prisidėjęs prie to, kad mūsų gyvenimas tapo siau- 
ras ir seklus, o tai jau aptariau dėstydamas pirmąją temą. 
Žmonės kalba apie juos supančios aplinkos rezonanso, jos 
gylio ar turtingumo praradimą. Beveik prieš 150 metų Ko- 
munistų partijos manifeste Marxas pastebėjo, kad vienas iš 
kapitalizmo vystymosi rezultatų buvo tai, jog „išnyko kas 
patvaru“. Tuo norima pasakyti, kad patvarius, ilgalaikius, 

dažnai raiškius daiktus, tarnavusius mums praeityje, į šalį 
nustumia trumpalaikės, menkavertės, pakeičiamos prekės, 
kuriomis mes save apsupame. Albertas Borgmanas kalba 
apie „instrumento paradigmą“, kai mes vis labiau atsisako- 
me „visapusiško įsipareigojimo“ savo aplinkai, o pageidau- 
jame bei gauname produktus, sumanytus tam tikrai naudai 
teikti. Mūsų namų šildymą, turint šiuolaikinę centrinio šil- 
dymo krosnį, jis lygina su tos pačios funkcijos vykdymu 
Amerikos pirmeivių laikais, kai į malkų kirtimą, krovimą, 
krosnies ar židinio kūrenimą turėjo įsijungti visa šeima“. 
Hannah Arendt atkreipė dėmesį į vis efemeriškesnę šiuo- 
laikinių vartojimo daiktų kokybę ir įrodinėjo, kad „žmogaus 
pasaulio realumas ir tvirtumas visų pirma paremtas tuo, 
kad mus supantys daiktai daug pastovesni, negu juos sukū- 
rusi veikla“*. Šiuolaikinių prekių pasaulyje tam pastovumui 
iškyla grėsmė. 

Tokį grėsmės suvokimą sustiprina žinojimas, kad tą prio- 
ritetą kuria ne tik nesąmoninga orientacija, kuriai mus gal- 
būt skatina ir kuria gundo modernieji amžiai. Kaip toks jis 
būtų sunkiai įveikiamas, bet galbūt bent jau veikiamas įti- 
kinėjimais. Taip pat aišku, jog ta kryptimi mus stumia ir ga- 
lingi socialinio gyvenimo mechanizmai. Vadybininkę, nes- 
varbu, kokios ji orientacijos, rinkos sąlygos gali priversti pa- 
naudoti tokią maksimalų efektą žadančią strategiją, kurią ji 
pati suvokia esant destruktyvią. Biurokratą, kad ir kokių 
asmeninių įsitikinimų jis būtų, veiklos taisyklės gali versti 
daryti tokius sprendimus, kuriuos jis pats supranta kaip 
nukreiptus prieš žmogiškumą ir sveiką protą. 

Marxas, Weberis ir kiti didieji teoretikai tyrinėjo šituos 
beasmenius mechanizmus, Weberio pavadintus vaizdžiu 
„geležinio narvo“ terminu. Ir kai kurie Žmonės iš tos anali- 
zės nori padaryti išvadą, kad tokių jėgų akivaizdoje esame 
visiškai bejėgiai arba bent jau būsime bejėgiai tol, kol visiš- 

kai neišardysime tų institucinių struktūrų, - t.y. rinkos ir 
valstybės, - kurios paskutinius kelis amžius sąlygojo mūsų 
veiklą. Šitas siekimas šiandien atrodo toks neįgyvendina- 
mas, kad prilygsta mūsų bejėgiškumo pripažinimui. 

Prie to aš sugrįšiu vėliau, nors esu įsitikinęs, kad šitos ka- 
tegoriškos fatalistinės teorijos yra abstrakčios ir klaidingos. 
Mūsų laisvės mastas nėra lygus nuliui. Todėl ir verta pasvars- 
tyti apie tai, kokie turėtų būti mūsų tikslai ir ar instrumentinis 
protas mūsų gyvenime neturėtų vaidinti mažesnio vaidmens 
negu ligi šiol. Tie analitikai teisūs tuo požiūriu, kad viskas ne- 
sibaigia individų pasaulėžiūros pakeitimu ir kad tai nėra tik 
mūšis už žmonių „širdis ir protus“, kad ir koks svarbus jis 
būtų. Šioje srityje reikalingos ir institucinės permainos, net 
jei jos ir negali būti tokios radikalios ir visuotinės, kaip siūlė 
didieji revoliucijos teoretikai. 

(3) Taip prieiname politinį lygmenį, t.y. baimę keliančius 
individualizmo ir instrumentinio proto padarinius politi- 
niam gyvenimui. Su vienu iš tų padarinių aš jau supažindi- 
nau. Industrinės-technologinės visuomenės institucijos ir 
struktūros griežtai riboja mūsų pasirinkimus; visuomenę ir 
individus jos verčia instrumentiniam protui teikti tokią reikš- 
mę, kokios mes niekuomet neteiktume rimtai susimąstydami 
apie moralę, ir šis sureikšminimas gali būti net labai destruk- 
tyvus. Turimi galvoje tie didžiuliai sunkumai, su kuriais su- 
siduriame besigalynėdami net su tokiais mums gyvybiškai 
svarbiais aplinkos nuniokojimo pavojais kaip ozono sluoks- 
nio plonėjimas. Kadangi tos jėgos formuoja ne tik mūsų so- 
cialinius sprendimus, tai pačia savo struktūra instrumenti- 
niu protu grįsta visuomenė gali būti kaltinama dėl didžiulio 
individualios ir grupinės laisvės praradimo. Šukuojamam 
prieš plauką irgi sunku išlaikyti savo individualų gyvenimo 
stilių. Pavyzdžiui, visas kai kurių šiuolaikinių miestų plana- 
vimas bemaž neleidžia išsiversti be automobilio, ypač ten, 

kur visuomeninis transportas nunyko, išstumtas privataus 
automobilio. 

Tačiau dar yra ir kitoks laisvės praradimas, taip pat plačiai 
aptartas, ir bene įsimintiniausiai Alexis de Tocgueville'io. 
Visuomenė, kurioje Žmonės yra tik „savo pačių viduje užsi- 
darę“ individai, - tai tokia visuomenė, kurios valdyme maža 
kas benorės aktyviai dalyvauti. Žmonės mieliau liks namie 
ir džiaugsis asmeninio gyvenimo malonumais, jei tik esamo- 
ji valdžia sukurs priemones šiems malonumams pasiekti ir 
jas plačiai paskirstys. 

Tai atveria kelius naujo, specifiškei šiuolaikinės formos 
despotizmo pavojui, - despotizmo, kurį Tocgueville'is va- 
dino „švelniuoju despotizmu“. Tai jau nebus ankstesniųjų 
teroro ir priespaudos laikų tironija. Valdžia bus švelni ir 
paternalistinė. Ji gal net išlaikys demokratines formas, perio- 
diškai skelbs rinkimus. Tačiau tikrovėje viską valdys „bega- 
linė globojanti valdžia“?, kurią menkai kontroliuos žmonės. 
Vienintelis būdas nuo to apsiginti, Tocgueville' io nuomone, 
yra gyva politinė kultūra, vertinanti dalyvavimą kelių lygių 
valdžioje ir savanoriškose asociacijose. Tačiau jai kelią pa- 
stoja į save susitelkusio individo atomizmas. Smukus dalyva- 
vimui valdžioje, nunykus šitą dalyvavimą užtikrindavusioms 
šalutinėms asociacijoms, atskiras pilietis lieka vienišas prieš 
didžiulę biurokratinę valstybę, todėl visiškai pagrįstai pa- 
sijunta bejėgis. Tai dar labiau atima iš piliečio veiklos mo- 
tyvaciją, ir ydingas švelnaus despotizmo ratas užsidaro. 

Galbūt kažkas panašaus į šį atšalimą visuomeniškumo 
atžvilgiu ir jo sąlygojamą politinės kontrolės praradimą reiš- 
kiasi mūsų labai centralizuotame ir biurokratiškame politi- 
niame pasaulyje. Daugelis šiuolaikinių mąstytojų Tocgue- 
ville'io darbus mano esant pranašiškus"“. Jeigu taip, tai prieš 
mus iškyla pavojus prarasti politinę savo likimo kontrolę, 
tai, ką mes bendrai galime atlikti kaip piliečiai. O būtent tai 

Tocgueville'is ir vadino „politine laisve“. Grėsmė iškyla mūsų 
kaip piliečių orumui. Anksčiau minėti beasmeniai mecha- 
nizmai gali sumažinti mūsų kaip visuomenės laisvės mastą, 
tačiau politinės laisvės praradimas reikštų, kad net mums 
likę pasirinkimai jau būtų ne mūsų kaip piliečių, o už nieką 
neatsakingos paternalistinės valdžios pasirinkimai. 

Taigi tokios yra tos trys modernybės negalios, kurių aš 
noriu imtis šioje knygoje. Pirmoji baimė susijusi su tuo, ką 
mes galime pavadinti prasmės praradimu, moralinių hori- 
zontų išnykimu. Antroji kalba apie tikslų užtemimą, kai susi- 
duriama su nesuvaldomu instrumentiniu protu. Ir trečioji - 
tai laisvės praradimo baimė. 

Žinoma, tos negalios nėra neginčijamos. Aš kalbėjau apie 
plačiai juntamus ir įtakingų autorių minimus rūpesčius, ta- 
čiau dėljų nieko nėra sutarta. Netgi tie, kurie patiria panašų 
susirūpinimą, diskutuoja dėl to, kaip tie rūpesčiai turėtų bū- 
ti suformuluoti. Ir nemaža Žmonių nori juos iškart atmesti. 
Žmonės, giliai įaugę į tai, ką kritikai vadina „narcisizmo 
kultūra“, jiems prieštaraujančius traktuoja kaip geidžiančius 
ankstesniojo, labiau despotiško amžiaus. Šiuolaikinio tech- 
nologinio proto gerbėjai mano, kad instrumentinio proto 
prioriteto kritika yra reakcinga ir obskurantiška, nukreipta 
prieš mokslo pasauliui teikiamą naudą. Taip pat esama ir 
vien tik negatyvios laisvės šalininkų, manančių, kad politi- 
nės laisvės vertinimo laikai praėjo ir kad mokslinį valdymą 
ir maksimalią kiekvieno piliečio laisvę sujungsianti visuo- 
menė ir yra kaip tik tai, ko mes turime siekti. Modernybė 
turi savo gynėjus ir kritikus. 

Dėl nieko nėra sutarta, ir diskusija tęsiasi. Tačiau toje dis- 
kusijoje dažnai neteisingai suprantama tų permainų - kar- 
tais menkinamų, kartais garbinamų - prigimtis. Ir rezultatas 
esti tas, kad aptemdoma tikroji būtinų moralinių pasirinkimų 
prigimtis. Bent jau aš tvirtinsiu, kad teisingas nėra nei tas 

kelias, kurį rekomenduoja karšti gynėjai, nei tas, kurį siūlo 
atviri kritikai. Atsakymo nerasime ir paprasčiausiai sverdami, 
tarkime, individualizmo, technologijos ir biurokratinio valdy- 
mo pranašumus bei trūkumus. Šiuolaikinė kultūra yra daug 
subtilesnės ir sudėtingesnės prigimties. Teisūs, manau, yra 
tiek gynėjai, tiek kritikai, tačiau tas teisumas neįrodomas 
paprastu pranašumų bei trūkumų svarstymu. Visose mano 
aprašytose permainose tikrai nemaža esama ir Žavinčių, ir 
žeminančių bei gąsdinančių dalykų, tačiau suprasti santykį 
tarp viena ir kita nereiškia pasverti, kokią kainą jūs turėsite 
sumokėti už neigiamus pozityvių rezultatų padarinius, o 
išsiaiškinti, kaip tuos procesus nukreipti daugiausia vilčių 
teikiančia kryptimi ir nenuslysti į menkavertes formas. 
Deja, neturėčiau erdvės deramai išnagrinėti visus šiuos 
tris klausimus, todėl dabar siūlau trumpesnį kelią. Pradėsiu 
nuo pirmosios temos, susijusios su individualizmo pavojais 
ir prasmės praradimu. Ją aptarsiu kiek plačiau. Išsiaiškinęs 
šio klausimo sprendimo būdą, pasiūlysiu panašią kitų dvie- 
jų klausimų traktavimo kryptį. Tai reiškia, kad didžioji dis- 
kusijos dalis suksis apie pirmosios temos ašį. Todėl detaliau 
panagrinėkime, kokiu pavidalu ši tema iškyla šiandien. 


NEARTIKULIUOTA DISKUSIJA 


I] 


JĄ mes galime pagauti, skaitydami šiuo metu JAV labai įta- 
kingą Allano Bloomo knygą The Closing of the American Mind. 
Pati knyga buvo gana įstabus fenomenas: akademiško po- 
litinių mokslų teoretiko darbas apie šiandienos studentų 
pažiūrų atmosferą, didžiai paties autoriaus nuostabai, kelis 
mėnesius vis pasirodydavo New York Times bestselerių sąraše. 
Knyga palietė jautrią stygą. 

Ji užėmė griežtai kritišką poziciją šiandieninio mokyto 
jaunimo atžvilgiu. Pagrindinis knygoje nurodytas jaunimo 
požiūrio į gyvenimą bruožas - tai gana paviršutiniškas re- 
liatyvizmas. Kiekvienas turįs savo „vertybes“, ir dėl jų esą 
neįmanoma ginčytis. Tačiau, kaip pastebėjo Bloomas, tai ne 
vien tik epistemologinė pozicija, požiūris į proto galimybių 
ribas; tai esą laikoma moraline pozicija: tu privalai neginčyti 
kitų Žmonių vertybių. Jos yra kiekvieno asmeninis reikalas, 
kiekvieno gyvenimo pasirinkimas, ir jį reikia gerbti. Iš da- 
lies tas reliatyvizmas esąs grindžiamas abipusės pagarbos 
principu. 

Kitais žodžiais tariant, pats tas reliatyvizmas atsišako- 
jo nuo tam tikros formos individualizmo, kurio principą ga- 
lima būtų apibūdinti taip: kiekvienas turi teisę plėtoti savo 
gyvenimo formą, remdamasis savo supratimu apie tai, kas 
tikrai svarbu ar vertinga. Žmonės pašaukti būti savimi ir 

siekti savirealizacijos. O ką tai reiškia - kiekvienas ar kiek- 
viena sprendžia patys. Niekas kitas negali ar neturėtų ban- 
dyti diktuoti šio sprendimo turinio. 

Šiandien tai gana gerai pažįstama pozicija. Ji atspindi tai, 
ką mes galime apibūdinti kaip savirealizacijos individua- 
lizmą, plačiai paplitusį mūsų laikais ir ypač išaugusį Vakarų 
visuomenėse nuo septinto dešimtmečio. Šis individualizmas 
buvo suvoktas ir aptartas kitose didelį poveikį padariusiose 
knygose: Danielio Bello The Cultural Contradictions of Capi- 
talism, Christopherio Lascho The Culture of Narcissism ir The 
Minimal Self, Gilleso Lipovetsky'o L'ėre du vide. 

Susirūpinimo tonas girdimas visose šiose knygose, nors 
galbūt jis ne toks ryškus Lipovetsky'o darbe. Tasai rūpestis 
formuluojamas beveik taip pat, kaip aš apibūdinau pirmąją 
temą. Šis individualizmas implikuoja tai, kad žmogaus „aš“ 
virsta susitelkimo centru, o sykiu nustelbiami ar net nesu- 
vokiami bet kokie subjektą peržengiantys klausimai ar rei- 
kalai - tarkime, religiniai, politiniai, istoriniai. Dėl viso šito 
gyvenimas susiaurėja ir tampa seklus!!. Ir tas susirūpinimas 
būtinai persimeta į mano trečiąją aprašytą sritį: šiuos au- 
torius jaudina galimi išties liūdni politiniai šito kultūrinio 
pasikeitimo padariniai. 

Su didele šių autorių šiuolaikinės kultūros kritikos da- 
limi aš sutinku. Manau - ir tai netrukus paaiškinsiu, - jog 
šiandien daugelį suviliojęs reliatyvizmas yra didelė klaida, 
o kai kuriais atžvilgiais net savęs mulkinimas. Susidaro įs- 
pūdis, kad savirealizacijos kultūra iš daugelio žmonių atėmė 
juos peržengiančių dalykų suvokimą. Ir nemažiau akivaizdu, 
kad ji įgavo lėkštus ir pataikavimą sau skatinančius pa- 
vidalus. Tai net gali privesti prie tam tikro absurdo, kai tarp 
savimi būti siekiančių Žmonių randasi naujos konformizmo, 
o vėliau ir naujos priklausomybės formos: dėl savo tapatybės 
netikri žmonės kreipiasi į visokius apsišaukėlius ekspertus 

ir mokytojus, besidangstančius mokslo ar kokio egzotiško 
dvasingumo prestižu. 

Tačiau kai ką aš noriu ir apginti nuo šių autorių argumen- 
tų spaudimo. Tai aiškiausiai matyti Bloomo darbe, galbūt 
ypač dėl jo paniekos aprašomai kultūrai. Jis, ko gero, nesu- 
pranta, kad joje veikia galingas moralinis idealas, kad ir ko- 
kios nupigintos bei iškreiptos būtų jo išraiškos. Savirealiza- 
Ciją grindžia moralinis buvimo savimi idealas, - ta prasme, 
kuria buvimas savimi suprantamas modernybės laikais. Prieš 
porą dešimtmečių didelį poveikį turėjusioje knygoje tai pui- 
kiai apibūdino Lionelis Trillingas, šiuolaikinę šio idealo formą 
atskyręs nuo ankstesniųjų. Skirtumą įvardija knygos pavadi- 
nimas - (Nuoširdumas ir autentiškumas) Sincerity and Authen- 
ticity, ir, sekdamas juo, šiuolaikiniam idealui apibūdinti aš 
taip pat vartosiu „autentiškumo“ terminą. 

Ką aš laikau moraliniu idealu? Sakydamas „moralinis 
idealas“, turiu galvoje įmanomai geresnio ir tauresnio gyveni- 
mo vaizdą, kai „geresnis“ ir „tauresnis“ apibrėžiami ne pagal 
tai, ko mes kartais siekiame ar norime, bet siūlo mums pačią 
siekiamybę. 

Tokie stiprūs terminai kaip „narcisizmas“ (Lascho žodis) 
ar „hedonizmas“ (Bello deskripcija) turi parodyti tai, kad šie 
autoriai neįžvelgia čia jokio moralinio idealo; arba jeigu 
ir įžvelgia, bent paviršiuje, tai veikiausiai suvokia jį kaip 
pataikavimo sau priedangą. Pasak Bloomo: „Didžioji dau- 
guma studentų nors ir nori kaip ir visi kiti gerai apie save 
manyti, bet suvokia esą susirūpinę savo karjera ir tarpusa- 
vio santykiais. Egzistuoja tam tikra šitam gyvenimui žavesio 
patiną suteikianti savirealizacijos retorika, tačiau jie mato, 
kad joje nėra nieko itin tauraus. Išlikimo ideologija kaip Ža- 
vėjimosi verta savybė užėmė heroizmo vietą“. Neabejoju, 
kad tai apibūdina kai kuriuos, galbūt ir daugelį Žmonių, 
tačiau didžiulė klaida būtų manyti, neva mums tai leidžia 

suprasti šį mūsų kultūros poslinkį ir tą moralinį idealą, kurį 
turime suprasti, jeigu jau mėginame aiškintis, kodėl jis varto- 
jamas kaip veidmainiška pataikavimo sau „patina“. 

Mes privalome suvokti moralinę tokių sąvokų kaip savi- 
realizacija jėgą. Jeigu bandome ją paaiškinti kaip tam tikros 
rūšies egoizmą, kaip moralinio išglebimo, palyginti su anks- 
tesniais daug kietesniais ir reiklesniais amžiais, didesnio nuo- 
laidžiavimo sau atmainą, tai mes jau esam išklydę iš kelio. 
Kalbos apie „pernelyg didelį laisvumą“ tik iškreipia dalyko 
esmę. Moralinio išglebimo esama, bet jo pasitaiko ne tik mū- 
sų laikais. O mums reikia paaiškinti, kas būdinga mūsų lai- 
kams. Žmonės ne tik aukoja savo meilės ryšius ir rūpinimąsi 
vaikais vardan karjeros. Kažkas panašaus egzistavo visuo- 
met. Esmė tai, kad daugelis žmonių šiandien jaučiasi tam 
pašaukti, jaučiasi turį tai daryti, jiems atrodo, jog be šito jų 
gyvenimas būtų tuščiai praleistas ir nepasiekęs pilnatvės. 

Ši kritika iš akių išleidžia moralinę autentiškumo idealo 
jėgą. Jis kažkaip savaime diskredituojamas kartu su jo šiuo- 
laikinėmis formomis. Ir tai nebūtų taip blogai, jeigu galėtu- 
me pereiti prie gynybinio puolimo. Tačiau ir čia teks nusi- 
vilti. Tai, kad autentiškumo palaikymas virsta nuosaikiu re- 
liatyvizmu, reiškia, jog kažkaip nebepritinka energingiau 
ginti moralinį idealą. Iš mano anksčiau nurodytų prielaidų 
galima daryti išvadą, kad vienos gyvenimo formos iš tikrųjų 
yra aukštesnės už kitas, o tolerancijos individualiai savire- 
alizacijai kultūra vengia tokių pareiškimų. Vadinasi, jų pozici- 
joje esama žlugdančio prieštaringumo, - ir tai ne kartą buvo 
pastebėta, - nes ir patį reliatyvizmą (bent jau iš dalies) stip- 
rina moralinis idealas. Tačiau gal nuosekliai, o gal ir nenuo- 
sekliai pasirenkama būtent ši pozicija. Idealas nusenka iki 
kažkokios aksiomos, kuria neabejojama, bet kuri niekada 
neišdėstoma. 

Noriu atkreipti dėmesį į tai, kad rinkdamiesi tą idealą, 

autentiškumo kultūros žmonės palaiko tam tikrą taip pat ir 
daugelio kitų pripažįstamą liberalizmą. Tai neutralumo li- 
beralizmas. Vienas iš jo pagrindinių principų yra tas, kad li- 
berali visuomenė turi būti neutrali gero gyvenimo klausimais. 
Geras yra tas gyvenimas, kurio kiekvienas atskiras individas 
siekia savaip, ir todėl, jeigu valdžia užimtų kokią nors poci- 
Ziją šiuo klausimu, pasidarytų šališka, - vadinasi, ir pristigtų 
vienodos pagarbos visiems piliečiams“. Ir nors daugelis šitos 
mokyklos autorių yra aistringi nuosaikiojo reliatyvizmo opo- 
nentai (Dworkinas ir Kymlicka tarp jų), jų teorijos rezultatas 
yra tai, jog svarstymai apie gerą gyvenimą nustumiami į po- 
litinių diskusijų pakraštį. 

Ir galiausiai vienas iš moderniąją kultūrą sąlygojančių 
idealų lieka nepaprastai neartikuliuotas"*. Oponentai jį nie- 
kina, o draugai apie jį negali prabilti. Visa diskusija yra susi- 
mokiusi tą idealą nustumti į šešėlį, padaryti jį nematomą. 
Tatai turi žalingų padarinių. Tačiau, prieš pereidamas prie 
jų, aš dar noriu paminėti kitus du veiksnius, taip pat susi- 
mokiusius šitą tylą įtvirtinti. 

Vienas iš jų - tai moralinio subjektyvizmo dominavimas 
mūsų kultūroje. Turiu galvoje tą požiūrį, kad moralinių po- 
zicijų niekaip negrindžia protas ar daiktų prigimtis ir kad 
jos galiausiai tik kiekvieno iš mūsų pasirenkamos, - mat 
esame įjas linkę. Protas, pasak šio požiūrio, negali spręsti mo- 
ralinėse diskusijose. Žinoma, jūs galite kam nors nurodyti jo 
pozicijos padarinius, apie kuriuos tas asmuo galbūt nesusi- 
mąstė. Todėl ir-autentiškumo kritikai gali nurodyti galimus 
socialinius ir politinius asmeninės savirealizacijos siekimo 
padarinius. Tačiau jeigu jūsų pašnekovas vis dar laikosi savo 
pradinės pozicijos, tai jau nieko nepavyks pasakyti, kad jį 
įtikintumėte. 

Šio požiūrio pagrindai yra sudėtingi ir toli peržengia mo- 
ralinę nuosaikaus reliatyvizmo motyvaciją, net jei subjekty- 

vizmas tam reliatyvizmui ir aiškiai yra svarbi atrama. Aki- 
vaizdu, kad daugelis šiuolaikinės autentiškumo kultūros žmo- 
nių mielai palaiko tokią proto vaidmens (arba jo nebuvimo) 
sampratą. Tačiau galbūt dar labiau stebina tai, kad tokios 
pat nuomonės laikosi ir didžioji jų oponentų dauguma, dėl 
to dar labiau nusivilianti šiuolaikinės kultūros reformavimu. 
Jeigu jaunimui iš tikrųjų nerūpi jų „aš“ pranokstantys daly- 
kai, tai ką tuomet jūs jam galite pasakyti? 

Žinoma, yra ir kritikų, kurie pripažįsta proto reikalavi- 
mus“. Jie mano, kad yra toks dalykas kaip bendra žmogaus 
prigimtis ir kad jos supratimas parodys vienokį gyvenimo 
būdą esant teisingą, o kitokį - klaidingą, atskleis tauresnius 
ir geresnius gyvenimo būdus. Filosofinės šitos pozicijos šak- 
nys siekia Aristotelį. Šiuolaikiniai subjektyvistai, priešingai, 
yra labai kritiški Aristotelio atžvilgiu ir reiškia nepasitenki- 
nimą, esą jo „metafizinė biologija“ pasenusi ir šiandien visiš- 
kai nebeįtikinama. 

Tačiau šitaip mąstantys filosofai paprastai esti autentiš- 
kumo idealo oponentai; tą idealą jie suvokia kaip dalį klai- 
dingo nukrypimo nuo Žmogaus prigimtyje esančių normų. 
Jie nemato prasmės aiškinti, ką tai reiškia; O štai tie, kurie tą 
idealą palaiko, dažniausiai nuo jo aiškinimo atgrasomi savo 
subjektyvistinių pažiūrų. 

Trečias autentiškumo kaip moralinio idealo reikšmę ap- 
temdęs veiksnys - tai įprastinis socialinių mokslų aiškinimo 
būdas. Tas aiškinimas visiškai atsisako apeliavimo į morali- 
„nius idealus ir mėgina remtis tariamai tvirtesniais ir žemiš- 
kesniais dalykais. Ir todėl čia mano dėmesį sutelkę moder- 
nybės bruožai - individualizmas ir instrumentinio proto 
ekspansija - dažnai būdavo aiškinami kaip šalutiniai sociali- 
nių permainų produktai: pavyzdžiui, kaip reiškiniai, išaugę 
iš industrializacijos, didesnio mobilumo ar urbanizacijos. Čia 
neabejotinai esama svarbių priežastinių ryšių, tačiau juos iš- 

keliantys aiškinimai dažniausiai visiškai nuošalėje palieka 
klausimą, ar tos kultūrinės ir pasaulėžiūrinės permainos 
nieko neskolingos jose įkūnyto moralinio idealo jėgai. Daž- 
niausiai numanomas atsakymas esti neigiamas““. 

Žinoma, turi būti paaiškintos ir pačios socialinės permai- 
nos, kurios, kaip manoma, paskleidė tą naują pasaulėžiūrą, 
o tai jau numato žmogiškosios motyvacijos paieškas, nebent 
mes manome, kad industrializacija vyko ar miestai išaugo 
visiško proto aptemimo metu. Mums reikia suprasti tai, kas 
žmones nuolatos skatino stumtis viena kryptimi, pavyzdžiui, 
didesnio technologijos taikymo gamybai arba didesnės gy- 
ventojų koncentracijos link. Tačiau dažniausiai griebiamasi 
būtent ne moralinių motyvacijų. Turiu galvoje tas motyva- 
cijas, kurios Žmones gali skatinti ir visiškai nebūdamos su- 
sijusios su kokiu nors moraliniu idealu mano anksčiau api- 
būdinta prasme. Todėl labai dažnai girdime šias socialines 
permainas aiškinant didesnės gerovės, valdžios, kovos už 
būvį ar galios kitiems siekimu. Nors visi šitie dalykai gali 
būti susipynę su moraliniais idealais, tačiau išsiverčiama be 
jų, ir todėl toks aiškinimas laikomas pakankamai „tvirtu“ ir 
„Mokslišku“. 

Net kai individuali laisvė ar instrumentinio proto išaugi- 
mas suvokiami kaip idėjos, kurių esminis patrauklumas gali 
padėti paaiškinti kodėl jos atsiranda, šis patrauklumas daž- 
niausiai suprantamas kaip ne moralės dalykas. Lai yra, šitų 
idėjų galia dažniausiai aiškinama ne jų moraline jėga, bet 
vien ta nauda, kurią jos, atrodo, teikia žmonėms nepriklau- 
somai nuo jų moralinės pasaulėžiūros. Laisvė jums leidžia 
daryti tai, ką norite, o sėkmingiau taikomas instrumentinis 
protas padeda pasiekti vis daugiau to, ko norite, kad ir kas 
tai būtų“. 

Dėl viso to moralinis autentiškumo idealas tapo dar mig- 
lotesnis. Apie jį kaip idealą šiuolaikinės kultūros kritikai linkę 

kalbėti su panieka ir net suplaka jį su nemoraliu troškimu 
daryti kas patinka be jokių trukdymų. Šios kultūros gynė- 
jams jų pačių pasaulėžiūra neleidžia artikuliuoti savo idealo. 
Visuotinė subjektyvizmo jėga mūsų filosofiniame pasaulyje 
bei neutralumo liberalizmo galia sustiprina įsitikinimą, kad 
apie tuos dalykus neįmanoma ir neturi būti kalbama. O ne- 
gana to, dar socialiniai mokslai, regis, sako mums, kad no- 
rėdami suprasti tokius reiškinius kaip šiuolaikinė autentiš- 
kumo kultūra, mes neturėtume ieškoti paaiškinimų tokiuose 
dalykuose kaip moraliniai idealai, o visa tai turėtume su- 
vokti, tarkime, dabartinių gamybos būdo laimėjimų", naujų 
jaunimo vartojimo modelių ar pertekliaus užtikrinimo po- 
žiūriu. 

Ar tai turi reikšmės? Manau, dar ir labai didelės reikš- 
mės. Daugelis tų dalykų, kuriuos puola šiuolaikinės kultūros 
kritikai - tai tik nupigintos ir iškreiptos šio idealo formos. 
Tai yra, tos formos randasi iš šio idealo, ir tie, kurie jas prak- 
tikuoja, negali be jo išsiversti, tačiau jos nėra autentiškos (!) 
šio idealo realizacijos. Čia susiduriame su nuosaikiuoju re- 
liatyvizmu. Bloomas mano, kad tas reliatyvizmas turi mo- 
ralinį pagrindą: „Tiesos reliatyvumas yra ne teorinė įžvalga, 
bet moralinis postulatas, laisvos visuomenės sąlyga, arba bent 
jau taip tatai supranta [studentai|“"?. Tačiau iš tikrųjų, drįstu 
tvirtinti, šis reliatyvizmas tą moralinę įžvalgą iškraipo ir ją 
galiausiai išduoda. Nuosaikusis reliatyvizmas ne tik nesu- 
teikia pagrindo atmesti moralinį autentiškumo idealą, bet ir 
pats vardan jo turi būti atmestas. Bent jau aš tą norėčiau 
įrodyti. 

Tą patį galima pasakyti ir apie tokias pretenzijas į auten- 
tiškumą, kurios pateisina visko, kas peržengia Žmogaus „aš“, 
ignoravimą: mūsų praeitis atmetama kaip nereikšminga, 
imama neigti pilietiškumo reikalavimus, solidarumo parei- 
gas, gamtinės aplinkos poreikius. Lygiai taip pat save kvai- 

linančia parodija laikytina autentiškumo vardu teisinama 
samprata, tarpasmeninius santykius paverčianti asmeninės 
savirealizacijos priemone. Pasirinkimo galios kaip savaime 
gausintino gėrio teigimas yra deformuoto idealo produktas. 

Jeigu jau priartėjome prie tiesos, apie tai verta pasakyti. 
Juk tuomet iš tiesų turime ką pasakyti žmonėms, į tas iškreip- 
tas formas investavusiems savo gyvenimą. Tai galbūt gali 
reikšmingai paveikti jų gyvenimą. Kai kas gal bus išgirsta. 
Artikuliuotumas čia turi moralinę prasmę, - jis ne tik leidžia 
pakoreguoti galbūt klaidingas pažiūras, bet ir tą idealą, 
kuriuo žmonės gal jau gyvena, dar labiau sustiprinti, padaryti 
dar apčiuopiamesnį, gyvesnį; 0 jį pagyvindamas, artikuliuo- 
tumas suteiktų jiems jėgų visapusiškiau ir vieningiau jį įgy- 
vendinti. 

Aš siūlau poziciją, besiskiriančią tiek nuo šiuolaikinės 
kultūros gynėjų, tiek nuo jos kritikų. Kitaip negu gynėjai, aš 
netikiu, kad viskas šioje kultūroje yra taip, kaip turi būti. 
Šiuo požiūriu esu linkęs sutikti su kritikais. Tačiau, kitaip ne- 
gujie, aš manau, kad autentiškumas rimtai turėtų būti suvo- 
kiamas kaip moralinis idealas. Mano požiūris skiriasi ir nuo 
įvairiausių tarpinių pozicijų, teigiančių, kad šioje kultūroje 
yra kai kurių gerų dalykų (tokių kaip didesnė individo lais- 
vė), tačiau jie pasiekiami tam tikrų pavojų kaina (kaip antai 
pilietiškumo jausmo susilpnėjimo), ir todėl geriausia politi- 
ka - mėginti surasti idealų balansą tarp pranašumų ir trū- 
kumų. 

Aš mieliau siūlau degradavusio, bet savaime labai ver- 
tingo idealo paveikslą, ir to idealo, manyčiau, moderniųjų 
laikų Žmonės negali nepripažinti. Taigi mums nereikia nei 
beatodairiškai smerkti, nei nekritiškai garbinti; nereikia nė 
kruopščiai skaičiuoti balansą. Turime imtis atstatomojo dar- 
bo, kuris padėtų šiam idealui atnaujinti mūsų praktiką. 

Tam reikia, kad jūs patikėtumėte trimis kontroversiškais 

dalykais: (1) kad autentiškumas yra pagrįstas idealas, (2) 
kad jūs argumentuotai galite ginčytis apie idealus ir apie tai, 
kaip juos atitinka praktika ir (3) kad šitie argumentai gali 
būti svarbūs. Pirmasis įsitikinimas atremia didįjį autentiš- 
kumo kultūros kritikos puolimą, antrasis numato subjekty- 
vizmo atmetimą, o trečiasis yra nesuderinamas su tais mo- 
dernybės vertinimais, kurie mus traktuoja kaip šiuolaikinės 
kultūros „sistemos“ kalinius, nesvarbu, ar ta „sistema“ būtų 
apibūdinama kaip kapitalizmas, industrinė visuomenė ar 
biurokratija. Turiu vilties, jog tolesniu dėstymu man nors 
kiek pavyks šitais dalykais įtikinti. Pradėkime nuo idealo. 


AUTENTIŠKUMO ŠALTINIAI 


III 


AUTENTIŠKUMO etika yra palyginti nesenas ir moderniajai 
kultūrai būdingas dalykas. Gimusi XVIII a. pabaigoje, ji at- 
sispiria nuo ankstesniųjų individualizmo formų, tokių kaip 
išsilaisvinusio racionalumo individualizmas, pradėtas Des- 
carteso ir iš kiekvieno asmens reikalaujantis suvokti savo at- 
sakomybę, arba politinis Locke'o individualizmas, asmenį ir 
jo valią siekiantis padaryti pirmesnį už socialinį įsipareigo- 
jimą. Tačiau kai kuriais atžvilgiais autentiškumas taip pat ir 
kirtosi su šitomis ankstesnėmis formomis. Jis yra romantiz- 
mo epochos kūdikis, o ši epocha kritiškai vertino išsilaisvi- 
nusio racionalumą ir bendruomeninių ryšių nepripažįstantį 
atomizmą. 

Vienas iš būdų nusakyti autentiškumo etikos raidą - tai 
jos ištakų ieškoti XVIII a. idėjoje, esą Žmonės apdovanoti 
moraliniu jausmu, intuityviu gėrio ir blogio suvokimu. Pirmi- 
nis šitos doktrinos tikslas buvo kovoti su konkuruojančiu 
požiūriu, kad gėrio ir blogio pažinimas paremtas padarinių 
numatymu, - ypač tų, kurie siejami su dieviškuoju atpildu 
ir bausme. Norėta parodyti, kad gėrio ir blogio supratimas 
yra ne sauso išskaičiavimo dalykas, bet įtvirtintas mūsų jaus- 
muose. Moralė, galima sakyti, turi savo vidinį balsą“. 

Autentiškumo sąvoka išsikristalizuoja, perkėlus moralinį 
šitos idėjos akcentą. Pagal pradinį požiūrį, vidinis balsas svar- 

bus todėl, kad jis mums pasako, ką dera daryti. Sąlytis su 
mūsų moraliniais jausmais čia svarbus kaip priemonė, pade- 
danti teisingai elgtis. Tai, ką vadinu moralinio akcento per- 
kėlimu, atsiranda tuomet, kai tas sąlytis įgyja savarankišką 
ir lemiamą moralinę reikšmę. Jis tampa kažkuo, ką mes turi- 
me pasiekti, norėdami būti tikrais ir pilnaverčiais žmonėmis. 
Norėdami suvokti, kas čia nauja, analogijų turime ieškoti 
ankstesniuose moraliniuose požiūriuose, kai sąlytis su kokiu 
nors šaltiniu - tarkime, Dievu ar Gėrio idėja - laikytas būties 
pilnatvei būtinu dalyku. Tik dabar jau šaltinis, su kuriuo 
turime susisiekti, yra giliai mumyse. Tai didžiulio subjek- 
tyvistinio moderniosios kultūros posūkio dalis, nauja vidu- 
jybės forma, kai mes save pradedame suvokti kaip vidinę 
gelmę turinčias esybes. Mintis apie tai, kad šaltinis glūdi 
mumyse, iš pradžių nepanaikina mūsų sąsajos su Dievu ar 
Idėjomis; tai dar gali būti laikoma tikruoju keliu į juos. Tam 
tikra prasme čia galima įžvelgti vien tolesnį šv. Augustino 
pradėtos linijos tęsimą ir gilinimą: kelią į Dievą jis regėjo 
einantį per mūsų refleksyvųjį savęs įsisąmoninimą. 
Pirmieji šito naujo požiūrio variantai buvo teistiniai ar 
bent jau panteistiniai. Tai iliustruoja Jeanas Jacgues'as Rous- 
seau, žymiausias filosofinis rašytojas, prisidėjęs prie šitos 
permainos. Rousseau, manau, reikšmingas ne tuo, kad jis tą 
permainą pradėjo; aš verčiau įrodinėčiau, kad jo didžiulį 
populiarumą iš dalies lėmė tai, jog jis įvardijo pokyčius, jau 
vykstančius kultūroje. Moralės dalykus Rousseau dažnai 
pateikia kaip vadovavimąsi mumyse bylojančiu prigimties 
balsu. Šitą balsą dažniausiai nustelbia mūsų priklausomy- 
bės nuo kitų sukeliamos aistros, iš kurių svarbiausioji - amour 
propre, arba išdidumas. Moralinį išsigelbėjimą mums teikia 
susigrąžintas autentiškas moralinis ryšys su savimi. Šitam 
intymiam sąlyčiui su savimi, kuris daug fundamentalesnis 
už bet kurį kitą moralinį požiūrį ir yra džiaugsmo bei pasi- 

tenkinimo šaltinis, Rousseau netgi davė vardą: /e sentiment de 
Vexistence“!. 

Rousseau paveikiausiai artikuliavo ir kitą artimai susiju- 
sią idėją. Tą idėją norėčiau pavadinti save determinuojančia 
laisve: tik kai pats, o ne išorinių įtakų veikiamas, sprendžiu 
apie man svarbius dalykus, aš esu laisvas. Šis laisvės lygmuo 
akivaizdžiai pranoksta tai, kas vadinama negatyviąja laisve, 
kai be kitų kišimosi esu laisvas daryti ką noriu, nes tai su- 
derinama su tuo, kad mane suformavo ir veikia visuomenė 
bei jos atitikimo dėsniai. Save determinuojanti laisvė reika- 
lauja, kad aš pasipriešinčiau tokių išorinių reikalavimų po- 
veikiui ir spręsčiau pats. 

Apie tai užsimenu ne todėl, jog tai būtų esminis dalykas 
autentiškumui. Šitie du idealai aiškiai skiriasi. Tačiau jie 
rutuliojosi kartu, kartais tų pačių autorių darbuose, ir jų 
tarpusavio santykiai būdavo sudėtingi: kartais pikti, o kar- 
tais labai artimi. Dėl šios priežasties tie idealai dažnai buvo 
painiojami, ir iš šitos painiavos - greta kitų šaltinių - rasda- 
vosi iškraipytos autentiškumo formos; vėliau pasistengsiu 
tatai argumentuoti. 

Politiniame gyvenime save determinuojanti laisvė buvo 
nepaprastos galios idėja. Politinę formą ji įgyja Rousseau dar- 
buose, drauge su bendra valia grindžiamos visuomeninės su- 
tarties valstybės samprata, - valstybės, kuri kaip tik todėl, kad 
yra mūsų bendros laisvės forma, negali pakęsti jokio pasi- 
priešinimo jai dėl laisvės. Ši idėja buvo vienas iš intelektua- 
linių šiuolaikinio totalitarizmo šaltinių, pradedant, ko gera, 
jakobinais. Ir nors Kantas šitą laisvės sąvoką reinterpretavo 
vien moraliniais terminais - kaip autonomiškumą, į politi- 
kos sritį ji dar atkakliau sugrįžo kartu su Hegeliu ir Marxu. 

Tačiau grįžkime prie autentiškumo idealo: jis nepapras- 
tai svarbus tampa dėl įvykių, kurie plėtojosi po Rousseau; 
juos aš sieju su Herderiu - taip pat veikiau tik iškiliu ir 

ankstyvu to idealo reiškėju, o ne kūrėju. Herderis iškelia 
mintį, jog kiekvienas iš mūsų turime savo originalų buvimo 
žmogumi būdą. Kiekvienas asmuo turi savo „matą“ bei savą 
matavimo būdą? Ši idėja labai giliai įaugo į šiuolaikinę 
savimonę. Ir ji taip pat nauja. Iki XVIII a. pabaigos niekas 
nemanė, kad skirtumai tarp Žmonių turi tokio pobūdžio 
moralinę reikšmę. Egzistuoja būdas būti žmogumi, būdin- 
gas vien man. Aš esu pašauktas savo gyvenimą nugyventi 
kaip tik šitaip, nepamėgdžiodamas kitų žmonių gyvenimo. 
Tačiau tai jau naują reikšmę suteikia mano buvimui savimi. 
Jeigu aš nesu ištikimas sau, prarandu savo gyvenimo pras- 
mę, prarandu tai, ką man reiškia būti žmogumi. 

Tai galingas mums atitekęs moralinis idealas. Lemiamą 
moralinę reikšmę jis suteikia sąlyčiui su savimi, su savo paties 
vidine prigimtimi, sąlyčiui, kurį manoma esant pavojuje - 
galiu jį prarasti iš dalies dėl išorinio spaudimo prisitaikyti, 
o iš dalies ir dėl instrumentinio požiūrio į save, kai šito vi- 
dinio balso galiu nebegirdėti. Įvesdamas originalumo prin- 
cipą, jis dar labiau padidina šio ryšio su savimi reikšmę: 
kiekvieno iš mūsų balsas turi ką pasakyti. Aš ne tik neturiu 
savo gyvenimo derinti su išorinio atitikimo reikalavimais; 
už savęs negaliu nė surasti savo gyvenimo modelio. Jį aš 
galiu surasti tik savyje. 

Buvimas savimi reiškia ištikimybę savo originalumui, o 
tai vien tik aš tegaliu artikuliuoti ir atrasti. Artikuliuodamas 
savo originalumą, kartu apibrėžiu save. Aš suvokiu galimy- 
'bes, kurios priklauso vien man. Toks yra šiuolaikinio auten- 
tiškumo idealo supratimo pagrindas, o kartu ir kontekstas, 
leidžiantis suprasti jį išreiškiančius pilnatvės ar savirealiza- 
cijos tikslus. Tai kontekstas, suteikiantis moralinę jėgą auten- 
tiškumo kultūrai kartu su jos išsigimusiomis, absurdiškomis 
ar trivialiomis formomis. Būtent tai suteikia prasmę pasaky- 
mams „daryk savo“ arba „realizuok save“. 

IV 


TokiE būtų labai greitai apmesti autentiškumo kilmės met- 
menys. Vėliau aš juos papildysiu detalėmis. Tačiau kol kas 
užteks ir to, kad būtų galima suprasti, apie ką čia kalbama. 
O dabar noriu imtis antrojo kontroversiško teiginio, kurį pa- 
teikiau antrojo skirsnio pabaigoje. Ar galima ką nors raciona- 
laus pasakyti Žmonėms, nugrimzdusiems į šiuolaikinę au- 
tentiškumo kultūrą? Ar galima argumentuotai kalbėti 
žmonėms, kuriuos giliai įtraukė nuosaikusis reliatyvizmas 
arba kurie, regis, nenori atsiduoti jokiam aukštesniam tik- 
slui, išskyrus savo pačių tobulėjimą, - tarkime, tiems, kurie 
dėl kokio nors karjeros laiptelio, ko gera, pasirengę išsižadėti 
meilės, vaikų, demokratinio solidarumo? 

Na, o kaipgi mes argumentuojame? Moralės dalykuose 
argumentavimas visuomet yra argumentavimas kitiems. Jūs 
turite pašnekovą ir pradedate nuo jo, - nuo to, kas tas asmuo 
yra, arba nuo esamo skirtumo tarp jūsų; argumentacijos 
nepradedate nuo nulio, lyg kalbėtumėte kažkam, kas nieka- 
da nepripažino jokių moralinių reikalavimų. Ginčas apie gėrį 
ir blogį su asmeniu, nepripažįstančiu jokių moralinių reika- 
lavimų, būtų toks pat neįmanomas, kaip ir ginčas empiri- 
niais klausimais su asmeniu, nepripažįstančiu mus supančio 
pasaulio percepcijos“. 

Tačiau mes įsivaizduojame diskutuoją su Žmonėmis, kurie 

gyvena šiuolaikinėje autentiškumo kultūroje. O tai reiškia, 
kad šito idealo link tie žmonės stengiasi kreipti savo gyveni- 
mą. Mes matome daugiau negu jų pasirinkimo faktus. Bet 
pradėję nuo idealo, galime klausti: kokios sąlygos yra žŽmo- 
gaus gyvenime tokio idealo realizavimui? Ir ko šis idealas 
reikalauja, jei teisingai jį suprasime? Šitie du klausimai yra 
persipynę ar gal net pereina vienas į kitą. Antruoju klau- 
simu mes bandome geriau apibrėžti, kas tą idealą sudaro. 
Pirmuoju norime nusakyti tam tikrus visuotinius Žmogaus 
gyvenimo bruožus, kurie sąlygoja šio ir bet kurio kito idealo 
įgyvendinimą. 

Toliau aš noriu nužymėti dvi argumentavimo linijas, ku- 
rios pailiustruotų, ką tokiais klausimais prieisime. Argumen- 
tacija bus labai punktyriška, labiau primenanti užuominą, 
kaip turėtų atrodyti įtikinamas įrodymas. Mėginsiu bent kiek 
pagrįsti savo antrąjį teiginį, jog apie tuos dalykus galima 
argumentuotai ginčytis, ir šitaip pademonstruoti, kad prak- 
tiniu požiūriu bandymas geriau suprasti autentiškumą yra 
tikrai prasmingas. 

Visuotinis žmogaus gyvenimo bruožas, kurį noriu pri- 
minti, yra jo fundamentalus dialoginis pobūdis. Pilnaver- 
čiais, save suprantančiais ir todėl savo tapatybę apibrėžti 
galinčiais žmonėmis mes tampame tada, kai praturtėjame 
žmogiškosios raiškos kalbomis. Šios diskusijos tikslais „kal- 
bą“ aš noriu traktuoti plačiąja prasme, - kaip apimančią ne 
tik mūsų kalbamus žodžius, bet ir kitus raiškos būdus, kuriais 
apibūdiname save, taip pat ir meno, gestų, meilės ir panašias 
„kalbas“. Tačiau su jomis mes irgi susipažįstame tik bendrau- 
dami su kitais. Niekas pats vienas neišmoksta kalbų, reika- 
lingų savęs apsibrėžimui. Į tas kalbas mus įveda bendravi- 
mas su kitais mums kažką reiškiančiais žmonėmis, kuriuos 
George'as Herbertas Meadas vadino „reikšmingais kitais“ 2. 
Šia prasme Žmogaus proto genezė yra ne „monologinė“, - ne 

kažkas, ką kiekvienas pasiekia savarankiškai, - bet dialoginė. 

Dar daugiau, tai nėra vien tik genezę apibūdinantis fak- 
tas, į kurį vėliau galima nebekreipti dėmesio. Nėra taip, kad 
kalbų mokytumės dalyvaudami dialoge, o paskui jau patys 
vieni jas naudotume savo nuožiūra. Tam tikru mastu tatai 
būdinga mūsų kultūrinei situacijai. Iš mūsų tikimasi, jog mes, 
patys vieni reflektuodami pasaulį, įgytume didumą savo pa- 
Žiūrų, pasaulėžiūros ir požiūrio į gyvenimą. Bet taip nesti 
tokiais svarbiais klausimais kaip savo tapatumo apibrėžimas. 
Jį mes visuomet apsibrėžiame dalyvaudami dialoge - o kar- 
tais kovodami - su tomis tapatybėmis, kurias mumyse nori 
atpažinti mūsų „reikšmingi kiti“. Ir net kai mes praaugame 
kai kuriuos iš jų - pavyzdžiui, savo tėvus - ir jie pradingsta iš 
mūsų gyvenimo, pokalbis su jais tęsiasi visą mūsų gyvenimą“. 

Taigi „reikšmingų kitų“ pagalba, net jeigu jie pasirodė 
mūsų gyvenimo pradžioje, tęsiasi nuolatos. Kai kas galbūt 
ligi šiol sutinka su manimi, bet vis dėlto toliau nori laikytis 
kokios nors monologinio idealo formos. Mes esą iš tikrųjų 
negalime visiškai išsivaduoti iš įtakos tų žmonių, kurių meilė 
ir rūpestis mus suformavo ankstyvajame gyvenime, tačiau 
vis dėlto turėtume siekti kuo labiau patys save apsibrėžti, 
kol pagaliau perprastume savo tėvus ir tokiu būdu šiek tiek 
pradėtume kontroliuoti jų įtaką, o vėliau vengtume pakliūti 
į kokią nors panašią priklausomybę. Santykių su kitais mums 
esą reikia ne sau apsibrėžti, bet pasiekti savo gyvenimo 
pilnatvę. 

Tai paplitęs idealas, bet aš manau, kad jis gerokai neįver- 
tina dialogiškumo vaidmens žmogaus gyvenime. Kiek įma- 
noma labiau norima tą dialogiškumą apriboti geneze. Už- 
mirštama, kaip gerų dalykų mūsų gyvenime supratimą gali 
transformuoti dalijimasis jais su žmonėmis, kuriuos mylime, 
kaip kai kurios gėrybės tampa prieinamos mums tik tokio 
dalijimosi dėka. Ir todėl prireiktų daug pastangų ir tikriau- 

siai daugybės skaudžių išsiskyrimų tam, kad savo tapatybės 
neleistume formuoti žmonėms, kuriuos mylime. Ką gi mes 
laikome „tapatumu“? Tapatumas yra tai, „kas“ mes esame, 
„iš kur mes ateiname“. Jis - tai kontekstas, kuriame mūsų 
skonis, troškimai, pažiūros ir aspiracijos įgyja prasmę. Jeigu 
kurį nors iš mano labiausiai vertinamų dalykų pasiekti man 
padeda vien tik santykis su mano mylimu asmeniu, tai tas 
asmuo tampa neatskiriamas nuo mano tapatybės. 

Kai kuriems žmonėms tai gali atrodyti kaip apribojimas, 
nuo kurio galima siekti išsivaduoti. Tai vienas iš būdų paaiš- 
kinti paskatą, motyvuojančią atsiskyrėlio gyvenimą, arba, 
paėmus mūsų kultūrai geriau pažįstamą pavyzdį - vienišo 
menininko būtį. Tačiau pažvelgę iš kitos perspektyvos, net 
ir juos galime traktuoti kaip siekiančius tam tikro dialogiš- 
kumo. Atsiskyrėliui pašnekovas yra Dievas. Vienišo meni- 
ninko atveju pats kūrinys yra adresuotas būsimai auditorijai 
(kurią jis galbūt sukurs)“. Pati meno kūrinio forma rodo jo 
adresuotumą. Kad ir kaip mes tai suvoktume, mūsų tapaty- 
bės kūrimas ir palaikymas visą gyvenimą lieka dialogiškas, 
nebent herojiškomis pastangomis mėgintumė ištrūkti iš kas- 
dienės egzistencijos. 

Toliau aš noriu nurodyti, kad auganti autentiškumo 
kultūra tą svarbų faktą pripažino. Bet dabar sugretinkime iš 
vienos pusės šį dialoginį mūsų būvio bruožą, o iš kitos - tam 
tikrus autentiškumo idealui esmingus reikalavimus, ir įsi- 
tikinsime, kad dauguma į Žmogaus „aš“ orientuotų ir „nar- 
ciziškų“ šiuolaikinės kultūros pavidalų kuo aiškiausiai yra 
neadekvatūs. Konkrečiai aš noriu parodyti, kad tie savirea- 
lizacijai pasirenkami pavidalai, kurie neatsižvelgia į a) mūsų 
saitų su kitais reikalavimus arba į b) bet kokius reikalavi- 
mus, kurie kyla iš kažko daugiau negu vien iš žmogiškų 
troškimų ar aspiracijų, yra iš vidaus prieštaringi ir griauna 
paties autentiškumo realizavimo sąlygas. To imsiuos prie- 

šinga tvarka ir pradėsiu nuo (b), atsiremdamas į paties au- 
tentiškumo kaip idealo reikalavimus. 

(1) Kai mes pagaliau suprantame, ką reiškia apsibrėžti 
save, ką reiškia nustatyti savo originalumą, mes pamatome, 
jog turime remtis tam tikra prasmingumo samprata. Ap- 
sibrėžti save reiškia rasti tai, kuo aš skiriuosi nuo kitų. Aš 
galiu būti vienintelis asmuo su 3732 plaukais ant galvos ar- 
ba to paties ūgio kaip koks Sibiro lygumos medis. Tačiau 
kas iš to? Kai imu sakyti, jog mane apibūdina sugebėjimas 
artikuliuoti reikšmingas tiesas, kaip niekas kitas skambinti 
klavesinu arba prikelti protėvių tradiciją, - štai tuomet aš 
atsiduriu atpažįstamo savęs apsibrėžinėjimo teritorijoje. 

Skirtumas akivaizdus. Mes iškart suprantame, kad pasta- 
rosios savybės turi žmogiškąją prasmę arba bent jau žmonės 
jas tokiomis lengvai gali laikyti, o pirmosios tokios prasmės 
neturi - tai yra, neturi be papildomo paaiškinimo. Galbūt 
kokioje nors visuomenėje 3732 yra sakralinis skaičius, ir 
tuomet tokio plaukų skaičiaus turėjimas gali būti prasmin- 
gas. Tačiau tatai prieiname šį skaičių susiedami su sakralumu. 

Anksčiau, antrajame skirsnyje, mes aptarėme, kaip šiuo- 
laikinė autentiškumo kultūra slysta į nuosaikųjį reliatyvizmą. 
Tai suteikia papildomos jėgos bendram subjektyvizmo 
požiūriui į vertybes: daiktai reikšmingi ne patys savaime, 
bet todėl, kad juos tokius padaro Žmonės, - tarytum žmonės 
savo sprendimu pajėgūs nustatyti tai, kas prasminga, - ar net 
atsitiktinai ir visai nejučia tai pajusti. Nesąmonė. Aš negaliu 
nuspręsti, kad prasmingiausia veikla - krutinti kojų pirštus 
šiltame purve. Be specialaus paaiškinimo tai - tiesiog nesu- 
vokiama pretenzija (panašiai kaip ir su minėtais 3732 plau- 
kais). Taigi aš net nežinočiau, kokią prasmę suteikti kieno 
nors šitokiam nusiteikimui. Ką tasai, kuris taip pasakė, turėjo 
galvoje? 

Tačiau jeigu tai prasminga vien tik su paaiškinimu (nes 

galbūt purvas yra pasaulinės dvasios elementas, ir šitaip jūs 
prisiliečiate prie jos savo kojų pirštais), tai šis dalykas atvi- 
ras kritikai. O kas, jeigu paaiškinimas klaidingas, nepasi- 
tvirtina ar gali būti pakeistas geresniu? Tam tikras jūsų nu- 
siteikimas niekada negali būti pakankamas pagrindas gerbti 
jūsų poziciją, nes jis negali determinuoti to, kas prasminga. 
Nuosaikusis reliatyvizmas pats save griauna. 

Daiktai įgyja prasmę tam tikrame jų suprantamumo kon- 
tekste. Pavadinkime jį horizontu. Tai reiškia, kad vienintelis 
dalykas, kurio mes negalime (jeigu norime save prasmingai 
apsibrėžti), - tai panaikinti ar paneigti daiktams prasmingu- 
mą suteikiančius horizontus. Tokie save žlugdantys poelgiai 
dažni mūsų subjektyvistinėje civilizacijoje. Pabrėždami teisę 
rinktis iš tam tikrų galimybių, mes labai dažnai pačias tas 
galimybes padarome beprasmes. Pavyzdžiui, egzistuoja toks 
nestandartinių seksualinių orientacijų pateisinimo diskursas. 
Žmonės nori įrodyti, kad heteroseksualinė monogamija nėra 
vienintelis būdas pasiekti seksualinį pasitenkinimą ir kad 
tie, kurie, pavyzdžiui, linkę į homoseksualinius santykius, ne- 
turėtų jaustis žengią menkesniu, ne tokiu vertingu takeliu. 
Tai puikiai atitinka šiuolaikinį autentiškumo supratimą su 
jo skirtingumo, originalumo ir įvairovės pripažinimo idėjo- 
mis. Apie šitų dalykų ryšį vėliau aš pamėginsiu pasakyti dau- 
giau. Tačiau kad ir kaip mes tai beaiškintume, aišku viena - 
jog „skirtumo“, „įvairovės“ (ir net „daugiakultūriškumo“) 
retorika šiuolaikinei autentiškumo kultūrai yra svarbus da- 
lykas. 

Tačiau kai kurios šio diskurso formos krypsta vien į tai, 
jog įmanoma teigti patį pasirinkimą. Visos pasirinkimo ga- 
limybės esančios vienodai vertingos, nes renkamasi laisvai, 
ir būtent pats pasirinkimas yra vertingas. Čia įsijungia nuo- 
saikųjį reliatyvizmą grindžiantis subjektyvizmo principas. 
Tačiau jis nesąlygiškai neigia iš anksto egzistuojančius pras- 

mės horizontus, kurių dėka kai kurie dalykai dar prieš juos 
renkantis esti vertingesni, kai kurie mažiau vertingi, o kai 
kurie ir visiškai beverčiai. Tačiau tokiu atveju ir seksualinės 
orientacijos pasirinkimas praranda kokią nors ypatingą reikš- 
mę. Jis yra to paties lygmens kaip ir visi kiti pasirinkimai - 
tarkime, aukštesnio arba Žemesnio seksualinio partnerio, 
blondinės arba brunetės. Niekas ir nemano diskriminuoti šitų 
pasirinkimų, nes jie visi nesvarbūs. Jie iš tikrųjų priklauso 
tik nuo polinkio. Tačiau jeigu ir seksualinė orientacija pri- 
lyginama jiems, o kaip tik taip ir atsitinka, kai pasirinkimas 
tampa svarbiausia pateisinančia priežastimi, - tai subtiliai 
niekais paverčiamas pradinis tikslas - teigti lygią visų orien- 
tacijų vertę. Šitaip ginamas skirtumas tampa beprasmis. 

Homoseksualinės orientacijos vertė turi būti teigiama 
kitaip - daug empiriškiau, atsižvelgiant, būtų galima sakyti, 
į realią homo ir heteroseksualinio patyrimo bei gyvenimo 
prigimtį. Jos vertė negali būti teigiama a priori, tuo pagrindu, 
kad viskas, ką mes renkamės, yra gera. 

Vertės teigimą šiuo atveju nuspalvina ryšys su kita ryš- 
kia idėja, kaip minėjau, persipynusia su autentiškumo idea- 
lu, - t.y. su save determinuojančios laisvės idėja. Kaip tik dėl 
to pasirinkimą imama akcentuoti kaip lemiamą motyvą, taip 
pat iš dalies dėl to slystama į nuosaikųjį reliatyvizmą. Prie 
šito aš dar sugrįšiu vėliau, kalbėdamas apie tai, kaip iškrai- 
pomas autentiškumo tikslas. 

Kolei kas bendras dalykas, kurį turime įsisąmoninti, yra 
tai, kad autentiškumo negalima ginti prasmės horizontus 
griaunančiais būdais. Net suvokimas, jog mano gyvenimui 
prasmę suteikia tai, kad pats jį pasirenku (autentiškumas čia 
iš tiesų grindžiamas save determinuojančia laisve), - net šis 
suvokimas priklauso nuo pripažinimo, jog nepriklausomai nuo 
mano valios egzistuoja kažkas kilnu, drąsu, vadinasi, kažkas, 
kas įprasmina mano gyvenimą. Čia regimas paveikslas: žmo- 

nės, atsidūrę tarp šios savikūros galimybės ir lengvesnių 
kelių - kompromisų, plaukimo pasroviui, prisitaikymo prie 
masės ir pan.; šis paveikslas suvokiamas kaip tikras, atras- 
tas, 0 ne savavališkai sukurtas. Horizontai esti duoti. 

Dar daugiau: kaip matėme seksualinės orientacijos pa- 
vyzdyje, horizontui neužtenka šio minimalaus duotybės laips- 
nio, kuris palaiko pasirinkimo svarbą. Gal ir svarbu, kad aš 
pats pasirinkčiau savo gyvenimą, kaip esė „Apie laisvę“? 
teigia Johnas Stuartas Millis, bet jeigu vieni pasirinkimai nėra 
prasmingesni už kitus, tai ir pati mano asmeninio pasirinki- 
mo idėja tampa triviali, o todėl ir prieštaringa. Pasirinkimas 
kaip idealas reikšmingas tik dėl to, kad kai kurie dalykai yra 
prasmingesni už kitus. Vien tuo pagrindu, kad priešpiečiams 
renkuosi ne žuvį, o kepsnį su keptomis bulvėmis, aš negaliu 
tvirtinti esąs pasirenkantysis ir tuo pretekstu paleisti apyvar- 
ton visą Nietzsches savikūros žodyną. Ne aš determinuoju 
dalykų prasmingumą. Jeigu aš tai daryčiau, niekas nebūtų 
prasminga. Tačiau tuomet neįmanomas taptų ir pats asme- 
ninis pasirinkimas kaip moralinis idealas. 

Vadinasi, asmeninio pasirinkimo idealas numato, kad, be 
pasirinkimo, esama kitų reikšmingų dalykų. Tas idealas ne- 
gali būti vienas, nes jis yra reikalingas dalykų reikšmingu- 
mo horizonto, padedančio apibrėžti prasmingus asmeninės 
savikūros aspektus. Pasak Nietzsches, esu tikrai didelis filo- 
sofas, jei keičiu vertybių skalę. Tačiau tai reiškia, jog turiu iš 
naujo apibrėžti vertybes, susijusias su svarbiais klausimais, 
o ne kaitalioti McDonaldo meniu ar kitų metų kasdieninių 
rūbų madą. 

Gyvenimo prasmės siekiantis subjektas, bandydamas 
prasmingai apsibrėžti, turi gyventi svarbių klausimų hori- 
zonte. Kaip tik dėl to šiuolaikinės kultūros pavidalai, susi- 
telkę į visuomenės ir gamtos reikmėms priešpriešinamą as- 
mens savirealizaciją ir atsiriboję nuo istorijos ir solidarumo 

saitų, kerta šaką, ant kurios sėdi. Šitos į Žmogaus „aš“ sutelk- 
tos „narciziškos“ kultūrinės formos iš tikrųjų yra lėkštos ir 
trivialios; jos, pasak Bloomo, yra „seklios ir siauros“. Tačiau 
ne todėl, kad jos priklauso autentiškumo kultūrai. Greičiau 
todėl, kad jos nepaklūsta tos kultūros reikalavimams. Igno- 
ruoti anapus žmogaus „aš“ kylančius reikalavimus reiškia 
sunaikinti prasmingumo sąlygas, o sykiu atlapoti vartus tri- 
vialumui. Jei šiuo atveju Žmonės siekia moralinio idealo, toks 
užsimūrijimas savyje yra savęs mulkinimas; šitaip sugriau- 
namos to idealo įgyvendinimo sąlygos. 

Kitais žodžiais tariant, savo tapatybę aš galiu apsibrėžti 
tik ką nors reiškiančių dalykų kontekste. Nustumti šalin 
istoriją, gamtą, visuomenę, solidarumo reikalavimus, viską, 
išskyrus savo asmenį, tolygu nušluoti visa, kas pretenduoja 
į reikšmingumą. Tik gyvendamas pasaulyje, kuriame išties 
svarbu istorija, gamtos reikmės, mano artimųjų poreikiai, 
pilietinės pareigos, Dievo pašaukimas ar dar kas iš šių ne- 
paprastai svarbių dalykų, aš galiu taip apsibrėžti savo tapa- 
tybę, kad ji nebūtų triviali. Autentiškumas nėra priešingas 
anapus subjekto kylantiems reikalavimams; jis implikuoja 
tokius reikalavimus. 

Tačiau jeigu taip, tai galima šį tą pasakyti tiems, kurie 
įklimpę į labiau nupigintas autentiškumo kultūros formas. 
Protas nėra bejėgis. Žinoma, pasiekėme ne tiek ir daug; tik 
parodėme, kad kai kurie žmogaus „aš“ peržengiantys klau- 
simai yra būtini [anksčiau pateiktas (b) klausimas]. Mes ne- 
atskleidėme, kurį konkrečiai iš jų reiktų rimtai traktuoti. 
Apmetėme tik argumentavimo metmenis, o bent kiek pa- 
pildyti tikiuosi vėlesniuose skirsniuose. Tačiau dabar aš noriu 
pereiti prie kito klausimo - (a): ar nėra prieštaringas savirea- 
lizacijos būdas, neigiantis mūsų ryšius su kitais? 

(2) Kita bendra ašis, jungianti šiuolaikinės autentišku- 
mo kultūros kritiką, yra teiginys, esą ji skatinanti grynai as- 
meninį savirealizacijos supratimą, įvairiausioms asociacijoms 
ir bendruomenėms, kuriose asmuo dalyvauja, suteikdama 
vien instrumentinę reikšmę. Platesniu, visuomenės mastu, 
tai priešinga bet kokiam tvirtam įsipareigojimui bendruome- 
nės atžvilgiu. Šitaip vis labiau sumenkinama politinė pilie- 
tybė kartu su pareigos ir ištikimybės politinei visuomenei 
suvokimu? Intymesniame lygmenyje tai skatina požiūrį, jog 
žmonių tarpusavio ryšiai turi tarnauti asmeninei savirea- 
lizacijai. Žmonių santykiai esą antriniai partnerių savirea- 
lizacijos atžvilgiu. Jei nesiliauja. tarnauti šiam tikslui, toks 
ryšys gali tęstis iki mirties, tačiau a priori negalima teigti, jog 
taip ir privalo būti. 

Šią filosofiją gerai perteikė populiari aštunto dešimtme- 
čio vidurio knyga: „Leisdamiesi į savo gyvenimo vidurio ke- 
„lionę, negalite pasiimti visko. Jūs tolstate. Nuo institucijų 
reikalavimų ir kitų Žmonių dienotvarkės. Nuo išorinių ver- 
tinimų ir įgaliojimų. Jūs vaduojatės iš vaidmenų, ir grįžtate 
į save. Jei palydėdamas į šią kelionę, kiekvienam galėčiau 
ką nors padovanoti, ta dovana būtų palapinė. Palapinė ek- 
sperimentavimui [Tent for tentativeness|. Kilnojami pamatai... 
Kiekvienam iš mūsų duota galimybė atgimti autentiškai 


PRIPAŽINIMO POREIKIS 59 


unikaliam, su didesniu sugebėjimu mylėti save ir priimti ki- 
tus. [...] Šis savęs atradimo džiaugsmas pasiekiamas visada. 
Nors tie, kuriuos mylime, įeina ir vėl išeina iš mūsų gyveni- 
mo, išlieka sugebėjimas mylėti“. 

Autentiškumas ir vėl, regis, apibrėžiamas antropocent- 
riškai, 0 tai mus atitolina nuo santykių su kitais. Ir šito nu- 
sitvėrė mano anksčiau cituoti kritikai. Ar galima apie tai ką 
nors argumentuotai pasakyti? 

Prieš apmetant argumentacijos kryptį, svarbu suprasti, 
kad autentiškumo idealas apima tam tikrą supratimą apie 
visuomenę ar bent jau apie tai, kaip žmonės turėtų gyventi 
drauge. Autentiškumas yra šiuolaikinio individualizmo as- 
pektas, ir visoms individualizmo formoms būdinga tai, kad 
jos ne tik akcentuoja individo laisvę, bet ir siūlo visuomenės 
modelius. Šito mums nepavyksta suprasti tuomet, kai mes 
sumaišome dvi skirtingas mano anksčiau išskirtas individu- 
alizmo prasmes. Anomijos ir išsiskaidymo individualizmas, 
žinoma, neturi jokios jiems priskirtinos socialinės etikos; ta- 
čiau kaip moralinis principas arba idealas individualizmas 
privalo siūlyti kokį nors požiūrį į tai, kaip Žmonės turėtų gy- 
venti drauge. 

Todėl didžiosios individualistinės filosofijos taip pat ir 
siūlė visuomenės modelius. Locke'o individualizmas mums 
davė visuomenės kaip sutarties idėją. Vėlesnės formos sieja- 
mos su liaudies suvereniteto idėjomis. Su šiuolaikine savi- 
realizacijos kultūra visiškai aiškiai yra susiję du socialinės 
egzistencijos būdai. Pirmasis iš jų pagrįstas visuotinių teisių 
idėja: kiekvienas turi teisę ir sugebėjimą būti savimi. Būtent 
tai ir grindžia nuosaikųjį reliatyvizmą kaip moralinį prin- 
cipą: niekas neturi teisės kritikuoti kito žmogaus vertybių. 
Tuos, kuriuos maitina ši kultūra, tai nukreipia procedūrinės 
teisės koncepcijų link: kiekvieno savirealizacijos ribos turi 
saugoti lygias kitų savirealizacijos galimybes“. 

Antra, ši kultūra labai sureikšmina artimo bendravimo, 
ypač meilės ryšius. Jie traktuojami kaip pirminis savęs pa- 
žinimo ir atradimo taškas ir kaip viena iš svarbiausių savi- 
realizacijos formų. Šis požiūris rodo, kad tęsiama jau kelių 
amžių senumo moderniosios kultūros orientacija, gero gy- 
venimo traukos centrą patalpinanti ne kokioje nors aukš- 
tesnėje sferoje, bet tame, ką pavadinčiau „kasdieniu gyve- 
nimu“, t.y. gamybos, šeimos, veiklos ir meilės gyvenime*!. 
Tačiau šis požiūris liudija ir kitą svarbų dalyką: patvirti- 
nama, kad mūsų tapatumas reikalingas kitų Žmonių pri- 
pažinimo. 

Anksčiau rašiau apie tai, jog mūsų tapatumas formuoja- 
mas dialoge su kitais žmonėmis, sutariant arba kovojant su 
jų pripažinimu. Šio fakto atradimas ir jo modernus artikulia- 
vimas tam tikra prasme, galima sakyti, sutapo su autentiš- 
kumo idealo raida. 

Galima atskirti dvi permainas, kurios abi kartu padarė 
neišvengiamą modernųjį susirūpinimą tapatumu ir pripa- 
žinimu. Pirmoji - tai socialinių hierarchijų, sudarydavusių 
garbės pagrindą, žlugimas. Žodį „garbė“ aš vartoju ancien 
rėgime prasme, kuria jis iš esmės susijęs su nelygybe. Kad 
kai kurie žmonės turėtų garbę, esminė sąlyga - jog ją turėtų 
ne kiekvienas. Būtent šia prasme šį terminą vartoja Mon- 
tesguieu, apibūdindamas monarchiją. Garbė savo esme yra 
prėfėrences“* (malonių) dalykas. Ta prasme šį terminą mes 
vartojame ir kalbėdami apie ko nors pagerbimą, visuomeni- 
nio apdovanojimo, tarkime, Kanados ordino, suteikimą. Aki- 
vaizdu, kad tas ordinas būtų bevertis, jeigu imtume ir nus- 
pręstume jį suteikti kiekvienam suaugusiam kanadiečiui. 

Kaip garbės sąvokos priešingybę mes turime modernią- 
ją orumo sąvoką, dabar vartojamą universaliąja ir egalitari- 
ne prasme, pavyzdžiui, kalbant apie įgimtą Žmogaus arba 
piliečio orumą. Čia pagrindinė prielaida yra ta, jog šią savy- 

bę turi kiekvienas“. Tik šią orumo sąvoką ir galima sude- 
rinti su demokratine visuomene, todėl senoji garbės sąvoka 
neišvengiamai nublanko. Tačiau kartu tai reiškė, kad įvai- 
rios lygaus pripažinimo formos yra svarbios demokratinei 
kultūrai. Kai kuriose demokratinėse visuomenėse, pavyz- 
džiui, JAV, esminiu dalyku buvo laikoma tai, kad kiekvie- 
nas būtų vadinamas ponu, ponia ar panėle, užuot kai ku- 
riuos žmones vadinus lordu arba ledi, o kai kuriuos vien tik 
pavarde, arba - dar didesnė negarbė - vardu. Ir visai nese- 
niai dėl tų pačių priežasčių Mrs ir Miss susiliejo į bendrą 
titulą Ms. Demokratija paskelbė lygaus pripažinimo politi- 
ką, kuri su metais vis kito, o dabar štai sugrįžo lygaus kultūrų 
ir lyčių statuso reikalavimo forma. 

Tačiau pripažinimo svarbą modifikavo ir sustiprino kar- 
tu su autentiškumo idealu radęsis tapatumo supratimas. Tai 
taip pat iš dalies buvo sąlygota hierarchinės visuomenės 
nuosmukio. Tai, ką mes dabar vadintume asmens tapatybe, 
ankstesnėse visuomenėse daugiausia įtvirtindavo jo arba jos 
socialinė padėtis. Tai yra, kontekstas, įprasmindavęs asmens 
svarbiais laikomus dalykus, daugiausia buvo nulemtas jo 
arba jos vietos visuomenėje ir su ta vieta susijusių vaidmenų 
bei veiklos. Pati demokratinė visuomenė atsirasdama ne- 
pašalina šito, nes žmonės ir toliau save gali apibrėžti rem- 
damiesi savo socialiniu vaidmeniu. Tačiau šią socialinės kil- 
mės identifikaciją iš pašaknų pakerta pats autentiškumo 
idealas. Atsiradęs, pavyzdžiui, Herderio filosofijoje, jis rei- 
kalauja iš manės surasti savo originalų gyvenimo būdą. Ir 
tas gyvenimo būdas turi būti viduje subrandintas, o ne iš- 
vestas iš socialinės sąrangos. 

Tačiau, kaip anksčiau mėginau įrodyti, iš esmės nėra to- 
kio dalyko kaip vidinė, monologiškai suprasta savikūra. Jei 
atrandu savo tapatybę, tai nereiškia, kad aš ją susikuriu už- 
sidaręs savyje; savo tapatybę aš „išsideru“ pusiau atviroje, 

pusiau vidinėje diskusijoje su kitais. Štai kodėl viduje su- 
brandintos tapatybės idealas išsikristalizuodamas naują ir 
lemiamą reikšmę suteikia pripažinimui. Mano tapatumas 
lemtingai priklauso nuo mano dialoginių santykių su kitais. 

Tatai nereiškia, kad šioji priklausomybė nuo kitų atsi- 
randa su autentiškumo epocha. Tam tikros formos priklauso- 
mybė egzistavo visuomet. Socialinės kilmės tapatybė pačia 
savo prigimtimi priklausė nuo visuomenės. Tačiau ankstes- 
niais amžiais pripažinimas niekada neiškildavo kaip prob- 
lema. Socialinis pripažinimas savaime ateidavo kartu su so- 
cialinės kilmės tapatybe vien todėl, kad jį grindė visiems sa- 
vaime suprantamos socialinės kategorijos. Reikalas tas, kad 
vidinės kilmės, asmeninis, originalus tapatumas neturi aprio- 
riško pripažinimo. Jį reikia išsikovoti bendraujant, ir tai gali 
nepasisekti. Naujas dalykas modernybės laikais yra ne pri- 
pažinimo poreikis, bet sąlygos, kuriomis tas pripažinimas 
gali ir neateiti. Ir kaip tik todėl šis poreikis dabar pirmąkart 
įsisąmoninamas. Iki moderniųjų laikų Žmonės nekalbėjo apie 
„tapatybę“ ir „pripažinimą“, bet ne todėl, kad jie neturėdavo 
(mūsų vadinamosios) tapatybės, ir ne todėl, kad šioji nepri- 
klausydavo nuo pripažinimo, o veikiau todėl, kad šie dalykai 
tąsyk buvo pernelyg neproblemiški, kad būtų tematizuojami. 

Neturėtų stebinti tai, jog kai kurias pilietinio orumo ir vi- 
suotinio pripažinimo idėjų užuomazgas, net jei ir neišsaky- 
tas būtent tokiais žodžiais, randame skaitydami Rousseau, 
su kuriuo greta kitų mąstytojų siejamas modernaus auten- 
tiškumo diskurso formavimasis. Rousseau aštriai kritikavo 
hierarchiškos garbės ir prėfėrences sąvokas. Įsimenančiame 
Samprotavimo apie nelygybę pasaže kaip lemtingą visuomenės 
posūkį į sugedimą ir nelygybę Rousseau nurodo momentą, 
kai žmonės ima trokšti išskirtinės pagarbos sau**. Ir priešin- 
gai, sveikatos šaltinį jis regi respublikos visuomenėje, kurio- 
je visi vienodai gali džiaugtis visuomenės dėmesiu??. Tačiau 

iš pirmųjų prabilusių pripažinimo tema įtakingiausiai ją 
pateikė Hegelis“. 

Dabar jau visuotinai vienu ar kitu pavidalu pripažįstama 
pripažinimo reikšmė; asmeniškumo plotmėje visi Žinome, 
kaip mūsų santykiai su „reikšmingais kitais“ gali formuoti 
arba iškraipyti mūsų tapatybę. Visuomeniškumo plotmėje 
mes turime nenutrūkstamą lygaus pripažinimo politiką. Abu 
šiuos reiškinius formavo besikristalizuojantis autentiškumo 
idealas, ir apie jį išaugusioje kultūroje pripažinimas vaidina 
pagrindinį vaidmenį. 

Asmeniškumo lygmenyje mes regime, kaip originalus 
tapatumas esti reikalingas kitų Žmonių pripažinimo ir kaip 
jis pažeidžiamas, jei jo nesulaukia. Nenuostabu, kad tar- 
pusavio santykiai autentiškumo kultūroje suvokiami kaip 
pagrindinė savęs atradimo ir įtvirtinimo vieta. Meilės ryšiai 
reikšmingi ne vien dėl to, jog šiuolaikinei kultūrai būdinga 
pabrėžti savęs realizavimą kasdieniame gyvenime. Jie nepa- 
prastai svarbūs ir dėl to, kad tai sunkus viduje subrandintos 
tapatybės išmėginimas. 

Visuomeniškumo plotmėje supratimas, jog tapatybės 
formuojamos atvirame, jokio išankstinio socialinio scenari- 
jaus nevaržomame dialoge, dar svarbesnę ir reikšmingesnę 
padarė lygaus pripažinimo politiką. Tai pastebimai padidi- 
no jos kapitalo dalį. Lygus pripažinimas nėra vien tik sveikai 
demokratinei visuomenei tinkantis gyvenimo būdas. Nepri- 
pažinimas, pagal paplitusį šiuolaikinį požiūrį, gali padaryti 
žalos tiems, kurie nepripažįstami. Primetant kitiems Žemą ir 
negarbingą įvaizdį, iš tikrųjų galima juos pažeisti ir prislėg- 
ti, - šis įvaizdis net gali būti interiorizuotas. Ne tik šiuolaikinį 
feminizmą, bet ir santykius tarp rasių bei diskusijas apie mul- 
tikultūriškumą grindžia prielaida, jog nepripažinimas gali 
būti priespaudos forma. Galima ginčytis dėl šio faktoriaus 
pervertinimo, tačiau aišku, kad tapatumo ir autentiškumo 

suvokimas pasiūlė naują lygaus pripažinimo politikos dimen- 
siją, kuri dabar, bent jau kai reikia pasmerkti kitų primestas 
deformacijas, operuoja lyg ir savarankiška autentiškumo 
sąvoka. 

Turėdami galvoje daugiau kaip keletą amžių besirutulio- 
jantį pripažinimo reikšmės supratimą, mes galime suprasti, 
kodėl autentiškumo kultūra pirmenybę teikė dviem mano 
anksčiau minėtiems gyvenimo drauge būdams: 1) visuome- 
niškumo lygmenyje lemiamas yra nešališkumo principas, 
reikalaujantis lygių galimybių kiekvienam plėtoti savo tapa- 
tybę, o šios galimybės apima - dabar jau galime daug aiškiau 
tai suprasti - visuotinį skirtingumo pripažinimą, kad ir kaip 
tatai sietųsi su tapatumu: tebūnie tai lyties, rasės, kultūros 
ar seksualinės orientacijos skirtumai; 2) asmeniškumo plot- 
mėje lemiamą reikšmę turi tapatumą formuojantys meilės 
santykiai. 

Klausimą, kuriuo aš pradėjau šį skirsnį, tikriausiai galima 
ir taip suformuluoti: ar autentiškumo idealo kontekste gali- 
ma pateisinti į Žmogaus „aš“ sutelktą gyvenimo būdą, numa- 
tantį vien tik instrumentinį mūsų ryšių traktavimą? Dabar 
jau tikriausiai tą klausimą galime perfrazuoti ir paklausti, ar 
šitie pageidautini gyvenimo drauge būdai leis tokį nesusais- 
tytą gyvenimą? 

(1) Socialinėje plotmėje, atrodytų, atsakymas yra aiškus - 
„taip“. Skirtingumo pripažinimas, regis, reikalauja iš mūsų 
vien pripažinti kokį nors procedūrinio teisingumo principą. 
Jis nereikalauja, kad mes patvirtintume ištikimybę piliečių 
respublikai ar bet kuriai kitai politinės visuomenės formai. 
„Jaustis laisvi“ galime tol, kol visus traktuojame lygiai. Iš 
tikrųjų galima net įrodinėti, kad savaime bet kuri visuomenė, 
pagrįsta kokia nors tvirta visuotinio gėrio idėja, jau vien dėl 
šio fakto vienų Žmonių (tų, kurie remia visuotinio gėrio idėją) 
gyvenimui pritars labiau negu kitų (kurie siekia kitokių gėrio 

formų), ir šitaip atsisakys lygaus pripažinimo. Kažkas pana- 
šaus, kaip įsitikinome, sudaro fundamentalią neutralumo 
liberalizmo, šiandien turinčio daug šalininkų, prielaidą. 

Tačiau tai būtų pernelyg paprasta. Prisimindami anks- 
tesnės dalies argumentaciją, mes turime klausti, kas sudaro 
tikrąjį skirtingumo pripažinimą. Tatai reiškia pripažinti vie- 
nodą skirtingų gyvenimo būdų vertę. Kaip tik šio lygios ver- 
tės konstatavimo ir reikalauja tapatumo pripažinimo poli- 
tika. Tačiau kas grindžia tą vertės lygybę? Jau anksčiau įsi- 
tikinome, kad vien tas faktas, jog Žmonės renkasi skirtingą 
gyvenimo būdą, nelemia jų lygybės; nelemia jos ir tai, kad 
žmonės tiesiog priklauso skirtingoms lytims, rasėms, kul- 
tūroms. Skirtingumas negali būti tikruoju lygiavertiškumo 
pagrindu. 

Jeigu vyrai ir moterys yra lygūs, tai ne todėl, kad jie skir- 
tingi, bet todėl kad už tų skirtybių egzistuoja tam tikros - 
bendros ar viena kitą papildančios - vertingos savybės. Jie 
yra mąstyti, mylėti, atminti ir dialoge vienas kitą pripažinti 
gebančios būtybės. Bendras abipusio skirtingumo - tai yra, 
lygios skirtingų tapatybių vertės - pripažinimas yra reika- 
lingas šio to daugiau negu vien tik šio principo: būtini ir 
tam tikri nagrinėjamų vertybių lygybę parodantys matai. Turi 
būti iš esmės susitarta dėl vertybių, kitaip formalus lygybės 
principas liks tuščias ir netikras. Žodžiais mes galime būti 
už lygų pripažinimą, tačiau tos lygybės negalime suprasti 
tol, kol neturime dar kažko bendra. Skirtingumui pripažinti, 
panašiai kaip ir asmeniniam pasirinkimui, reikalingas šįkart 
jau bendras prasmingumo horizontas. 

Tatai nereiškia, kad mes turime priklausyti tai pačiai poli- 
tinei visuomenei; kitaip negalėtume pripažinti svetimšalių. 
Ir tai savaime nereiškia, kad mes turime rimtai traktuoti sa- 
vo politinę visuomenę. Reikia šio to daugiau. Tačiau mes jau 
galime įžvelgti, kuria linkme turėtų krypti argumentacija: 

kaip mums tampa svarbu kristalizuoti bendras vertybes ir 
jas puoselėti ir kad vienas svarbiausių būdų tam įgyvendin- 
ti yra bendrai dalyvauti politiniame gyvenime. Patys skirtin- 
gumo pripažinimo reikalavimai mus verčia žengti toliau už 
procedūrinį teisingumą. 

(2) O kaip su mūsų tarpusavio santykiais? Ar mes gali- 
me juos laikyti savirealizacijos priemone, o todėl laikyti iš 
esmės eksperimentiniais? Čia atsakyti lengviau. Aišku, jog 
ne, jeigu tie santykiai taip pat turi formuoti ir mūsų tapa- 
tumą. Jeigu intensyvūs saviieškos santykiai turi formuoti 
tapatybę, tai jie iš principo negali būti eksperimentiniai - 
nors, deja, gali nutrūkti, - be to, negali būti tik instrumen- 
tiniai. Tapatybės iš tikrųjų keičiasi, bet mes jas kuriame, 
jausdamiesi dalį vientiso gyvenimo nugyvenę ir jį užbaigsią 
asmenys. Aš neapsibrėžinėju „savo 1991 metų tapatybės“, 
bet veikiau stengiuosi įprasminti visą savo buvusį gyveni- 
mą ir Mėginu savo praeities pagrindu jį toliau projektuoti. 
Mano tapatybę formuojančių santykių negalima iš principo, 
a priori traktuoti kaip pakeičiamų ar pasmerktų būti išstum- 
tiems. Jeigu manojo „aš“ ieškojimas įgyja tokių serijinių ir iš 
esmės laikinų santykių pavidalą, tai aš jau ieškau ne savo 
tapatybės, bet vaikausi tam tikro malonumo. 

Autentiškumo idealo šviesoje palaikyti vien tik instru- 
mentinius santykius reikštų mulkinti save patį. Mintis, kad 
šitaip galima siekti savirealizacijos, turint galvoje autentiš- 
kumo idealą, atrodo iliuzija, lygiai kaip ir idėja, jog nepri- 
pažindami už pasirinkimo esančio prasmės horizonto, ren- 
kamės save. 

Šiaip ar taip, tokia tad linkme kreiptų ši gana eskiziška 
argumentacija. Negaliu pretenduoti čia padaręs svarias iš- 
vadas, bet viliuosi šį tą nuveikęs, kad padrąsinčiau mintį, jog 
proto argumentai gali gerokai daugiau, negu dažnai mano- 
ma, ir todėl šis tapatumo šaltinių tyrimas yra prasmingas. 

LicšioL aš siūliau būdą, kaip reikėtų suprasti vadinamąją 
„Narcisizmo kultūrą“ t.y. plintančią pasaulėžiūrą, kuri savi- 
realizaciją daro pagrindine gyvenimo vertybe, kuri, regis, 
linkusi pripažinti kuo mažiau išorinių moralės reikalavimų 
arba rimtų įsipareigojimų kitiems. Abiem šiais aspektais sa- 
virealizacijos samprata pasirodo esanti labai orientuota į žmo- 
gaus „aš“, - iš čia ir „narcisizmo“ terminas. Aš manau, kad 
šią kultūrą turėtume suprasti kaip iš dalies liudijančią etinę 
aspiraciją, autentiškumo idealą, bet tokį, kuris pats savaime 
nesankcionuoja į Žmogaus „aš“ sutelktų kultūros pavidalų. 
Veikiau šio idealo kontekste tos formos atsiskleidžia esančios 
iškreiptos ir trivialios. 

Tai prieštarauja kitiems dviem paplitusiem šios kultūros 
supratimams. Pastarieji ją suvokia arba kaip a) tikrai moty- 
vuojamą asmeninės savirealizacijos idealo, tačiau šis laiko- 
mas taip pat sutelktu į žmogaus „aš“ kaip ir iš jo išplaukian- 
čios praktikos, b) vien tik kaip pataikavimo sau ir egoizmo 
išraišką, t.y. kaip išvis jokio idealo nemotyvuojamą kultūrą. 
Praktiškai tie du požiūriai yra linkę persipinti ir susilieti į 
viena, nes požiūrio a) numatomas idealas yra toks menkaver- 
tis ir sau pataikaujantis, kad tampa nebeatskiriamas nuo b). 

Požiūris a) iš esmės numato, jog labiausiai į Žmogaus „aš“ 
sutelktas savirealizacijos formas pasirenkantys Žmonės ne- 

sileis įtikinami dviejų ankstesniųjų skirsnių argumentais: 
ir todėl, kad jų aspiracijos neturi nieko bendra su mano ap- 
rašytu autentiškumo idealu, ir todėl, kad Žmonių moralinės 
pažiūros apskritai nepriklauso nuo proto. Argumentams kur- 
čiais tie žmonės laikomi arba dėl to, kad labai prastai ver- 
tinamas pats autentiškumo idealas, esąs veikiau tik menkai 
užmaskuotas raginimas leistis į pataikavimą sau; arba dėl to, 
kad - nesvarbu, kokia būtų šiuolaikinių idealų prigimtis - 
laikomasi subjektyvistinio požiūrio į moralinius įsitikinimus: 
jie esą vien projekcijos, kurių negali pakeisti protas. 

Abiem požiūriais, tiek a), tiek, žinoma, a fortiori b), nar- 
cisizmo kultūra visiškai sutaria su savimi, nes jos teorija vi- 
suomet sutampa su praktika. Ji pateisina savo aspiracijas ir 
todėl nesileidžia įtikinama argumentais. Mano akimis, prie- 
šingai, toji kultūra pilna įtampos, gyvena ne visiškai suvok- 
tu idealu, kuris, teisingai suprastas, verstų suabejoti daugeliu 
iš jos praktinės raiškos formų. Šia kultūra gyviems žmonėms, 
su kuriais mus vienija Žmogiškasis būvis, galima priminti 
tuos šio būvio bruožus, kurie rodo šitų praktikų abejotiną. 
vertę. Narcisizmo kultūra gyvena nuosekliai smunkančiu 
idealu. 

Tačiau jeigu taip, tai šį faktą reikia paaiškinti. Kodėl tas 
idealas smunka? Kas lemia autentiškumo etikos polinkį į 
tokios rūšies krypimą trivialumo link? 

Žinoma, vienoje plotmėje labiau į žmogaus „aš“ orientuo- 
tų formų rinkimosi motyvacija gali būti pakankamai aiški. 
Tiek mūsų ryšiai su kitais, tiek išoriniai moraliniai reikala- 
vimai lengvai gali kirstis su mūsų asmeniniu tobulėjimu. 
Karjeros reikalavimai gali būti nesuderinami su pareigomis 
šeimai ar ištikimybe kokiam nors didesniam reikalui ar prin- 
cipui. Atmetus šituos išorinius suvaržymus, gyvenimas gali 
atrodyti lengvesnis. Ir iš tikrųjų tam tikromis aplinkybėmis, 
kai stengiamasi apibrėžti trapią ir prieštaringą tapatybę, gali 

pasirodyti, jog užmiršti suvaržymus - tai vienintelis išlikimo 
kelias. 

Tačiau tokių moralinių konfliktų tikriausiai būta visuo- 
met. Jeigu ką ir reikia paaiškinti - tai tą palyginti didelį leng- 
vumą, su kuriuo šitie išoriniai suvaržymai dabar atmetami 
ar delegitimuojami. Tuo pačiu savęs teigimo keliu ėję mūsų 
protėviai kentėjo nuo neįveikiamo kaltės jausmo ar bent jau 
dėl to, jog suvokdavo paniekinę teisėtą tvarką, o štai dauge- 
lis asmeninio tobulumo be atodairos siekiančių mūsų am- 
žininkų apie tai nė nesusimąsto. 

Dalis paaiškinimo glūdi visuomenės srityje. Anksčiau, 
antrajame skirsnyje, minėjau tuos moderniosios kultūros 
vertinimus, kurie ją aiškina socialinėmis permainomis. Nors 
aš ir netikiu jokiais vienpusiškais aiškinimais, socialinės 
permainos be abejonės daug prisidėjo prie šiuolaikinės 
kultūros suformavimo. Tam tikri mąstymo ir jausenos būdai 
gali ir patys palengvinti socialines permainas, tačiau pasie- 
kusios didžiulį mastą, tos permainos gali tą mąstyseną bei 
jauseną įtvirtinti, ir šie dalykai ims atrodyti neišvengiami. 

Tai neabejotinai būdinga įvairioms šiuolaikinio indivi- 
dualizmo formoms. Individualistinės idėjos išsirutuliojo 
XVII a. išsilavinusių europiečių mąstysenoje ir jausenoje. Jos 
tikriausiai padėjo augti naujoms politinėms formoms, me- 
tusioms iššūkį senoms hierarchijoms, ir rastis naujiems eko- 
nominio gyvenimo būdams, daugiau erdvės suteikusiems 
rinkai ir verslininko apsukrumui. Tačiau kai šitos formos 
įsitvirtina ir naujomis sąlygomis išauklėjami Žmonės, indivi- 
dualizmas nepaprastai sustiprėja, nes jis įsišaknija tų žmo- 
nių kasdieniame gyvenime, apima jų duonos pelnymosi bū- 
dus ir santykius politiniam gyvenime. Jis pradeda atrodyti 
esąs vienintelė įsivaizduojama pasaulėžiūra, nors toks tikrai 
neatrodė jų protėviams, tos pasaulėžiūros pionieriams. 

Šis įsitvirtinimo procesas gali paaiškinti poslinkį auten- 

tiškumo kultūroje. Į Žmogaus „aš“ orientuotos formos, kaip 
įsitikinome, yra iškreiptos dviem požiūriais. Jos yra linku- 
sios savirealizacijos galimybę sieti tik su individu, vien instru- 
mentiškai traktuodamos jo arba jos ryšius su kitais žmonėmis; 
kitais žodžiais tariant, jos stumia į socialinį atomizmą. Ir antra, 
jose pilnatvės siekis kyla tik iš žmogaus „aš“, o anapus mūsų 
troškimų ir aspiracijų besirandantys reikalavimai ignoruo- 
jami ar delegitimuojami, nesvarbu, kokie tie reikalavimai 
būtų - istorijos, tradicijos, visuomenės, gamtos ar Dievo; kitais 
žodžiais tariant, jos skatina radikalųjį antropocentrizmą. 

Nesunku suprasti, kaip šios nuostatos įtvirtinamos šiuo- 
laikinėje industrinėje visuomenėje. Tokia visuomenė nuo pat 
pradžių didino mobilumą, pirmiausia ėmė judėti valstiečiai 
iš kaimo į miestą, paskui buvo keliaujama per vandenynus 
ir kontinentus į naujas šalis, ir galiausiai judama iš miesto 
į miestą šiandien, ieškant naujų galimybių įsidarbinti. Mo- 
bilumas tam tikra prasme mums primetamas. Sutraukomi 
senieji ryšiai. Ir tuo pat metu miesto gyvenseną transformuoja 
neregėtos gyventojų koncentracijos šiuolaikiniuose metropo- 
liuose. Šis gyvenimas savaime sąlygoja žymiai daugiau for- 
malių ir atsitiktinių kontaktų, palyginti su daug intensy- 
vesniu, intymesniu bendravimu ankstesniais amžiais. Visa 
tai ir kuria kultūrą, kurioje vis labiau įtvirtinama socialinio 
atomizmo pasaulėžiūra. 

Be to, mūsų technokratinė, biurokratinė visuomenė vis 
daugiau reikšmės teikia instrumentiniam protui. Ji neišven- 
giamai įtvirtina atomizmą, nes į savo visuomenę, kaip ir į 
visa kita, mes esame skatinami žvelgti iš instrumentinės pers- 
pektyvos. Ir ji taip pat maitina antropocentrizmą, versdama 
mus užimti instrumentinę poziciją visų mūsų gyvenimo ir 
aplinkos aspektų - praeities, gamtos, taip pat mūsų sociali- 
nės sąrangos - atžvilgiu. 

Taigi autentiškumo kultūros nukrypimus iš dalies gali- 

ma paaiškinti ta aplinkybe, kad ji gyvuoja industrinėje tech- 
nologinėje ir biurokratinėje visuomenėje. Iš tikrųjų pagarba 
instrumentiniam protui akivaizdi daugybėje įvairiausių žmo- 
gaus potencialo sąjūdžio aspektų, kurių visų tikslas turėtų 
būti savirealizacija. Psichinei integracijai ir dvasios ramybei 
pasiekti mums labai dažnai siūlomos tariamai moksliniais 
atradimais pagrįstos metodikos. Čia, kaip ir kitur, gyva sva- 
jonė apie greitą sprendimą, nepaisant to, kad nuo pat pradžių 
- o ir šiandien - savirealizacijos tikslas suprantamas kaip 
vieno tik instrumentinio savęs įvaldymo priešingybė. Greita 
metodika išsilaisvinimui pasiekti yra didžiausias prieštara- 
vimas. 

Tačiau socialinė aplinka dar ne viską paaiškina. Taip pat 
egzistuoja ir pačiam autentiškumo idealui būdingos prie- 
žastys, palengvinančios tą poslinkį. Iš tikrųjų vyksta ne vie- 
nas, bet du poslinkiai, susiję su sudėtingais, besikertančiais 
santykiais. 

Pirmąjį iš jų aš jau aptariau, - tai populiarioje nūdienėje 
kultūroje vykstantis slydimas į žmogaus „aš“ sutelktų savi- 
realizacijos idealo pavidalų link. Antrasis - tai pusantro 
amžiaus besitęsiantis „aukštosios“ kultūros artėjimas prie 
nihilizmo, visų prasmingumo horizontų neigimo. Pagrindi- 
nė figūra čia yra Nietzsche (nors jis „nihilizmo“ terminą var- 
tojo visai kita prasme, juo žymėdamas tai, ką pats atmetė), 
bet to nihilizmo XX a. formų šaknys taip pat randamos ir 
poėte maudit įvaizdyje bei Baudelaire'o kūryboje. Šios mąs- 
tymo linijos kai kurie aspektai pasireiškia viena ar kita mo- 
dernizmo srove ir išryškėja su tais autoriais, kurie šiandien 
dažniausiai vadinami postmodernistais, pavyzdžiui, Jacgues'as 
Derrida arba vėlyvasis Michelis Foucault. 

Šitie mąstytojai padarė paradoksalų poveikį. Iš Nietzsches 
perimtą abejojimą mūsų įprastinėmis kategorijomis jie pri- 
veda prie autentiškumo idealo ir net pačios Žmogaus „aš“ 

sąvokos „dekonstravimo“. Tačiau Nietzsches visų „verty- 
bių“ kaip sukurtų kritika iš tiesų įkvepia ir įtvirtina antropo- 
centrizmą. Galų gale subjektą toji kritika, nepaisydama visų 
jo arba jos abejonių dėl žmogaus „aš“ sąvokos, palieka su 
nevaržomos galios ir laisvės pojūčiu jokių kriterijų nepri- 
metančiame pasaulyje, pasirengusį mėgautis „laisva Žais- 
me““? arba įsitraukti į asmeniškumo estetiką*. Kai šios „aukš- 
tosios“ teorijos nusėda populiariojoje autentiškumo kultū- 
roje - o tatai mes galime stebėti, pavyzdžiui, tarp studentų, 
kurie buvoja dviejų kultūrų sandūroje, - jos tik dar labiau 
sustiprina į žmogaus „aš“ sutelktus autentiškumo pavidalus, 
jiems suteikdamos tam tikrą gilesnio filosofinio pateisinimo 
patiną. 

Tačiau aš manau, jog visa tai atsiranda iš tų pačių šalti- 
nių kaip ir autentiškumo idealas. Kaip čia gali būti? Miche- 
lio Foucault atsigręžimas į estetiką jo paskutiniame interviu 
mums nurodo teisingą kryptį. Tačiau kad šitie sąryšiai nu- 
skaidrėtų, mes turime prisiminti ekspresyviuosius moder- 
niojo individualizmo aspektus. 

Mintis, jog kiekvienas iš mūsų turime savo buvimo žmo- 
gumi būdą, taip pat numato ir tai, kad kiekvienas jį privalo 
surasti pats. Tačiau jo negalima atrasti nusižiūrint įjau esan- 
čius modelius, keliant hipotezes. Tai galima padaryti tik jį 
naujai artikuliuojant. Tą gyvenimo būdą atrandame savyje, 
kalba ir veikla suteikdami išraišką tam, ką turime origina- 
laus. Kalbėdamas apie moderniosios individualumo sam- 
pratos „ekspresyvizmą“, aš ir noriu išgauti mintį, kad atra- 
dimas vyksta raiškos dėka“. 

Tai ir vėl pakiša artimą analogiją, net sąryšį tarp savęs 
atradimo ir meninės kūrybos. Herderis ir ekspresyvistinė 
žmogaus gyvenimo samprata tą santykį padaro labai glaudų. 
Meninė kūryba tampa paradigminiu žmogaus savęs apsibrė- 
žimo būdu. Menininkas pasidaro lyg ir žmogaus paradigma - 

originalaus savęs apsibrėžimo subjektas. Maždaug nuo 1800- 
ųjų metų prasideda menininko heroizavimo tendencija, kai 
į jo arba jos gyvenimą žiūrima kaip į Žmogaus būvio esmę, 
kai jie imami gerbti kaip pranašai, kultūrinių vertybių kūrėjai. 

Žinoma, tai lydėjo ir naujas meno supratimas. Dabar me- 
nas daugiausia apibrėžiamas ne kaip pamėgdžiojimas, tik- 
rovės mimėsis, o suprantamas veikiau kaip kūryba. Šios dvi 
idėjos neatskiriamos. Jeigu savimi tampame išreikšdami tai, 
kas esame, ir jeigu tai, kuo mes tampame, hipotetiškai yra 
originalu, o ne pagrįsta jau esamu, tai ir mūsų saviraiška taip 
pat yra nejau esamo imitavimas, bet nauja kūryba. Vaizduo- 
tė mums yra kūrybiška. 

Į šį mums paradigminiu tapusį atvejį pažvelkime kiek 
atidžiau: save aš atrandu meninėje kūryboje, padedamas to, 
ką sukuriu. Savęs atradimas pereina kūrybą, sukurdamas 
kažką originalaus ir nauja. Aš nukalu naują meninę kalbą - 
naują tapybos būdą, naują eilėdarą ar poezijos formą, naują 
romano metodą, - ir tik šitaip tampu tuo, kuo turiu būti. Sa- 
vęs atradimui reikalinga porėsis, kūryba. Vienoje iš autentiš- 
kumo idėjos raidos krypčių tai suvaidins lemiamą vaidmenį. 

Tačiau prieš tatai apžvelgdamas, aš noriu atkreipti dėmesį 
į artimą sąryšį tarp mūsų įsivaizdavimo apie savęs atradimo 
ir kuriančio menininko darbo. Savęs atradimui, kaip ir menui, 
reikalinga vaizduotė. Savo gyvenime originaliais tapusius 
žmones mes laikome „kūrybingais“. Net ir ne menininkų gy- 
venimus mes apibrėžiame meniniais terminais, ir tai dera su 
mūsų polinkiu menininkus laikyti lyg ir kokiais paradigmi- 
niais save apsibrėžusiais žmonėmis. 

Tačiau šitaip artimai gretinti meną ir savęs atradimą yra 
ir kita priežasčių grandinė. Ir ne tik todėl, kad abu apima 
poiesis, kūrybą. Savęs apsibrėžimas taip pat anksti prade- 
damas priešpriešinti moralei. Kai kurios teorijos tuodu daly- 
kus tvirtai susieja. Taip, pavyzdžiui, darė Rousseau: /e senti- 

ment de V existence mane padarytų tobulai moralia būtybe, jei 
tik aš visada išlaikyčiau sąlytį su šiuo jausmu. Tačiau labai 
anksti pradėta suprasti, kad nebūtinai yra taip. Ištikimybės 
sau, ryšio ir harmonijos su savimi reikalavimai gali visiškai 
skirtis nuo deramo elgesio kitų Žmonių atžvilgiu, kurio iš 
mūsų tikimasi. Pati originalumo idėja ir su ja susijusi mintis 
apie tai, kad autentiškumo priešas gali būti socialinis prisi- 
taikymas, mums iš tikrųjų primeta sampratą, esą autentišku- 
mas turįs kovoti prieš kai kurias išoriškai nustatytas taisyk- 
les. Žinoma, galima tikėtis, jog jis neprieštaraus teisingoms 
taisyklėms, tačiau ne mažiau aišku, kad tarp tų dviejų rūšių 
reikalavimų - asmeninės tiesos ir intersubjektyvaus teisin- 
gumo - egzistuoja sąvokinis skirtumas. 

Tai vis aiškiau liudija pripažinimas, jog autentiškumo 
reikalavimai artimai susiję su estetika. Ši sąvoka mums labai 
gerai pažįstama, ir mes manome, kad estetika visuomet bū- 
davo ir yra svarbi žmonėms, bent jau mylintiems meną ir 
grožį. Tačiau taip nėra. Estetiškumo sąvoka atsiranda iš kito 
lygiagretaus XVIII a. meno supratimo pokyčio, susijusio su 
tuo, jog imitacijos modelį pakeičia kūrybos modelis. 

Kai menas suprantamas kaip tikrovės pamėgdžiojimas, jį 
galima apibrėžti jo vaizduojamos tikrovės arba vaizdavimo 
būdo požiūriu. Tačiau XVIII a. vyksta dar vienas poslinkis 
subjekto link, lygiagretus kitam poslinkiui, kurį apibūdinau 
kalbėdamas apie moralinio jausmo filosofiją. Meno ir grožio 
specifiškumas apibrėžiamas nebe tikrovės ar jos vaizdavimo 
būdo požiūriu, o pradedamas identifikuoti pagal mumyse 
jų sukeliamus jausmus, pagal tą ypatingą jausmą, kuris ski- 
riasi tiek muo moralinio pasitenkinimo, tiek nuo kitų rūšių 
malonumų. Ir vėl Hutchesonas, rėmęsis Shaftesbury'iu, buvo 
vienas iš šios mąstymo linijos pionierių, tačiau XVIII a. pa- 
baigoje šį požiūrį išgarsino ir beveik kanonišku padarė Im- 
manuelio Kanto formuluotė. 

Shaftesbury'iu sekusiam Kantui grožis kelia pasitenki- 
nimo jausmą, tačiau šis skiriasi nuo kokio nors įgyvendinto 
troškimo ar net nuo moralinio tobulumo sukeliamo pasiten- 
kinimo. Tai, sakytume, pasitenkinimas dėl paties pasitenki- 
nimo. Grožis teikia jam vienam būdingą pasitenkinimą. Jo 
tikslas yra jame pačiame. 

Panašiai - kaip savaiminis tikslas - pradedamas suprasti 
ir autentiškumas. Kaip jau sakiau, jis išauga, pasislinkus 
mums keliamo moralinio reikalavimo svorio centrui: asme- 
ninė tiesa ir vientisumas vis labiau traktuojami ne kaip prie- 
monės pasiekti moralumą, apibrėžiamą nepriklausomai, bet 
kaip kažkas savaime vertinga. Asmens vientisumas ir este- 
tika jau pasirengę būti sujungti, ir tai vienybei nepaprastai 
įtakingą išraišką suteikia Schilleris savo Laiškuose apie estetinį 
žmogaus auklėjimą““. Pasak Schillerio, gėrėjimasis grožiu su- 
teikia tokią vienybę ir pilnatvę, kuri peržengia prarajas, pa- 
liktas mumyse moralės ir geismo kovų. Ta pilnatvė skiriasi 
nuo moralinės pergalės, ir galiausiai Schilleris, regis, leidžia 
suprasti, kad ji yra pranašesnė, nes mus užvaldo taip visuoti- 
nai, kaip neįstengia užvaldyti moralė. Žinoma, Schilleriui 
šitie du dalykai vis dar yra suderinami, vienas kitą papil- 
dantys. Tačiau jie jau pribrendę būti supriešinti, nes estetinė 
pilnatvė yra nepriklausomas tikslas, turintis savo telos, savo 
gėrio ir pasitenkinimo formas. 

Visa tai suartina autentiškumą ir meną. O sykiu tai pade- 
da paaiškinti tam tikrą autentiškumo sąvokos evoliuciją per 
paskutinius du amžius; ypač išsirutuliojimą tų formų, ku- 
rios autentiškumo reikalavimus priešina moralumo reika- 
lavimams. Autentiškumas apima originalumą, reikalauja 
maišto prieš konvencijas. Nesunku suprasti, kaip įprastinė 
moralė ima atrodyti neatskiriama nuo dusinančios konven- 
cijos. Moralė, kaip mes ją paprastai suprantame, be abejonės, 
slopina mumyse tai, kas gaivališka ir instinktyvu, užgniaužia 

nemaža daugelio iš mūsų giliausių ir stipriausių troškimų. 
Todėl išsivysto autentiškumo siekimo atšaka, nukreipianti jį 
prieš moralę. Estetiniu registru savikūros siekiančiam Niet- 
zschei autentiškumas atrodo visiškai nesuderinamas su tra- 
dicine krikščionybės įkvėpta artimo meilės etika. Ir juo buvo 
sekama, jis netgi pranoktas, įvairiomis pastangomis nuo 
„buržuazinės“ tvarkos etikos ginant instinktų gelmes ir net 
prievartą. Mūsų amžiuje šias pastangas kiekvienas savaip 
iliustruoja tokie didelės įtakos reiškiniai kaip Marinetti ir 
futuristai, Antoninas Artaud ir jo žiaurumo teatras, Geor- 
ges'as Bataille. Prievartos kultas taip pat maitino ir fašizmą. 

Šitaip autentiškumas gali vystytis daugybe pakraipų. Ar 
visos iš jų vienodai pagrįstos? Aš taip nemanau. Nemėginu 
sakyti, kad šitie blogio apaštalai yra tiesiog neteisūs. Jie galbūt 
laikosi kažko, tam tikros įtampos pačioje autentiškumo idė- 
joje, mus galinčios stumti ne viena kryptimi. Tačiau aš manau, 
kad populiarūs „postmodernistiniai“ šių dienų variantai, ban- 
dantys delegitimuoti prasmingumo horizontus, kaip antai 
Derrida, Foucault ir jų šalininkai, iš tikrųjų siūlo iškreiptas 
formas. Tas iškreiptumas reiškiasi tuo, jog užmirštama ištisa 
autentiškumui keliamų reikalavimų klasė, išimtinai susitel- 
kiant ties kita klase. 

Reziumuodami mes galime pasakyti, kad autentiškumas 
(A) apima (1) kūrybą, konstravimą ir atradimą, (2) originalu- 
mą, o dažnai (3) opoziciją visuomenės taisyklėms ir potencia- 
liai net tam, ką mes laikome morale. Tačiau, kaip įsitikinome, 
autentiškumas taip pat (B) reikalauja (1) atvirumo prasmingu- 
mo horizontams (nes kitaip kūryba praranda ją nuo bepras- 
mybės gelbstintį pagrindą) ir (2) savęs apsibrėžimo dialoge. 
Reikia pripažinti, kad tarp šitų reikalavimų gali egzistuoti 
įtampa. Tačiau neleistina atvirai teikti pirmenybę kuriam 
nors iš tų reikalavimų: tarkime, privilegijuoti (A) reikalavi- 
mus (B) sąskaita arba atvirkščiai. 

Būtent tai šiandien ir daro populiarios „dekonstrukcijos“ 
doktrinos. Jos pabrėžia (A. 1), konstruktyvią, kūrybišką mū- 
sų saviraiškos kalbų prigimtį, tuo tarpu užmiršta (B. 1). Jos 
taip pat užsikrečia kraštutinėmis (A. 3) formomis, kūrybos 
amoralumu, tačiau užmiršta (B. 2), dialoginę tos kūrybos 
prigimtį, mus saistančią su kitais Žmonėmis. 

Čia esama nenuoseklumo, nes šitie mąstytojai spekuliuo- 
ja autentiškumo pasaulėžiūra, pavyzdžiui, kalbėdami apie 
kūrybines, save konstituojančias kalbos galias. Su tuo negali 
sutikti labiau „išlaisvinta“ scientistinė Žmogaus gyvenimo fi- 
losofija. Tačiau jie tuo remiasi, o kartu ignoruoja kai kurias 
svarbiausias tos pasaulėžiūros sudedamąsias dalis. 

Tačiau - pagrįstai ar nepagrįstai - mes galime suprasti, 
kokia stipri esti pagunda įtikėti tokios rūšies teorija. Ją atspin- 
di vidinė paties autentiškumo idealo įtampa tarp aspektų, 
kuriuos pažymėjau (A) ir (B). Ir kai leidžiamasi šia kryptimi, 
t.y. susižavima (A), pamirštant (B), čia įsijungia ir dar kai 
kas. Vertybių sukurtumo samprata suteikia laisvės ir galios 
pojūtį. Dvidešimtojo amžiaus susižavėjimas smurtu - tai ro- 
manas su valdžia. Tačiau net ir švelnesnių formų neonyčinės 
teorijos žadina radikalios laisvės pojūtį. 

Tai sugrąžina mus prie kitos idėjos, kuri, kaip minėjau, 
nuo pat pradžių buvo artimai susijusi su autentiškumu, - 
prie save determinuojančios laisvės. Jų tarpusavio santykiai 
sudėtingi, apimą tiek giminystę, tiek kovą. 

Giminystė akivaizdi. Pats autentiškumas yra laisvės idė- 
ja; jis numato, kad aš pats, nepaklusdamas išorinio prisi- 
taikymo reikalavimams, turiu suprojektuoti savo gyvenimą. 
Tai jau pagrindas vienybei. Tačiau kaip tik dėl to išryškėja 
lemtingi skirtumai. Mat kraštutiniu pavidalu save determi- 
nuojančios laisvės idėja nepripažįsta jokių ribų, nepripažįsta 
jokios duotybės, kurią turėčiau gerbti, naudodamasis savo 
teise į laisvą pasirinkimą. Tai lengvai gali virsti labiausiai 

kraštutinėmis antropocentrizmo formomis. Jos, Žinia, turi 
savo socialinį variantą, suformuluotą Rousseau Apie visuome- 
ninę sutartį ir savitai išvystytą Marxo bei Lenino, individą 
neabejotinai pririšusių prie visuomenės. Tačiau tuo pat me- 
tu šitie variantai savo ateizmu ir ekologiniu agresyvumu, net 
pralenkusiu kapitalistinės visuomenės agresyvumą, į naujas 
aukštumas iškėlė antropocentrizmą'!. 

Ir pagaliau autentiškumas negali ir neturėtų visą laiką 
įsikibęs laikytis save determinuojančios laisvės. Taip jis pa- 
kirstų save. Nors, suprantama, tokia pagunda egzistuoja. Ir 
tais atvejais, kai autentiškumo tradicija dėl kokių nors kitų 
priežasčių pasiduoda antropocentrizmui, ta sąjunga prašyte 
prašosi, tampa beveik neatremiama. Taip esti todėl, kad nai- 
kindamas visus prasmingumo horizontus, antropocentriz- 
mas kelia grėsmę, jog mes prarasime prasmę ir dėl to mūsų 
situacija taps triviali. Kartais mes savo padėtį suvokiame 
kaip nepaprastai tragišką: vieni likom tylinčiame, vidinės 
prasmės neturinčiam pasaulyje, pasmerkti patys sau kurtis 
vertybes. Tačiau netrukus ta pati doktrina dėl savo vidinio 
polinkio prabyla apie nusekusį pasaulį, kuriame nėra tikrai 
prasmingų pasirinkimų, nes nėra jokių svarbių dalykų. Tai 
iliustruoja mano aptartų didžiųjų „postmodernistinių“ dokt- 
rinų likimas Šiaurės Amerikos universitetuose. Čia jos tam- 
pa lėkštesnės ir sykiu meilesnės už savo pirmavaizdžius. 
Lėkštesnės, nes jos ramsto labiau į žmogaus „aš“ sutelktus 
autentiškmo pavidalus. Meilesnės, nes čia manoma, jog jos 
palaiko skirtumų pripažinimo reikalavimus. Foucault Ame- 
rikos universitetuose su įsitikinimu priskiriamas prie kai- 
riųjų. Tuo tarpu Prancūzijoje ir juolab Vokietijoje gali būti ir 
kitaip“. 

Nusekusiame pasaulyje, kur blanksta prasmės horizon- 
tai, tampa patrauklesnis save determinuojančios laisvės ide- 
alas. Pradeda atrodyti, kad prasmę gali suteikti pasirinkimas, 

kuris mano gyvenimą paverčia laisvės praktikavimu net ir 
tuomet, kai išsenka visi kiti šaltiniai. Save determinuojanti 
laisvė - tai iš dalies nevykęs autentiškumo kultūros išaiški- 
nimas ir kartu jos nelaimė, mat jis dar labiau sustiprina antro- 
pocentrizmą. Čia įsisuka ydingas ratas, mus privedantis prie 
to, kad pagrindinė vertybė mums lieka pasirinkimas. Tačiau 
tai, kaip anksčiau įsitikinome, labai nuvertina tiek autentiš- 
kumo idealą, tiek su juo susijusią skirtumų pripažinimo etiką. 

Štai tokios autentiškumo kultūros vidinės įtampos ir silp- 
nosios vietos kartu su visuomenės atomizacijos spaudimu 
pagreitina jos slydimą subjektyvizmo link. 

VII 


MĖGINAU čia perteikti autentiškumo kultūros paveikslą, - 
kultūros, kurios net labiausiai „narciziškus“ variantus skati- 
na autentiškumo idealas. Tai kultūra, kenčianti nuo vidinės 
įtampos. Mano samprata skiriasi nuo paplitusio požiūrio, 
esą labiau į žmogaus „aš“ sutelktos savirealizacijos formos - 
tai vien tik sau nuolaidžiaujantis egoizmas ar - geriausiu atve- 
ju - esą jas skatina idealas, nė kiek ne geresnis už mažiausiai 
pagirtiną praktiką. 

Kuo mano požiūris geresnis?. Pirmoji priežastis yra ta, 
kad jis man atrodo teisingas. Šis idealas, manyčiau, vis dar 
funkcionuoja mūsų kultūroje, tebėra ir įtampa. Tačiau jeigu 
mano požiūris teisingas, tai kaip tas jo funkcionavimas atsi- 
liepia mūsų veiklai? Mano siūlomas požiūris į susiklosčiusią 
padėtį sąlygoja visiškai kitokį nusistatymą šitos kultūros 
atžvilgiu. Viena iš pastaruoju metu paplitusių nuostatų, ypač 
tarp tokių kritikų kaip Bloomas, Bellas ir Laschas, - šnairuoti 
į savirealizacijos tikslą, neva nuspalvintą egoizmo. Tai lengvai 
gali paskatinti beatodairiškai pasmerkti autentiškumo kul- 
tūrą. Priešingo nusistatymo laikosi tie, kurie labai „įaugę“ į 
šią kultūrą ir kuriems viskas joje gerai. Pasiūlytas vaizdas 
neveda nė vieno iš tų nusistatymų. Jis siūlo mums imtis at- 
statomojo darbo, kad už daugiau ar mažiau nuvertintų prak- 
tikų mes atpažintume ir artikuliuotume aukštesnį idealą, o 

paskui tas praktikas sukritikuotume jas motyvuojančio idealo 
požiūriu. Kitais žodžiais tariant, užuot visiškai šitą kultūrą 
atmetę ar vien taikstęsi su ja, mes turime stengtis patobulinti 
jos praktines raiškos formas, jų dalyviams išaiškindami, ką 
iš tikrųjų apima jų aprobuota etika. 

Tai reiškia, jog teks imtis įtikinėjimo darbo. Jeigu jūs už- 
imsite kokią nors kitą poziciją, tai tuomet tas darbas atrodys 
neįmanomas ir nepageidautinas; tačiau mano ginamos nuo- 
monės atžvilgiu - tai vienintelė tinkama politika. Kiekviena 
kultūros sritis apima kovą; skirtingų ir nesuderinamų pažiū- 
rų žmonės kovoja, kritikuoja ir smerkia vienas kitą. O dėl 
autentiškumo kultūros pasakytina, jog vyksta kova tarp jos 
gynėjų ir kritikų. Aš noriu įteigti mintį, kad ši kova yra ne- 
susipratimas; neteisios abi pusės. Jei jau turime ką daryti - 
tai kovoti už autentiškumo prasmę ir mano čia išplėtotos po- 
zicijos požiūriu mėginti įtikinti Žmones, kad savirealizacija 
ne tik nenubraukia nesąlygiškų savitarpio santykių ir ana- 
pus Žmogaus „aš“ siekiančių moralinių reikalavimų, bet dargi 
viena ar kita forma jų reikalauja. Turi vykti ne kova už arba 
prieš autentiškumą, bet kova dėl jo, apibrėžiant jo tikrąją 
prasmę. Mes turime stengtis kultūrą sugrąžinti arčiau ją mo- 
tyvuojančio idealo. 

Žinoma, visa tai numato tris dalykus: tris antrojo skirs- 
nio pabaigoje mano išdėstytas prielaidas: (1) autentiškumas 
tikrai yra priimtinas idealas; (2) įmanoma argumentuotai 
nusakyti, kas jį sudaro; (3) tokia argumentacija gali turėti 
praktinės reikšmės - t.y. negalima manyti, kad žmonės yra 
taip prispausti įvairių juos sąlygojančių socialinių procesų, 
tarkime, atomizmo ir instrumentinio proto, kad jau nebega- 
lėtų pakeisti savo mąstysenos, kad ir kaip įtikinamai skam- 
bėtų jūsų argumentai. 

Tikiuosi, kad ankstesniuose skirsniuose man nors kiek 
pavyko įtikinti dėl antrojo teiginio. Net jeigu ir nepateikiau 

jokių neatremiamų argumentų, tai bent turiu vilties, jog nors 
kiek atskleidžiau tai, kaip šioje srityje galėtų būti prieita prie 
įtikinamų įrodymų. Kai dėl (3) teiginio, tai net jei kiekvienas 
ir privalome pripažinti, jog mus galingai sąlygoja industrinė 
technologinė civilizacija, man visuomet nepaprastai perdėti 
atrodė požiūriai, pasak kurių mes esame visiškai prispausti 
ir negalime pakeisti savo elgesio, nebent būtų sutriuškinta 
visa „sistema“. Bet plačiau tai aptarti ketinu kitame skirsny- 
je. Kol kas leiskite man kelis žodžius pasakyti apie (1), šito 
idealo vertę. 

Šiuo klausimu kažin ko nauja irgi nepasakysiu. Mat man 
atrodo, jei mes suprantame to idealo turtingiausius šalti- 
nius, jis kalba pats už save. Aš tik trumpai drūtai konstatuo- 
siu tai, kas, mano nuomone, aiškėja išsamiai (daug išsamiau, 
negu aš čia galėjau) įvertinus jo šaltinius*?. 

Esu įsitikinęs, kad daugiau kaip du amžius artikuliuoda- 
ma šį idealą, Vakarų kultūra identifikavo vieną iš svarbiausių 
žmogaus gyvenimo potencialų. Kaip ir kiti moderniojo in- 
dividualizmo aspektai - pavyzdžiui, raginantys mus pačius 
susikurti savo pažiūras ir įsitikinimus - autentiškumas taip 
pat kreipia vis atsakingesnių gyvenimo formų link. Tai mums 
(potencialiai) leidžia gyventi pilnesnį ir įvairesnį gyvenimą, 
nes jis nuosekliau įsisąmoninamas esąs mūsų. Čia esama ir 
pavojų, - kai kuriuos iš jų mes jau nagrinėjome. Tiems pa- 
vojams mus nugalėjus, mes kai kuriais atžvilgiais galbūt ir 
pultume Žemiau, negu tuo atveju, jei ši kultūra išvis nebūtų 
atsiradusi. Tačiau savo geriausiomis formomis autentiškumas 
padaro galimus turtingesnius gyvenimo modelius. 

Tačiau greta to norėčiau nusitaikyti ad hominem. Aš ma- 
nau, kad visi jaučia to idealo jėgą mūsų kultūroje, net ir tie 
žmonės, kuriuos pavadinau „kritikais“, t.y. manantys, jog 
visa savirealizacijos ir savo kelio ieškojimo kalba yra įtarti- 
na - nonsensas arba nuolaidžiavimo sau priemonė. Tie žmo- 

nės, kurie ją traktuoja kaip nonsensą, laikosi kietojo scien- 
tistinio požiūrio į pasaulį. Jie mano, jog Žmogų reikia kaip 
įmanoma labiau suprasti mokslo kalba, ir kaip modelį pasi- 
renka gamtos mokslus. Todėl kalbos apie savirealizaciją ar 
autentiškumą jiems gali atrodyti miglotos ir neaiškios. Kiti 
kritikai, tokie kaip Allanas Bloomas, yra humanistai. Jie ne- 
silaiko šito reduktyvaus, scientistinio požiūrio, tačiau tą kalbą, 
regis, laiko moralinio palaidumo išraiška ar bent jau tiesiog 
griežtesnių, anksčiau mūsų kultūroje vyravusių idealų pra- 
radimo liudijimu. 

Ir vis dėlto sunku rasti tokį Žmogų, kurį laikytume būdin- 
gu Vakarų visuomenės nariu ir kuris, savo gyvenime susi- 
dūręs su kokiais nors pasirinkimo dėl karjeros arba asmeni- 
nių santykių momentais, visiškai jokios reikšmės neteiktų 
tam, ką pavadintų saviraiška, asmenybės tobulėjimu, savo 
galimybių realizavimu ar kokiu kitu terminu iš daugybės 
tarnaujančių šiam idealui artikuliuoti. Šituos aspektus jis ga- 
li paminti dėl kitų gėrybių, bet jis jaučia jų jėgą. Nors, žino- 
ma, yra ir imigrantų iš kitų kultūrų bei vis dar gilios tradi- 
cijos salelėse gyvenančių žmonių, tačiau pagrindinę Vakarų 
liberalios visuomenės raidos srovę mes praktiškai galime 
apibrėžti atsižvelgdami į tuos, kurie jaučia to idealo ir kitų 
pagrindinių individualizmo pavidalų patrauklumą. Dėl to 
iš tikrųjų labai dažnai kyla sunkių ir skausmingų kartų 
susirėmimų imigrantų šeimose, - vien todėl, kad šitie indi- 
vidualizmo pavidalai apibrėžia pagrindinę srovę, neišven- 
giamai įtraukiančią jų vaikus. 

Nors, žinoma, tatai ne argumentas to idealo vertingumui 
patvirtinti, tačiau turėtų įkvėpti jo oponentams šiokio tokio 
kuklumo. Ar verta tą idealą rauti su šaknimis? Ar galbūt 
mūsų situacijoje labiau tiktų čia pasiūlyta politika, - būtent, 
palaikyti geriausias idealo puses ir bandyti iki jo lygmens 
pakelti savo praktiką? 

Taigi mano interpretacija grindžia kitokią praktiką. Ji 
kreipia mus kita linkme negu likusios dvi interpretacijos. 
Taip pat siūlo visiškai kitokią požiūrio perspektyvą. Pasiro- 
do, tos labiau į Žmogaus „aš“ sutelktos savirealizacijos for- 
mos pastaraisiais dešimtmečiais iš tikrųjų vis labiau įsigali. 
Kaip tik tai ir sukėlė nerimą. Žmonės, atrodo, vis dažniau 
savo asmeninius santykius pradeda suvokti kaip atšaukia- 
mus. Skyrybų skaičiaus didėjimas tik iš dalies parodo gau- 
sėjant šių išsiskyrimų, nes daugybė porų mūsų visuomenėje 
yra nesusituokusios. Vis daugiau Žmonių, regis, nebe taip 
tvirtai šaknis įleidę į savo gimtąją bendruomenę; taip pat 
pastebimas pilietinio aktyvumo nuosmukis. 

Tačiau jeigu jūs manote, kad tai reprezentuoja naują 
vertybių sistemą, kurią nedvejodama pasirinko augančioji 
karta, arba juolab jeigu vaizduojatės, jog jie ryžosi atmesti 
tradicinius ryšius ir rinktis visišką egoizmą, tai jūs nepaliekate 
vilties ateičiai. Lyg ir nedaug pagrindo tikėtis, jog ši judėji- 
mo kryptis apsigręš. Jūsų neviltis didės dar ir dėl to, kad jūs 
tą permainą siesite su mano anksčiau minėtais socialiniais 
veiksmais: padidėjusiu mobilumu, ta aplinkybe, jog mes vis 
dažniau dalyvaujame tokiose situacijose bei dirbame tokius 
darbus, kurie verčia mus instrumentiškai elgtis su aplinki- 
niais žmonėmis ir net manipuliuoti jais. Nes šitoms tenden- 
cijoms, atrodo, lemta tęstis, o kai kuriais atvejais net suin- 
tensyvėti. Ir todėl ateitis atrodytų žadanti vien tik augantį 
narcisizmą. 

Ir visai kita perspektyva atsiveria, jei jūs į tuos procesus 
pažvelgiate autentiškumo idealo šviesoje. Tuomet tie pro- 
cesai nebėra vien tik vertybių kaita, kurios problemiškumo 
nesuvokia jos paliesti žmonės. Tose naujose, į Žmogaus „aš“ 
sutelktose praktikose jūs pradedate įžvelgti nepaliaujamą 
įtampą. Ši įtampa susidaro dėl tikrovėje nuosekliai neįgyven- 
dinamo idealo suvokimo. Ir ji gali virsti kova, kurios metu 

žmonės bando įvardyti praktikos netobulumą ir ją kritikuoti. 

Žvelgiant iš šitos perspektyvos, visuomenė tiesiog neju- 
da viena kryptimi. Tas faktas, kad esama įtampos ir kovos, 
rodo ją galint eiti bet kuriuo keliu. Viena vertus, autentiš- 
kumo kultūroje egzistuoja socialiniai ir vidiniai veiksniai, ją 
traukiantys žemyn, į labiausiai antropocentriškas formas; ki- 
ta vertus, veikia vidinis to idealo postūmis ir poreikis. Vyksta 
mūšis, kuris gali pakrypti ir į vieną, ir į kitą pusę. 

Tai gali atnešti tiek gerų, tiek ir blogų naujienų. Blogos 
jos bus tiems, kurie tikėjosi vienareikšmiško sprendimo. Mes 
nebegalime sugrįžti į tuos amžius, kai tie į Žmogaus „aš“ 
orientuoti autentiškumo kultūros pavidalai žmonių netraukė 
ir neguodė. Kaip ir visos individualizmo ir laisvės formos, 
autentiškumas atveria atsakomybės didėjimo amžių, jeigu 
taip galima pasakyti. Labiau atsakingus už save žmones pa- 
daro pats šitos kultūros vystymosi faktas. Pati tokia išaugusi 
laisvė lemia tai, kad Žmonės gali ir smukti žemyn, ir kilti 
aukštyn. Niekas ir niekada negarantuos sistemingo bei neat- 
šaukiamo judėjimo į aukštumas. 

Apie tai svajojo įvairūs revoliuciniai judėjimai, pavyz- 
džiui, marksizmas. Panaikinus kapitalizmą, derėsią vien tik 
didieji ir puikūs šiuolaikinės laisvės vaisiai; piktnaudžiavimai 
ir iškreiptos formos išnyksiančios. Tačiau to niekada negali 
būti laisvoje visuomenėje, kuri tuo pat metu mums teikia 
aukščiausius atsakingos moralinės iniciatyvos bei pasišven- 
timo pavyzdžius ir, tarkime, juodžiausios pornografijos for- 
mas. Buvusių marksistinių visuomenių tvirtinimas, neva por- 
nografija - tai tik kapitalizmo atspindys, dabar jau pasirodė 
esąs muilo burbulas. 

Taip pat galime sulaukti ir gerų naujienų. Jeigu geriausia 
niekada negali būti iš anksto garantuota, tai neišvengiamas 
nėra nei nuosmukis, nei lėkštumas. Tokia jau laisvosios vi- 
suomenės prigimtis, - ji visuomet bus aukštesnių ir žemesnių 

laisvės formų kovos arena. Nė viena iš pusių nepajėgia 
sunaikinti kitos, tačiau fronto linija gali būti perkelta, nors 
visuomet ne galutinai, bet bent jau tam tikriems Žmonėms, 
tam tikru laiku, vienu ar kitu būdu. Socialinio vyksmo dėka, 
politinių permainų padedamos, užkariaudamos Žmonių šir- 
dis ir protus, geresnės formos gali bent jau trumpam įsitvir- 
tinti. Tikrai laisva visuomenė tam tikra prasme sau gali prisi- 
taikyti šūkį, kurį kiek kitokia prasme iškėlė italų revoliucinis 
Raudonųjų brigadų judėjimas: /a lotta continua, „kova tęsia- 
si“ - iš esmės amžinai. 

Šitaip mano siūloma perspektyva be išlygų sugriauna 
paskutiniais dešimtmečiais išaugusį pesimizmą, kurį maiti- 
na tokios knygos kaip Bloomo ir Bello. Mūsų amžiui netinka 
Romos imperijos smukimo analogija, nes dekadansas ir slydi- 
mas į hedonizmą mus padaro bejėgius išlaikyti savo politinę 
civilizaciją. Tuo nenorima pasakyti, jog kai kurios visuomenės 
negali smarkiai susvetimėti ir biurokratiškai sustabarėti. O 
kai kurios iš jų tikrai gali prarasti savo kvaziimperinį statusą. 
Tas faktas, kad Jungtinėms Valstijoms gresia abi šios nega- 
tyvios permainos, tikriausiai pastebimai padėjo šioje šalyje 
įsitvirtinti kultūriniam pesimizmui“. Tačiau Jungtinės Vals- 
tijos - tai dar ne visas Vakarų pasaulis, bet net ir jų nereikėtų 
traktuoti kaip vientiso vieneto, nes tai be galo įvairi visuo- 
menė, sudaryta iš labai skirtingų terpių ir grupių. Žinoma, 
bus laimėjimų ir praradimų, bet pirmiausia - la lotta continua. 

Turbūt net nereikia sakyti, kad aš nesiūlau nė diametra- 
liai priešingo požiūrio, panašaus į 7-ajam dešimtmety popu- 
liarų kultūrinį optimizmą, tokį kaip Charleso Reicho knygos 
The Greening of America, kurioje jis konstatavo spontaniškos, 
kilniaširdės, mylinčios ir ekologiškai atsakingos kultūros gi- 
mimą. Ši svajonė taip pat natūraliai kyla iš iškreiptos auten- 
tiškumo gynėjų perspektyvos, kaip ir pesimistinė - iš iškreip- 
tos kritikų nuostatos. Aš noriu likti nuošalėje nuo šitų abiejų 

požiūrių, nors ir ne viduryje tarp jų, o veikiau ant visiškai 
kitokio pagrindo. Siūlau čia ieškoti ne Krypties, kad ir kokia 
ji būtų - aukštyn ar žemyn, - bet galutinai atsispirti pagundai 
nustatinėti negrįžtamą kryptį ir pagaliau suprasti čia vyks- 
tant grumtynes, dėl kurių baigties verda nuolatinė kova. 

Tačiau jeigu aš teisus ir iš tikrųjų vyksta mano aprašyta 
kova, tai kritikų pesimizmas yra ne tik „klaidingas, bet ir 
nevaisingas. Juk absoliutus autentiškumo kultūros pasmerki- 
mas, esą tai iliuzija arba narcisizmas, nėra tasai kelias, kuris 
mus veda aukštumų linkui. Jau ir taip šitai kultūrai pas- 
merkti vienijasi „išlaisvintos“ scientistinės pasaulėžiūros žmo- 
nės ir tie, kurie laikosi daug tradiciškesnių etinių pažiūrų, 
taip pat ir kai kurie papiktintos „aukštosios“ kultūros gynė- 
jai. Bet ir tai negelbsti. Vienintelis būdas, kuris gali padėti 
pakeisti į šią kultūrą įsitraukusius žmones (o ji, manau, tam 
tikra prasme apima visus, net ir jos kritikus) - tai su simpatija 
įsigyventi į tos kultūros gyvybę palaikantį idealą, mėginant 
atskleisti jo tikruosius reikalavimus. Tačiau kai tas idealas 
iškart, kartu su jo esama praktika, pasmerkiamas ir išjuokia- 
mas - žmonių nusistatymas išsyk atšąla. Kritikai nurašomi 
kaip reakcionieriai, ir niekas nesiimama iš naujo įvertinti. 

Šitaip įsigalėjus kritikų ir gynėjų poliarizacijai, iš akiračio 
pradingsta šito idealo vertės supratimas. Tiek vieni, tiek kiti 
yra susimokę jį tapatinti su jo žemiausiomis, labiausiai į žmo- 
gaus „aš“ sutelktomis išraiškomis. Prieš šį sąmokslą ir turi 
būti nukreiptas atstatomasis darbas, kurio šiokius tokius met- 
menis aš apmečiau ankstesniajame skirsnyje. 

VIII 


KARTU su tuo idealu šitoje poliarizuotoje diskusijoje suplaka- 
ma labai svarbi distinkcija, reikšminga šiuolaikinės kultūros 
supratimui. Šioje kultūroje tam tikra prasme vyko daugelį 
aspektų turintis judėjimas, kurį galima pavadinti „subjekty- 
vacija“: tai yra daiktų centru vis labiau tampa subjektas, ir 
tai vyksta daugybe būdų. Dalykai, kurie kadaise būdavo ko- 
kios nors išorinės tikrovės - tarkime, tradicinės teisės arba 
gamtos - nustatyti, dabar jau siejami su mūsų pasirinkimu. 
Dabar jau mes patys turime galvoti apie tuos klausimus, 
kuriais pripažindavome autoriteto diktatą. Modernioji lais- 
vė ir autonomija mus pačius padaro centru, ir autentiškumo 
idealas reikalauja, kad mes patys atrastume ir artikuliuotu- 
me savo tapatumą. 

Tačiau šis judėjimas turi du reikšmingai besiskiriančius 
aspektus, - vienas iš jų liečia veikimo būdą, o kitas - jo medžia- 
gą, arba turinį. Tai galima pailiustruoti autentiškumo idealu. 
Viename lygmenyje jis aiškiai susijęs su tuo būdu, kuriuo pa- 
sirenkamas tam tikras gyvenimo tikslas arba jo forma. Auten- 
tiškumas neabejotinai yra savireferentiškas: tai turi būti mano 
orientacija. Tačiau tai nereiškia, kad - kitame lygmenyje - 
savireferentiškas turi būti ir turinys: kad mano tikslai turi 
išreikšti arba realizuoti mano troškimus arba aspiracijas, o 
ne kažką anapus jų. Savirealizaciją man gali suteikti Dievas, 

politinis siekis arba rūpinimasis žeme. Anksčiau pateikti 
argumentai netgi sako, kad tikrąją savirealizaciją mums 
suteiks tik kažkas, kas prasminga nepriklausomai nuo mūsų 
ar mūsų troškimų. 

Supainioti šitas dvi savireferencijos rūšis yra katastrofiš- 
ka. Taip uždaromas kelias į priekį, o kartu tuo keliu nebega- 
lima sugrįžti į laikus iki autentiškumo. Būdo savireferencija 
mūsų kultūroje yra neišvengiama. Supainioti šituos du da- 
lykus - vadinasi, sukurti iliuziją, kad tokia pat neišvengiama 
yra ir medžiagos savireferencija. Ši painiava pateisina blo- 
giausias subjektyvizmo formas. 

Modernaus meno raida gerai iliustruoja tai, kokios ne- 
paprastai skirtingos yra šitos dvi subjektyvacijos rūšys ir vis 
dėlto kaip lengvai jos sumaišomos. Kadangi menas, kaip 
įsitikinome, yra nepaprastai svarbi autentiškumo idealo sri- 
tis, tai jis ypač vertas čia patyrinėti. 

Permaina, apie kurią aš čia ketinu kalbėti, siekia XVIII a. 
pabaigą ir yra susijusi su mano VI skirsnyje jau aptartu pe- 
rėjimu nuo meno kaip mimėsis sampratos prie kūrybos ak- 
centavimo. Ši permaina paveikia tai, ką galima pavadinti 
meno kalba, t.y. visuomenėje gyvuojančias nuorodas, ku- 
riomis, tarkime, gali pasinaudoti poetai ir dailininkai. Taip, 
pavyzdžiui, Shakespeare'as pasitelkia atitikimus, kai norė- 
damas parodyti visą karaliaus nužudymo siaubą, jis paval- 
dinio lūpomis praneša apie „dalykus įstabiausius“, sukeltus 
atjautos dėl to baisaus poelgio: Dunkano nužudymo naktis 
buvusi audringa: „ore skrajojo keistos aimanos mirties“*, ir 
likę tamsu net dienai prasidėjus. Aną antradienį pelių me- 
džiotoja pelėda užmušusi sakalą, ir net Dunkano žirgai pa- 
siutę, „nelyginant maištaudami prieš žmogų“. Panašiai tapy- 
ba plačiai gali remtis visuotinai suprantamomis dieviškosios 


* Vertė A. Churginas: V. Šekspyras. Makbetas: Dramos, sonetai, V. 1986, 
p. 532, 537. 


90) SUBTILESNĖS KALBOS 


ir pasaulietinės istorijos temomis, įvykiais ir personažais, lyg 
ir savaime turinčiais pakylėtą prasmę, kaip antai Madona su 
kūdikiu arba Horacijaus priesaika. 

Tačiau mes jau porą amžių gyvename pasaulyje, kuria- 
me šios nuorodos mums nebetarnauja. Niekas dabar jau taip 
nebetiki atitikimų doktrina, kaip ji buvo pripažįstama Rene- 
sanse, ir nei dieviškoji, nei pasaulietinė istorija nebeturi vi- 
suotinai pripažintos prasmės. Nors tuo nenoriu pasakyti, kad 
niekas negali parašyti eilėraščio apie atitikimus. Baudelaire'as 
ir parašė. Veikiau eilėraščio rašymas nebegali tiesiog būti pa- 
remtas anksčiau visuotinai pripažintomis doktrinomis. Pats 
poetas nebepriima kanoninės šitų doktrinų formos. Jis tai- 
kosi į kažką kita, - per tas istorines nuorodas ir „simbolių 
mišką“, kurį jis regi pasaulyje aplink save, poetas mėgina 
nubrėžti savo asmeninę viziją. Tačiau kad šį mišką suvok- 
tume, mums labiau reikia suprasti ne andainykštę visuotinę 
doktriną (kurios detalių vis tiek niekas neatsimena), o, gali- 
ma sakyti, jos rezonavimą poeto jausenoje. 

Paimkime kitą pavyzdį - Rilke kalba apie angelus. Jo an- 
gelai jau nebesuvokiami pagal jų vietą tradiciškai nustatyto- 
je tvarkoje. Iki šio termino reikšmės mes turime prisikasti 
per ištisą virtinę įvaizdžių, kuriais Rilke perteikia savo daik- 
tų supratimą. „Kas, jei surikčiau, išgirstų mane iš angelų bū- 
rio?“* - pradeda jis Duino elegijas. Šituos angelus iš dalies 
apibrėžia tai, jog jie tais šauksmais nepasiekiami. Jų nega- 
lime suprasti iš viduramžių traktatų apie cherubinų ir serafi- 
mų hierarchiją, bet turime eiti jų link per Rilkes artikuliuo- 
jamą jauseną. 

Tą permainą galime taip apibūdinti: anksčiau poetinė 
kalba galėjo kliautis tam tikromis visuomenei prieinamomis 
prasmės tvarkomis, o dabar ji turi būti artikuliuoto jautrumo 
kalba. Grafas Wassermanas parodė, kaip senosios tvarkos, 


* Vertė S. Geda: R. M. Rilkė. Poezija, V. 1975, p. 74. 

turėjusios nustatytą prasmės kontekstą, griuvimas romantiz- 
mo laikais padarė būtiną naujos poetinės kalbos atsiradimą. 
Pope'as, pavyzdžiui, Vindzoro miške kaip visiems suprantamu 
poetinių įvaizdžių šaltiniu galėjo remtis amžių senumo pa- 
žiūromis į gamtos tvarką. O štai Shelley'ui šitas šaltinis ne- 
beprieinamas; poetas jau turi artikuliuoti ir padaryti įtikina- 
mą savo paties referencijų pasaulį. Wassermanas tai aiškina 
tuo, kad „Iki XVIII a. pabaigos pakankamas intelektualinis 
vienalytiškumas leido žmonėms turėti tam tikrų bendrų 
prielaidų [-..] Skirtingu mastu [...] žmonės pripažindavo [...] 
krikščioniškąją istorijos interpretaciją, gamtos sakramen- 
talumą, didžiąją būties grandinę, skirtingų kūrybos plotmių 
analogiją, žmogaus kaip mikrokosmoso koncepciją [-..] Kiek- 
vienas toks modelis buvo kosminė visuomenės sintaksė, ir 
poetas apie savo meną galėjo galvoti kaip apie „gamtos“ mėg- 
džiojimą, nes tie modeliai ir buvo tai, ką jis laikė „gamta“. 

„Nuo XIX amžiaus šitie pasaulio įvaizdžiai išnyksta iš 
sąmonės [...] Perėjimas nuo mimetinės prie kūrybinės poe- 
zijos sampratos yra ne tik filosofinės kritikos fenomenas [...] 
Dabar [...] iš poeto reikalaujama papildomo formulavimo 
veiksmo... Modernusis eilėraštis pats turi formuluoti savo 
kosmoso sintaksę ir kurti autonomišką, tos sintaksės leidžia- 
mą poetinę realybę; anksčiau už eilėraštį egzistavusi ir jos 
pamėgdžiojama „gamta“ dabar jau turi tą patį kilmės šalti- 
nį - poeto kūrybiškumą““*. 

Romantizmo poetai ir jų įpėdiniai turėjo artikuliuoti ori- 
ginalią kosmoso viziją. Kai Wordsworthas ir Holderlinas 
Preliude, Reine ar Sugrįžime namo aprašo mus supančios gam- 
tos pasaulį, jie jau nebesikliauja nustatytų referencijų gama, 
kaip Vindzoro miške daro Pope'as. Jie verčia mus gamtoje 
suvokti kažką, kam dar nėra adekvačių žodžių“. Eilėraščiai 
mums atranda žodžius. Šioje „subtilesnėje kalboje“ (terminas 
pasiskolintas iš Shelley'o) kažkas ne tik atskleidžiama, bet ir 

apibūdinama, sukuriama. Literatūros istorijoje peržengta ski- 
riamoji riba. 

XIX a. pradžioje kažkas panašaus įvyksta ir tapyboje. 
Pavyzdžiui, Casparas Davidas Friedrichas atsiriboja nuo tra- 
dicinės ikonografijos. Gamtoje jis ieško priimtų konvencijų 
negrindžiamo simbolizmo. Jo tikslas - leisti „gamtos formoms 
kalbėti tiesiogiai, atpalaidavus jų galią jas pertvarkant meno 
kūrinyje“*'. Friedrichas irgi siekia tobulesnės kalbos; jis ban- 
do pasakyti kažką, kam perteikti dar nėra adekvataus termi- 
no ir kieno reikšmės reikia ieškoti jo darbuose, o ne anksčiau 
egzistuojančiame nuorodų leksikone*. Jis remiasi XVIII a. 
pabaigos suvokimu apie mūsų jausmų ir gamtos vaizdų gi- 
miningumą, mėgindamas įvardyti šį tą daugiau negu tik 
subjektyvią reakciją. „Jausmas niekada negali prieštarauti 
gamtai, jis visuomet dera su ja.“* 

Tai rodo kokybinį meno kalbų pasikeitimą. Kitaip sakant, 
čia ne tik fragmentacijos klausimas. Šio poslinkio mes negali- 
me apibūdinti sakydami, esą anksčiau poetai turėję visuotinai 
pripažintą kalbą, o dabar kiekvienas ar kiekviena turi savą. 
Tai skambėtų maždaug taip, lyg mes, jei tik susitartume, 
pvz., Rilkes tvarkos vizijai galėtume suteikti tokį pat visuo- 
meninės kalbos statusą, kokį turėjo senoji būties grandinė. 

Tačiau permaina yra daug gilesnė. Mes niekada nebe- 
sugrąžinsime mums visiems bendro įsitikinimo, kad angelai 
yra nuo Žmogaus nepriklausomos ontinės tvarkos dalis, savo 
angelišką prigimtį turintys nepriklausomai nuo jos Žmogiš- 
kosios artikuliacijos, ir todėl aprašomi tokiu būdu, kuris nė- 
ra vien tik jausenos artikuliacija (teologija, filosofija). Rilkės 
„tvarka“, priešingai, gali tapti mūsų tik ją vis iš naujo patvirti- 
nant kiekvieno skaitytojo jausenai. Tokiomis aplinkybėmis 
bet kokią galią praranda pati ta idėja, kad vieną kurią nors 
tvarką derėtų priimti atmetus visas kitas, - reikalavimas, ku- 
ris faktiškai neišvengiamas tradiciniame kontekste. Nė kiek 

neabejotina, kad kita jausena, kitas įvaizdžių konteksas mums 
gali suteikti visiškai kitokį suvokimą net jei mes ir laikome 
tai panašia tikrovės vizija. 

Todėl jų pirmtakams nežinomais būdais šiuolaikiniai 
„angelai“ yra priklausomi nuo Žmogaus ir, galima sakyti, 
nuo kalbos. Jie negali būti atskirti nuo tam tikros artikuliaci- 
jos kalbos, kuri yra tarytum jų namai. Savo ruožtu ši kalba 
išauga iš poeto asmeninės jausenos, ir ją supranta tik tie, 
kurių jausena rezonuoja panašiai kaip poeto. 

Skirtumą galbūt dar ryškiau suvokti galima įsivaizda- 
vus, kaip individualiomis įžvalgomis pajėgtume nužymėti 
visuomeninių nuorodų sritį. Lingvistika gali pasitelkti mū- 
sų kalbinę gramatiškumo intuiciją. Norint ją padaryti priei- 
namą, reikalingas refleksyvus posūkis. Aš klausiu savęs: ar 
galiu sakyti „Ji negavo cento“, ir atsakau neigiamai. Ir nėra 
jokio reikalo kalbėti apie „asmeninę viziją“. Tai, ką aš čia 
nužymiu, yra dalis visuotinai prieinamo konteksto, į kurį 
mes visi atsiremiame ir kurio paisome bendraudami. Tai, į 
ką mane kviečia Eliotas, Poundas ar Proustas - priešingai - 
turi nepaneigiamą asmeninį matmenį. 

Ankstesnės diskusijos požiūriu tatai reiškia, kad mene 
po romantizmo įvyko reikšminga subjektyvacija. Tačiau tai, 
be abejo, yra vaizdavimo būdo subjektyvacija. Ji susijusi su 
tuo, kaip poetui tampa prieinamas jo arba jos mums atsk- 
leidžiamas dalykas. Iš to anaiptol nedarytina išvada, jog 
būtina ir medžiagos subjektyvacija, t.y. jog poromantinė 
poezija tam tikra prasme privalo teikti vien tik Žmogaus 
„aš“ išraišką. Tai gana paplitęs požiūris, kurį, ko gero, dar 
įtikimesnį daro tokios sparnuotos frazės kaip Wordswortho 
žodžiai, esą poezija - tai „spontaniškas galingo jausmo pro- 
trūkis“. Tačiau pats Wordsworthas, rašydamas Tinterno vie- 
nuolyną, stengėsi nuveikti daugiau, negu vien išreikšti savo 
jausmus: 

A presence that disturbs me with the joy 
Of elevated thoughts; a sense sublime 

Of something far more deeply interfused, 
Whose dwelling is the light of setting suns, 
And the round ocean and the living air, 
And the blue sky, and in the mind of man: 
A motion and a spirit, that impels 

All thinking things, all objects of all thougt, 
And rolls through all things. (eil. 94-102)* 


O ir kai kurie geriausi šiuolaikiniai poetai kaip tik stengė- 
si įvilkti į žodžių rūbą kažką anapus žmogaus „aš“. Užtenka 
prisiminti tik Rilkės Naujuosius eilėraščius arba jo poemą „Pan- 
tera“, kurioje jis, galima sakyti, bando daiktus artikuliuoti jų 
pačių požiūriu. 

Medžiagą ir būdą lengva supainioti vien todėl, kad šiuo- 
laikinė poezija negali tyrinėti „objektyvios“ tvarkos, - supran- 
tant ją klasikine prasme kaip visuotinai prieinamą referen- 
cijų sritį. Ir dėl šios painiavos kalti ne vien tik komentatoriai. 
Labai nesunku padaryti išvadą, kad klasikinės tvarkos griu- 
vimas subjektą palieka garbinti vien save ir savo galias. Čia 
atviras kelias į subjektyvizmą, o drauge su juo ir į autentiš- 
kumo suliejimą su save determinuojančia laisve. Didelė šiuo- 
laikinio meno dalis tik tuo ir verčiasi, kad garbina žmogaus 
galią ir jausmus. Kaip pavyzdys ir vėl prisimena futuristai. 


* Esatis, kuri sudrumsčia mane 
Pakylėtų minčių džiaugsmu; nelygstamas jausmas 
Kažko, kas persmelkia Žymiai giliau, 
Kieno būstas - saulėlydžių šviesa, 
Ir apskritas vandenynas, ir gyvas oras, 
Ir mėlynas dangus, o Žmogaus širdyje - 
Judesys ir dvasia, kuri stumia 
Visas mąstančias esybes, visų minčių visus objektus 
Ir nusirita per visus daiktus. 
(Pažod. vert.) 

Tačiau kai kurie patys didžiausi XX amžiaus rašytojai 
nėra subjektyvistai šia prasme. Jų dėmesio centre - ne subjek- 
tas, bet kažkas už jo. Tokie yra Rilke, Eliotas, Poundas, Joy- 
ce'as, Mannas. Jų pavyzdys rodo, kad neišvengiamas poe- 
tinės kalbos suaugimas su asmenine jausena dar nenulemia 
to, jog poetas nebetyrinėja už subjekto esančios tvarkos. Pa- 
vyzdžiui, Rilke Duino elegijose mums byloja apie mūsų situa- 
ciją, apie gyvųjų santykį su mirusiais, apie žmogaus trapu- 
mą ir apie kalboje glūdinčią perkeitimo galią. 

Vadinasi, norint suprasti šiuolaikinį meną, reikia skirti 
dviejų rūšių subjektyvaciją. Ir tas skyrimas turi didžiulę 
reikšmę mano anksčiau nurodytos kultūrinės diskusijos ei- 
gai. Nes kai kurie svarbūs mūsų laikų klausimai, susiję su 
meile ir mūsų vieta gamtos tvarkoje, turi būti svarstomi tokio 
asmeninio sąskambio kalbomis. Paimkime ryškesnį pavyzdį: 
neturime manytis esą poklasis pasaulio, kurį galėtume laikyti 
tiesiog Žaliava mūsų projektams, vien todėl, kad nebetikime 
didžiosios būties grandinės mokymais. Mes vis dar galime 
į save Žiūrėti kaip į didesnės, mums reikalavimus kelti galin- 
čios tvarkos dalį. 

Pastarąjį dalyką iš tikrųjų reiktų laikyti būtinu. Jei atgau- 
tume jausmą, jog mūsų tiesioginė gamtinė aplinka ir laukinė 
gamta mums kelia tam tikrus reikalavimus, tatai labai padėtų 
išvengti ekologinės katastrofos. Tai beveik neįmanoma dėl 
polinkio į subjektyvumą, kuriam įsivyrauti mūsų laikais pa- 
deda instrumentinis protas ir į žmogaus „aš“ sutelktos savire- 
alizacijos ideologijos. Albertas Borgmanas atkreipia dėmesį 
į tai, kiek daug ginčų dėl ekologinių ribojimų ir atsakomy- 
bės vyksta antropocentrine kalba**. Ribojimai nurodomi esą 
būtini žmogaus gerovei. Tai pakankamai teisinga ir svarbu, 
tačiau tai dar ne viskas. Toks požiūris ne visiškai aprėpia čia 
išdėstytas įžvalgas, mus dažnai nukreipiančias į suvokimą, 
kad gamta ir pasaulis mums kelia savo reikalavimus. 


06 SUBTILESNĖS KALBOS 


Tačiau šitų intuityvių įžvalgų mes negalime sėkmingai 
ištirti nepadedami mūsų asmeninio sąskambio kalbų. Būtent 
todėl svarbių moralinių padarinių gali turėti nesugebėjimas 
pripažinti, jog jas galima panaudoti ir ne subjektyvistiškai, 
t.y. dviejų subjektyvacijos rūšių supainiojimas. Išsilaisvinusio 
proto ar subjektyviosios savirealizacijos šalininkai su džiaugs- 
mu gali tais padariniais pasinaudoti. Jiems nėra nieko, kas 
būtų tyrinėtina anapus subjekto. Kategoriški modernybės 
kritikai geidžia senosios visuomeninės tvarkos, ir asmeniš- 
ko sąskambio vizijas jie suvokia kaip aiškų subjektyvizmą. 
Kai kurie griežti moralistai taip pat nori apriboti šią miglo- 
tą asmeniškumo sritį ir lygiai taip pat yra linkę užkirsti 
kelią visiems jos pasireiškimams. Čia atpažįstame jau matytą 
koaliciją, nesąmoningai susimokiusią išlaikyti menkinamą ir 
lėkštą požiūrį į autentiškumo etiką. 

Tačiau šitaip užtverdami kelią už Žmogaus „aš“ išeinan- 
čiam tyrimui, jie sykiu iš mūsų atima vieną svarbiausių gink- 
lų besitęsiančioje kovoje prieš seklias ir pigias moderniosios 
kultūros formas. Jie stengiasi užgniaužti tyrimą, kuris mums 
akivaizdesnius ir realesnius padarytų kai kuriuos iš anapus 
žmogaus „aš“ kylančius reikalavimus, - pavyzdžiui, tuos, ku- 
rie grindžia ne vien antropocentrinės orientacijos ekologi- 
nę politiką. Mes ir vėl matome, kokia pražūtinga gali būti 
poliarizuotos diskusijos tarp autentiškumo gynėjų ir kriti- 
kų, tarp kultūrinio optimizmo ir pesimizmo perspektyva, 
kai ateina laikas įsijungti į tikrą, niekada nesibaigiančią kovą 
dėl šiuolaikinės kultūros didžiausių galimybių realizavimo. 

Jeigu autentiškumas reiškia buvimą savimi, savo senti- 
ment de V existence susigrąžinimą, tai galbūt tuos dalykus mes 
galime galutinai pasiekti pripažindami, kad šis jausmas susie- 
ja mus su platesne visuma. Galbūt neatsitiktinai romantizmo 
laikais sąlyčio su savo „aš“ ir priklausymo gamtai jausmai 
buvo siejami?'. Galbūt tai, jog prarandamas priklausymo 

visuomeniškai apibrėžtai tvarkai suvokimas, turi kompen- 
suoti stipresnis, labiau vidinis to ryšio suvokimas. Galbūt 
kaip tik tai ir bandė artikuliuoti didelė šiuolaikinės poezijos 
dalis; ir galbūt šiandien bene labiausiai mums ir reikia tokios 
artikuliacijos. 

IX 


Iki šiol plačiau aptarinėjau pirmąjį iš trijų mano pirmojoje 
dalyje apmestų rūpesčių dėl modernybės. Kitiems dviems 
turiu nebe daug laiko. Tačiau tikėjausi, kad išsamiai aptar- 
dami savirealizacijos individualizmą, mes sykiu nužymėsime 
nuostatos modernybės atžvilgiu gaires, o šios galės būti iš- 
plėstos ir kitoms negalios sritims. Šiame skirsnyje norėčiau 
trumpai parodyti, kas tuo pagrindu pasakytina apie grės- 
mingą instrumentinio proto įsivyravimą. 

Kalbėdamas apie autentiškumą, aš bandžiau įteigti, jog 
turėtų būti vengiama dviejų vienareikšmiškų, kraštutinių - 
gynėjų ir kritikų - pozicijų; didžiulė klaida yra tiek katego- 
riškas savirealizacijos etikos smerkimas, tiek nesąlygiškas pri- 
tarimas visoms jos šiuolaikinėms formoms. Aš įrodinėjau, 
kad tarp pagrindinių etinių idealų ir tų būdų, kuriais jie reiš- 
kiasi Žmonių gyvenime, egzistuoja įtampa, o tai reiškia, jog 
sistemingas kultūrinis pesimizmas yra toks pat klaidingas, 
kaip ir globalinis kultūrinis optimizmas. Veikiau mes susi- 
duriame su kova dėl aukštesnių bei išbaigtesnių autentišku- 
mo pavidalų ir su seklesnių bei pigesnių formų priešinimusi. 

Kažkas panašaus tinka ir instrumentiniam protui, ant- 
rajai pagrindinei mano domėjimosi sričiai. Čia taip pat nuo- 
monės pasiskirsto į priešingus polius. Kai kurie Žmonės į 
technologinės civilizacijos susikūrimą žiūri kaip į absoliutų 

nuosmukį. Mes praradome savo protėvių turėtą ryšį su žeme 
ir jos ritmais. Mes praradome ryšį su savimi ir savo gamtine 
būtimi, ir mus varo dominavimo imperatyvas, pasmerkiąs 
nesibaigiančiai kovai su mumyse ir už mūsų esančia gamta. 
Šis nepasitenkinimas pasaulio „atkerėjimu“ ne sykį buvo ar- 
tikuliuojamas nuo romantizmo laikų, daugelį kartų reikštas 
skaudus suvokimas, kad modernus racionalumas Žmogų 
padalijo trimis atžvilgiais - atkirto jį nuo savęs, suskaidė tar- 
pusavio santykius ir atplėšė nuo gamtos pasaulio“. Mūsų 
kultūroje šis padalijimas šiandien regimas daugybe pavida- 
lų. Jis, pavyzdžiui, lydi žavėjimąsi ikipramoniniu tautų gy- 
venimu ir dažnai dera su politine pozicija, užsimojančia ginti 
pirmykštes visuomenes nuo industrinės civilizacijos ver- 
žimosi. Tai taip pat yra viena pagrindinių temų tam tikros 
feministinio sąjūdžio atšakos dienotvarkėje, - ji siejama su 
tvirtinimu, jog dominuojantis požiūris į gamtą esąs „vyriš- 
kas“ ir jog tai - esminis „patriarchalinės“ visuomenės bruožas. 

Tokios pasaulėžiūros Žmonės griežtai atsiriboja nuo tech- 
nologijos šalininkų, visas Žmogaus problemas laikančių iš- 
sprendžiamomis, ir yra nepakantūs tiems, kurie, jų nuomo- 
ne, trukdo pažangai, galinčiai išvesti iš tamsaus obskuran- 
tizmo. 

Čia taip pat rasime analogišką poliarišką diskusiją. Tačiau 
egzistuoja esminis skirtumas: skiriasi jėgų išsidėstymas. Au- 
tentiškumo kritikai, bendrais bruožais kalbant, dažnai laikosi 
dešinės, o technologijos kritikai - kairės. Dar daugiau, kai kas 
iš tų, kurie kritikuoja savirealizaciją (nors ir ne visi), yra di- 
dieji technologinio vystymosi rėmėjai, tuo tarpu daugelis 
žmonių, giliai įaugusių į šiuolaikinę autentiškumo kultūrą, 
palaiko mano ką tik minėtus požiūrius į patriarchatą ir pir- 
mykščius gyvenimo būdus. Šis persikertantis jėgų išsidės- 
tymas net atveda į tam tikrus nemalonius prieštaravimus. 
Puldami pornografiją ir teisę į abortus, dešinieji amerikietiš- 

ko tipo konservatoriai prabyla kaip tradicinių visuomenių 
advokatai, tačiau savo ekonominėje politikoje jie gina nevar- 
žomos kapitalistinės iniciatyvos formas, kurios labiau negu 
bet kas kitas padėjo suardyti istorines bendruomenes, sustip- 
rino jokių ribų nei lojalumo nepripažįstantį atomizmą ir ba- 
lanso dėlei reikalauja uždaryti kokį angliakasių miestelį ar 
žaloti miškų plotus. Kita vertus, mes sutinkame tokius rū- 
pestingo ir pagarbaus požiūrio į gamtą šalininkus, kurie pa- 
dėtų galvą gindami miškų plotus, bet kartu karštai pasisako 
už teisę į abortą tuo pagrindu, jog moters kūnas priklauso 
tik jai pačiai. Kai kurie laukinio kapitalizmo priešai savinin- 
kišką individualizmą išplėtoja labiau negu jo labiausiai už- 
kietėję gynėjai. 

Šitos dvi poliarizuotos diskusijos labai skiriasi, bet vis dėl- 
to aš manau, kad jos abi yra daugmaž vienodai klaidingos. 
Tos mūsų netektys, kurias sąlygoja sparčiai augantis instru- 
mentinis protas, yra gana akivaizdžios, jas liudija stiprėjan- 
ti atomistinė pasaulėžiūra, mūsų apkurtimas gamtai. Šiuo 
požiūriu kritikai yra teisūs. Tačiau technologinės visuomenės 
vystymosi negalima aiškinti vien tik dominavimo imperaty- 
vu. Ją maitina turtingesni moraliniai šaltiniai. Bet kaip ir au- 
tentiškumo atveju, šitie šaltiniai iš akiračio pradingsta kaip 
tik dėl to, kad sustiprėja atomistinės ir instrumentinės ver- 
tybės. Susigrąžinę tuos šaltinius, mes galbūt atgautume tam 
tikrą pusiausvyrą, ir technologija užimtų kitokią vietą mūsų 
gyvenime, o nebūtų vien tik primygtinis, nereflektuojamas 
1mperatyvas. 

Čia ir vėl gali vykti kova tarp geresnio ir blogesnio tech- 
nologijos realizavimo, panašiai kaip tarp aukštesnių ir žemes- 
nių būdų siekti autentiškumo. Tačiau ta kova slopinama ir 
dažnai net žlunga neprasidėjusi, mat nebematomi ir pamirš- 
tami moraliniai šaltiniai. Ir dėl tokio jos stabdymo iš dalies 
kalti kritikai, nes negailestingai vaizduodami technologinę 

visuomenę kaip vien trokštančią dominuoti, jie visiškai pas- 
lepia tuos kitus šaltinius. 

Tačiau ne daugiau naudos ir iš gynėjų, nes jie taip pasiti- 
ki atomistine ir instrumentine pozicija, kad ir patys nebeįver- 
tina šitų šaltinių. Kaip ir dėl autentiškumo, abi poliariškos 
diskusijos pusės nesąmoningai yra susimokiusios žūt būt už- 
maskuoti kažką svarbaus, kad padėtų įsigalėti blogesniam 
supratimui apie dalyką, dėl kurio vyksta kova - šįkart dėl ins- 
trumentinio proto. Mums reikia atremti juos atstatomuoju 
darbu, kad mūsų kultūroje ir visuomenėje prasidėtų vaisin- 
ga kova. 

Prieš imdamiesi šio atstatymo, neišvengsime vieno mo- 
mento. Instrumentinio proto dominavimas nemažu mastu 
nėra vien tik tam tikros pasaulėžiūros įtakos dalykas. Taip 
yra ir todėl, kad daugeliu atžvilgių, kaip minėjau šios kny- 
gos pradžioje, mes suprantam esą priversti jam skirti reikš- 
mingą vietą savo gyvenime. Pavyzdžiui, visuomenėje, ku- 
rios ekonomiką daugiausia formuoja rinkos jėgos, visi ekono- 
miniai subjektai, norėdami išlikti, daug dėmesio turi skirti 
efektyvumui. Tiek didelėje ir sudėtingoje technologinėje vi- 
suomenėje, tiek ją sudarančiuose didesnio masto vienetuo- 
se - firmose, valstybinėse institucijose, interesų grupėse - 
bendri reikalai tam tikru mastu būtinai turi būti tvarkomi 
pagal biurokratinio racionalumo principus. Todėl - nesvar- 
bu, ar visuomenę paliekame „nematomos rankos“ mecha- 
nizmams, tokiems kaip rinka, ar baadoxie ją tvarkyti kolek- 
tyviai - mes vis tiek tam tikru mastų esam verčiaini veikti 
pagal šiuolaikinio racionalumo reikalevimus, taka jie ar 
netinka mūsų moralinei pasaulėžiūrėi. Vieninielė alternaty- 
va, ko gera, yra tam tikra vidinė tremtis, Zmogaus „aš“ mar- 
ginalizacija. Instrumentinis protas dviejų didžiųjų moder- 
nybės analitikų - Marxo ir Weberio - išaiškntais vienas kitą 
papildančiais būdais, regis, gali nuolatos trimesti mums savo 

reikalavimus - visuomeniniame ir privačiame gyvenime, 
ekonomikoje ir valstybėje. 

Tatai labai realu ir svarbu. Tai padeda paaiškinti atomis- 
tinių bei instrumentinių nuostatų ir filosofinių teorijų įtaką 
mūsų laikais. Atomizmą ypač skatina instrumentinį efekty- 
vumą lydinti scientistinė pasaulėžiūra, taip pat grindžianti 
ir kai kurias racionalios veiklos formas, kaip antai antrep- 
renerio veiklą. Ir šitaip šios nuostatos beveik virsta normo- 
mis, kurias remia, regis, nenuginčijama socialinė tikrovė. 

Bet nuo to Žmonės perėjo prie tvirtinimo, kad mūsų vi- 
suomenėje atomistinė-instrumentinė pasaulėžiūra jau yra 
neišvengiama. Jeigu taip, tai beprasmiška būtų didelė dalis 
to, ką sakiau ankstesniuose skirsniuose, nes aš nagrinėjau ir 
dar nagrinėsiu motyvus, dėl kurių reikia riboti instrumen- 
tinių sumetimų mastą, 0 tai numato, jog mes tam ribojimui 
turime galių. Tai leidžia manyti, kad mes čia turime tikrą 
pasirinkimą, net jei ir esame linkę ignoruoti kitas mums 
atviras galimybes. Jeigu iš tikrųjų tiesa, kad šiuolaikinė tech- 
nologinė visuomenė mus uždaro į „geležinį narvą“, tai visa 
tai būtų ne daugiau kaip tuščias burnos aušinimas. Tai trečias 
momentas, prieštaraujantis visoms mano įrodinėjamoms tie- 
soms; jis buvo apžvelgtas II skirsnio pabaigoje, bet kol kas 
dar tinkamai neaptartas. 

Aš manau, kad šituose „geležinio narvo“ vaizdiniuose 
esama nemažai tiesos. Šiuolaikinė visuomenė mus yra linkusi 
stumti atomizmo ir instrumentalizmo kryptimi, - tiek tam 
tikromis aplinkybėmis apsunkindama jų įtakos apribojimą, 
tiek generuodama pasaulėžiūrą, juos laikančią savaime su- 
prantama norma. Bet esu įsitikinęs, jog nepagrįstas yra po- 
žiūris, esą technologinė visuomenė - tai lyg ir koks geležinis 
likimas. Toks požiūris pernelyg supaprastina ir užmiršta tai, 
kas svarbiausia. Pirma, ryšys tarp technologinės civilizacijos 
ir tų normų nėra vienakryptis. Negalima sakyti, kad vien tik 

institucijos išaugina filosofiją; dar iki institucijų išsirutulio- 
jimo Europos visuomenėje tam tikrą jėgą turėjo įgauti pa- 
saulėžiūra. Atomistinė ir instrumentalistinė pasaulėžiūros 
bent jau tarp išsilavinusių Vakarų Europos ir Amerikos klasių 
pradėjo plisti dar prieš pramoninę revoliuciją. Ir Weberis su- 
vokė šios ideologinės šiuolaikinio kapitalizmo dirvos reikšmę. 

Tačiau šitai galima atmesti kaip grynai istorinį dalyką. 
Galbūt mūsų technologinei visuomenei rastis ir reikėjo fi- 
losofinės permainos, tačiau nuo to ji mus nė kiek ne mažiau 
įkalina. Toks yra vienas iš galimų būdų interpretuoti tai, ką 
geležinio narvo įvaizdžiu mėgino pasakyti Weberis. 

Tačiau tai, ko gera, irgi didžiulis supaprastinimas. Žmonės 
ir jų visuomenės yra daug sudėtingesnės, nei kuri nors teo- 
rija geba paaiškinti. Tiesa, mes esame stumiami ta kryptimi. 
Tiesa, atomizmo ir instrumentalizmo filosofijos tvirtai įleido 
šaknis mūsų pasaulyje. Tačiau tiesa ir tai, kad egzistuoja daug 
pasipriešinimo taškų ir kad jų nuolatos randasi vis daugiau. 
Užtenka prisiminti tik visą tą sąjūdį, kuris nuo romantizmo 
laikų kvestionavo šitų kategorijų dominavimą, ir šiandie- 
ninę to sąjūdžio atšaką, kvestionuojančią mūsų netikusį eko- 
loginį valdymą. Šis sąjūdis padarė tam tikrą pažangą, tam 
tikrą (kad ir kokį nežymų bei neadekvatų) įspaudą mūsų 
praktinėse sampratose, iš dalies atmesdamas geležinį tech- 
nologinės visuomenės dėsnį. 

Dabartinė šito sąjūdžio istorija mums daug pasako tiek 
apie mūsų situacijos ribotumą, tiek apie jos galimybes. Į frag- 
mentus susiskaidžiusi, pagal interesus pasidalijusi visuo- 
menė iš tikrųjų visiškai priklauso nuo to, kas, regis, neišven- 
giamai artina instrumentinio proto įsivyravimą. Kiekvienas 
fragmentėlis gali nuoširdžiai rūpintis kokia nors savo aplin- 
kos dalele, kuriai gresia pažangos vardan vykdoma destruk- 
cija ar daroma žala. Tačiau kiekviena vietinė bendruomenė 
ar suinteresuotų piliečių grupė, atrodo, iškilusi viršum didžio- 

sios visuomenės daugumos, reikalauja dėl savo mažumos 
interesų paaukoti tos visuomenės augimą, - vadinasi, ir bend- 
rąjį nacionalinį produktą vienam žmogui. Šitaip suformuluo- 
ta, padėtis atrodo beviltiška: tai politiškai prarastas ir jokių 
šansų laimėti neturintis reikalas. Tokias pasipriešinimo sale- 
les demokratinės politikos malūnai sumala į miltus. 

Tačiau kai sukuriama grėsmės aplinkai supratimo atmos- 
fera, situacija pasikeičia. Aišku, mūšiai tarp vietinių grupių 
ir visos visuomenės tebevyksta. Kiekvienas suvokia būtinumą 
išvežti šiukšles, tačiau niekas jų nenori priimti į savo kiemą. 
Tačiau nepaisant šito, kai kurie vietiniai mūšiai pradedami 
suprasti naujai, kitame kontekste. Pavyzdžiui, pradedama 
suvokti, jog išsaugoti laukinės gamtos plotus, kai kurias iš- 
nykti galinčias rūšis, sustabdyti kai kuriuos niokojančius iš- 
puolius prieš gamtą - tai naujo bendro tikslo dalis. Ir, kaip 
dažnai paaiškėja, neišvengiami mechanizmai veikia tik tada, 
kai žmonės yra pasidaliję ir susiskaidę. Atsiradus bendram 
supratimui, padėtis pakinta. 

Nepervertinkime savo laisvės masto. Tačiau jis nėra ly- 
gus nuliui. O tai reiškia, jog daug lemti gali moralinių mūsų 
civilizacijos šaltinių supratimas, kuris prisidėtų prie naujo 
visiems bendro supratimo. | 

Mes tikrai nesam įkalinti. Bet čia esama tokio šlaito, tokio 
nuolydžio, kuriuo labai jau lengva nuslysti žemyn. Nuoly- 
dis atsiranda ne tik dėl anksčiau minėtų institucinių veiks- 
nių, bet ir dėl tam tikro pačių idėjų polinkio. Kažką panašaus 
mėginau atskleisti VI skirsnyje, kalbėdamas apie autentiš- 
kumą: patys moraliniai idealai tam tikru būdu deformuo- 
jami arba sąmoningai užmirštami. 

Kažkas panašaus pasakytina ir apie instrumentinį racio- 
naluma, iš dalies ir dėl tų pačių priežasčių. Aš apibūdinau 
kai kuriuos šaltinius, įgalinančius save determinuojančios 
laisvės idėją įsitvirtinti mūsų kultūroje. Laisvi esam tada, kai 

galime naujai pertvarkyti savo egzistencijos sąlygas, kai 
galime įvaldyti ligi tol mus valdžiusius reiškinius. Šis ide- 
alas aiškiai prisideda prie to, kad dar didesnė reikšmė būtų 
teikiama technologiniam pasaulio užkariavimui; šis idealas 
taip pat padeda instrumentinį protą įjungti į dominavimo 
projektą, užuot tarnavęs jo apribojimui vardan kitų tikslų. 
Faktiškai jis net padėjo neutralizuoti ligi tol egzistavusias 
technologinio aplinkos niokojimo ribas, kaip parodė nesena 
marksistinių-lenininių visuomenių istorija, - visuomenių, 
ideologiškai apginkluotų tam tikra šio idealo forma. 

Instrumentinis protas taip pat augo ir kartu su išsilais- 
vinusio subjekto modeliu, taip stipriai užvaldžiusiu mūsų 
vaizduotę. Tas modelis siūlo idealų Žmogaus mąstymo vaiz- 
dą, kai šis išvaduojamas iš chaotiškų sąsajų su mūsų kūno 
sandara, mūsų dialogine situacija, emocijomis bei tradicinė- 
mis gyvenimo formomis, kad taptų grynu, patį save verifi- 
kuojančiu racionalumu. Mūsų kultūroje tai viena iš didžiau- 
sią prestižą turinčių racionalumo formų, kurios pavyzdys - 
matematinis mąstymas ir kiti formalaus skaičiavimo tipai. 
Mūsų visuomenėje didelę įtikinamąją galią turi tie argumen- 
tai, tos nuomonės bei rekomendacijos, kurios pretenduoja 
būti pagrįstos tokiais skaičiavimais, - jie pagarbiai sutinkami 
net tuomet, kai tokio tipo mąstymas netinka nagrinėjamam 
dalykui, ir tai patvirtina begalinis (ir, manyčiau, nepelnytas) 
tokio tipo mąstymo populiarumas socialiniuose moksluose 
ir politinėse studijose. Įstatymų leidėjus ir biurokratus eko- 
nomistai apakina savo rafinuota matematika, net kai šis da- 
lykas tarnauja netikusiam politiniam mąstymui bei poten- 
cialiai pražūtingiems jo rezultatams. 

Descartesas buvo vienas garsiausių šio išsilaisvinusio pro- 
to skelbėjų, ir jis žengė lemtingą žingsnį, kuriuo ligšiol seka- 
ma. Šį mąstymo būdą mes galime traktuoti kaip laimėjimą, 
tinkantį tam tikriems tikslams, kaip kažką, ką mes protarpiais 

gebame pasiekti, net jei pačia savo sąranga mūsų mąstymas 
paprastai yra priklausomas nuo mūsų kūno, dialoginis, per- 
smelktas emocijų ir atspindi mūsų kultūrinę sanklodą. Des- 
cartesas padarė prielaidą, kad mes iš prigimties esame išsi- 
laisvinęs protas; mes esame grynasis, nuo kūno besiskirian- 
tis protas, 0 mūsų įprastiniai savęs suvokimo būdai yra pasi- 
gailėjimo verta painiava. Galima turbūt suprasti, kodėl jam 
ir jo įpėdiniams šis paveikslas buvo patrauklus. Tas idealas 
įtaigumo ir autoriteto, regis, įgyja tuomet, kai mes padarome 
prielaidą, jog būtent tokie ir esame, jog tai nėra tik trapus ir 
trumpalaikis mūsų pastangų rezultatas. Mūsų kultūroje la- 
bai jau lengva save laikyti išsilaisvinusiu protu. Tai ir paaiš- 
kina, kodėl tiek daug Žmonių nesusimąstydami gali suvokti 
žmogaus mąstymą pagal skaitmeninio kompiuterio modelį. 
Šį savęs vaizdą sustiprina galios jausmas, lydintis „laisvą“ 
instrumentinį daiktų įvaldymą. 

Taigi tiek instituciškai, tiek ideologiškai daug kas skati- 
na atomizmą ir instrumentalizmą. Tačiau jeigu aš teisus, tai 
mes su tuo galime ir kovoti. Vienas iš būdų tai daryti - su- 
grąžinti bent dalį to turtingesnio moralinio konteksto, iš kurio 
radosi šiuolaikinis instrumentinio proto akcentavimas. Aš 
čia negaliu išplėtoti samprotavimo nė tiek, kiek kalbėdamas 
apie autentiškumą, bet norėčiau nors trumpai nurodyti jo 
galimą eigą. 

Akivaizdu, kad instrumentinį protą iš dalies palaiko tai, 
kad jis mums leidžia kontroliuoti aplinką. Dominavimas mus 
paperka vien tuo, kad galime gauti daugiau norimų dalykų, 
kad jis paglosto mūsų jėgos jausmą arba dera prie tam tikro 
save determinuojančios laisvės projekto. Tačiau „viešpata- 
vimas gamtai“ - tai dar ne viskas, kaip nori pavaizduoti kai 
kurie kritikai. Egzistuoja ir dar du svarbūs moraliniai kon- 
tekstai, iš kurių kilo instrumentinio proto akcentavimas ir 
kuriuos čia norėčiau paminėti. 

(1) Jau įsitikinome, kad instrumentinis protas yra susi- 
jęs su savęs kaip potencialiai išsilaisvinusio proto suvokimu. 
Šį suvokimą pagrindžia moralinis atsakingo ir save kontro- 
liuojančio mąstymo idealas. Čia susiduriame su tokiu racio- 
nalumo idealu, kuris tuo pat metu yra ir laisvės bei autono- 
miško, save generuojančio mąstymo idealas. 

(2) Atsiranda ir kita moralinė įtampa. Lemtingą įtaką pa- 
darė tai, ką aš pavadinau kasdienio gyvenimo teigimu, t.y. 
suvokimas, jog mums svarbu pats gamybos ir reprodukci- 
jos, darbo ir šeimos gyvenimas, nes tai nepaprastai sureikš- 
mino vis turtingesnių gyvenimo sąlygų kūrimą ir pastangas 
kaip įmanoma palengvinti kančias. Dar XVII a. pradžioje 
Francis Baconas tradicinius aristoteliškuosius mokslus kri- 
tikavo už tai, kad jie niekuo neprisidėję prie „žmonijos būklės 
palengvinimo“ **. Vietoj jų jis pasiūlė tokį mokslo modelį, ku- 
rio teisingumo kriterijus būtų instrumentinis efektyvumas. 
Jūs kažką atrandate tik tuomet, kai galite įsikišti ir pakeisti 
padėtį. Šiuo požiūriu šiuolaikinis mokslas iš esmės tęsia 
Baconą. Bet Baconas mums svarbus ir tuo, kad jis primena, 
jog tą naują mokslą stūmė ne tik epistemologinės, bet ir mo- 
ralinės paskatos. 

Šiandien mes esame Bacono paveldėtojai, - pavyzdžiui, 
organizuodami didžiules tarptautines pagalbos badaujan- 
tiems ir potvynių aukoms kampanijas. Šiandien mes jau bent 
teoriškai pradėjome pripažinti visuotinį solidarumą (kad ir 
kaip netobulai mums sektųsi praktiškai) ir tai darome, rem- 
damiesi galimybe aktyviai įsikišti į gamtą. Mes nebesutinka- 
me, kad Žmonės ir toliau būtų potencialios uraganų ar bado 
aukos. Tuos dalykus laikome iš esmės pataisomomis ar išven- 
giamomis blogybėmis. 

Šis praktinis ir visuotinis geranoriškumas taip pat reikš- 
mingą vietą skiria instrumentiniam protui. Tie, kurie prieš jo 
vaidmenį mūsų gyvenime pasisako vadovaudamiesi esteti- 

niais ir gyvenimo stiliaus sumetimais (o tai nuo XVIII amžiaus 
sudarė nemažą reiškiamo protesto dalį), jo gynėjų dažnai 
apšaukiami beširdžiais ir nejautriais žmonėmis, savo estetinę 
pajautą iškeliančiais virš gyvybinių daugybės kenčiančių 
žmonių poreikių. 

Taigi instrumentinis protas mus pasiekia kartu su turtin- 
gu moraliniu pagrindu. Jis anaiptol nebuvo įkvėptas vien 
išsikerojusio libido dominandi. Ir vis dėlto jis labai dažnai at- 
rodo tarnaująs didesnio įvaldymo, technologinio pajungimo 
tikslams. Sugrąžinus turtingesnį moralinį pagrindą, galėtų 
paaiškėti, kad jam nereikia tam tarnauti ir kad taip dary- 
damas jis dažnai tik išduoda šitą moralinį pagrindą, - analo- 
giškai kaip labiau į Žmogaus „aš“ orientuoti savirealizacijos 
pavidalai išduoda autentiškumo idealą. 

Šis sugrąžinimas iš esmės turi vykti taip pat, kaip ir auten- 
tiškumo atveju. Mums reikia susieti dvi svarstymų linijas. 
Apibūdinę (a) tas žmogaus gyvenimo sąlygas, kurios turi 
sąlygoti aptariamų idealų įgyvendinimą, mes galime api- 
brėžti, (b) ką reiškia veiksmingas tų idealų įgyvendinimas. 

Tokios rūšies refleksiją mums padės suprasti vienas svar- 
bus pavyzdys, paimtas iš sveikatos apsaugos srities. Teigi- 
niu (a) mes pastebime, kad išsilaisvinusio proto idealas turi 
būti traktuojamas būtent kaip idealas, o ne kaip realiai eg- 
zistuojančio žmogiškojo subjekto paveikslas. Mes esame kū- 
niški subjektai, gyvenantys dialogo sąlygomis, laike buvo- 
jantys būdingai žmogiškai, t.y. savo gyvenimą įprasminan- 
tys kaip pasakojimą, kuris praeitį, iš kurios mes atėjome, 
susieja su mūsų ateities planais. Tai reiškia (b), kad norėdami 
tinkamai traktuoti Žmogų, mes turime gerbti jo kūnišką, dia- 
logišką, žemišką prigimtį. Dėl instrumentinio proto taikymą 
pateisinančio moralinio gėrio turi būti pasipriešinta tokiam 
jo nevaržomam plėtojimuisi, kai medicininė praktika užmirš- 
ta, jog pacientas irgi asmuo, kai nebepaisoma, kaip paciento 

gydymas paliečia jo arba jos gyvenimo istoriją, t.y. nebepai- 
soma jos arba jo vilties ar nevilties determinantų, kai pamirš- 
tama ryšio tarp gydančiojo ir paciento svarba?'. Supratus, 
kodėl čia technologija yra svarbiausias dalykas, ji jau savaime 
bus apribota ir įgis naują - artimo meilės etikos - kontekstą. 

Mes ieškome alternatyvaus technologijos įprasminimo. 
Užuot supratę ją vien kaip dalį pastangų vis labiau įvaldyti 
gamtą, vis toliau nustumti besipriešinančios gamtos ribą, 
pastangų, įkvepiamų galbūt jėgos ir laisvės pajautos, mes tu- 
rime taip pat suprasti ir moralinį technologijos kontekstą - 
praktinio gėrio etiką, kuri taip pat yra vienas iš mūsų kultūros 
šaltinių, padėjusių taip nepaprastai sureikšminti instrumen- 
tinį protą. Tačiau šitą gėrį mes turime įjungti į teisingą Žmo- 
gaus sampratą, užuot sieję jį su bekūniu išsilaisvinusio proto 
vaiduokliu, įsikūrusiu objektyvuojančioje mašinoje. Techno- 
logiją mes irgi turime sieti su tuo pačiu išsilaisvinusio proto 
idealu, bet kaip su idealu, o ne su deformuotu Žmogaus es- 
mės įsivaizdavimu. Gėrio etikai tarnaujanti technologija yra 
nukreipta į realius kūno ir kraujo žmones; technologinis, kal- 
kuliatyvus mąstymas yra nepaprastas ir puikus laimėjimas 
būtybės, gyvenančios visiškai kitokio mąstymo aplinkoje; to- 
kiame kontekste funkcionuojantis instrumentinis protas jau 
reikštų, jog technologijai suteikiama visiškai kitokia prasmė“. 

Nors ir esama palinkimo (arba nuolydžio) dominavimo 
nuostatos link - dėl visų minėtų priežasčių, - niekas nesako, 
kad technologiją mes turime naudoti būtent taip. Mums at- 
viri ir kiti būdai. Iškyla kovos, kurioje varžosi šie skirtingi 
įprasminimo būdai, perspektyva. Autentiškumo atveju var- 
Žėsi seklesnės ir gilesnės savirealizacijos formos; čia ant svars- 
tyklių dedami skirtingi technologijos įprasminimo būdai. Ir 
vėl, užuot manius, esą mūsų padėtis lemtingai skatina vis 
didesnį veržimąsi į technologinį valdymą (o tatai, priklau- 
somai nuo pasaulėžiūros, mus džiugina arba yra aprauda- 

ma), aš siūlau situaciją suprasti kaip atvirą varžymąsi, kaip 
turbūt niekada nesibaigsiančią kovą. 

Šiose varžybose svarbu suprasti mūsų moralinius šalti- 
nius, o poliarizuota diskusija tarp gynėjų ir kritikų čia ir vėl 
grasina iš mūsų atimti vieną svarbiausių galimybių. Būtent 
todėl ir verta imtis atstatymo darbo. Tai kova už Žmonių 
širdis ir protus, ir tas atstatymo darbas turi suvaidinti joje 
savo vaidmenį. 

Tačiau teisinga ir tai, kad ši idėjų kova iš dalies kaip 
šaltinis, o iš dalies ir kaip rezultatas yra neatskiriamai susi- 
jusi su politine kova dėl socialinės organizacijos būdų. Ki- 
taip ir negali būti, Žinant, kaip mūsų institucijos generuoja 
ir palaiko atomistinę bei instrumentinę nuostatą. Ir todėl 
paskutiniame skirsnyje aš noriu pereiti prie trečiosios iš mano 
pradžioje apmestų pagrindinių rūpimų sričių. 

ANKSTESNIAME skirsnyje aš įrodinėjau, kad technologinės vi- 
suomenės institucijos mums neišvengiamai neprimeta vis 
gilėjančios instrumentinio proto hegemonijos. Tačiau aišku, 
kad paliktos pačios sau, jos turi tendenciją mus stumti šia 
kryptimi. Kaip tik todėl dažnai būdavo kuriami planai, kaip 
apskritai nusikratyti šių institucijų. Vieną iš tokių svajonių 
projektų iškėlė klasikinis marksizmas, o iki galo įgyvendino 
leninizmas. Tikslas buvo likviduoti rinką, o visą ekonomikos 
veikimą atiduoti sąmoningai „asocijuotų gamintojų“ (Marxo 
frazė“*) kontrolei. Kiti puoselėja viltį, esą mes galėtume išsi- 
versti be biurokratinės valstybės. 

Dabar jau aišku, kad tos viltys iliuzinės. Komunistinių 
visuomenių žlugimas nepaneigiamai įrodė tai, ką daugelis 
seniai suvokė: kokios nors formos rinkos mechanizmai nea- 
bejotinai būtini pramoninės visuomenės ekonominiam efek- 
tyvumui, o galbūt ir jos laisvei. Kai kas Vakaruose džiūgauja, 
kad ši pamoka.pagaliau išmokta, ir šaltojo karo pabaigos 
dingstimi ima garbinti savą utopiją - visiškai beasmenių rin- 
kos mechanizmų tvarkomą laisvą visuomenę, kurioje vals- 
tybei paliekamas ribotas šalutinis vaidmuo. Tačiau tai irgi 
nerealu. Toks masyvus valdžios pasitraukimas iš ekonomi- 
kos tikriausiai suardytų stabilumą - taigi ir efektyvumą, o ir 
abejotina, ar laisvė ištvertų tą dž'unglių kovą, kurią išaugin- 

tų tikrai laukinis kapitalizmas drauge su jo nekompensuo- 
jama nelygybe ir išnaudojimu. 

Jeigu ir turėjo kas nors nunykti kartu su komunizmu - tai 
įsitikinimas, jog šiuolaikinę visuomenę galima pagrįsti vie- 
nu principu, nesvarbu, ar tai būtų bendras planavimas, ar 
laisvos rinkos mechanizmai. Mūsų dabartinis uždavinys - 
kokiu nors nekvailu būdu suderinti daugybę veikimo me- 
todų, kurie kartu ir būtini laisvai bei klestinčiai visuomenei, 
ir yra linkę vienas kitam trukdyti: rinkos mechanizmus, vals- 
tybinį planavimą, kolektyvinį poreikių tenkinimą, indivi- 
dualių teisių gynimą, efektyvią demokratinę iniciatyvą bei 
kontrolę. Kiekvienas iš kitų keturių procesų netrukus gali 
apriboti maksimalų rinkos „efektyvumą ; tačiau nuo jų mar- 
ginalizacijos ilgainiui tikriausiai nukentėtų ir ne tik ekono- 
minė veikla, bet neabejotinai - teisingumas ir laisvė. 

Mes negalime panaikinti rinkos, bet ir negalime tvarkytis 
remdamiesi tik ja. Jos apribojimas gali brangiai kainuoti; jos 
neapribojimas gali būti pražūtingas. Šiuolaikinės visuome- 
nės valdymas - tai nuolatinis mėginimas atkurti pusiausvy- 
rą tarp besikryžiuojančių reikalavimų, tai nuolatinis naujų 
kūrybiškų sprendimų išradinėjimas, kai senoji pusiausvyra 
atgyvena. Pati reikalo esmė lemia tai, kad čia niekada nebū- 
na vienareikšmio sprendimo. Šiuo požiūriu mūsų politinė si- 
tuacija atitinka mano anksčiau aprašytą kultūrinę padėtį. 
Kultūrinė kova, besitęsianti tarp skirtingų pasaulėžiūrų, tarp 
skirtingų pagrindinių modernybės idealų įkūnijimų, institu- 
ciniame lygmenyje yra lygiagreti konfliktui tarp skirtingų, 
bet vienas kitą papildančių mūsų bendro gyvenimo sutvar- 
kymo reikalavimų: kolektyvinė gerovės valstybės globa gali 
sumažinti rinkos efektyvumą; veiksmingas valstybinis plana- 
vimas gali sukelti pavojų individo teisėms; jungtiniai vals- 
tybės ir rinkos veiksmai gali sudaryti grėsmę demokratiniam 
valdymui. 

Bet čia esama ne tik paralelių. Kaip aš jau nurodžiau, čia 
egzistuoja ir sąryšis. Rinkos ir biurokratinės valstybės veiki- 
mas yra linkęs sustiprinti tokias struktūras, kurios palaiko 
atomistinį ir instrumentinį požiūrį į pasaulį ir kitus žmones. 
Tai, kad šitos institucijos niekada negali būti tiesiog sunai- 
kintos, kad mes su jomis turime gyventi amžinai, gerokai sąly- 
goja nesibaigiančią ir neišsprendžiamą mūsų kultūrinę kovą. 

Net jeigu ta kova ir nesulaukia galutinės pergalės, yra 
laimima arba prarandama teritorija. Ką tai reiškia, aiškėja iš 
ankstesniame skirsnyje minėto pavyzdžio. Ten aš atkreipiau 
dėmesį į tai, kad atskirų bendruomenių ir grupių kova prieš 
ekologinį nusiaubimą pasmerkta pralaimėjimui, kol visoje 
visuomenėje neatsiranda tam tikras bendras aplinkosaugos 
supratimas ir bendras visuomeninio tikslo suvokimas. Ki- 
tais žodžiais tariant, jėga, galinti sustabdyti šuoliais lekian- 
čią instrumentinio proto hegemoniją, yra savalaikė demokra- 
tinė iniciatyva. 

Tačiau čia iškyla problema, nes bendras rinkos ir biurok- 
ratinės valstybės veikimas turi tendenciją silpninti demokra- 
tinę iniciatyvą. Ir čia mes sugrįžtame į trečiosios negalios 
sritį: prie Tocgueville'io artikuliuotos baimės, jog tam tikros 
šiuolaikinės visuomenės sąlygos naikina demokratinės kon- 
trolės valią ir kad Žmonės pernelyg lengvai susitaikys su 
„didžiulės paternalistinės valdžios“ valdymu. 

Galbūt Tocgueville'io pavaizduotas švelnusis despotiz- 
mas, turėjęs skirtis nuo tradicinės tironijos, vis dar atrodo per- 
nelyg despotiškas tradicine to žodžio prasme. Šiuolaikinės 
demokratinės visuomenės tokios neatrodo, nes jos pilnos pro- 
testo, laisvos iniciatyvos, nepagarbių iššūkių autoritetams 
ir jų valdžia iš tikrųjų dreba prieš valdomųjų pyktį ir panie- 
ką, kai šie parodomi per valdančiųjų niekada neatsisakomas 
apklausas. 

Tačiau jeigu Tocgueville'io baimę mes suvokiame kiek 

kitaip, tai ji atrodo gana reali. Pavojų kelia ne tikras despo- 
tiškas valdymas, bet fragmentacija - tai yra, žmonės vis ma- 
žiau ir mažiau besugeba formuoti bendrą tikslą ir jį įgyven- 
dinti. Fragmentacija randasi tuomet, kai žmonės vis labiau 
pradeda save suvokti atomistiškai, kitaip tariant, kai juos su 
bendrapiliečiais vis mažiau ir mažiau besieja bendri projek- 
tai ir bendras pasišventimas. Aišku, jie gali jaustis su kitais 
siejami bendrų projektų, tačiau tie kiti - tai veikiau vietinės 
grupelės, o ne visa visuomenė: pavyzdžiui, vietos bendruo- 
menė, etninė mažuma, kokios nors religijos ar ideologijos 
šalininkai, kokio nors atskiro intereso rėmėjai. 

Ši fragmentacija iš dalies atsiranda dėl simpatijos ryšių 
silpnėjimo, o iš dalies ir savaime - dėl nesėkmingos demokra- 
tinės iniciatyvos. Kadangi demokratinis elektoratas vis labiau 
suskaidomas į fragmentus, kadangi savo politinę energiją jis 
panaudoja dalinėms grupuotėms remti - toliau paaiškinsiu 
kaip, - ir vis mažiau beįmanoma demokratinę daugumą mo- 
bilizuoti bendrai programai ir politikai. Auga suvokimas, 
kad kaip visuma elektoratas yra bejėgis prieš leviatanišką 
valstybę; gerai organizuota ir integruota dalinė grupuotė 
galbūt tikrai sugeba šį tą nuveikti, tačiau idėja, kad bendro 
projekto įgyvendinimui gali susitelkti Žmonių dauguma, at- 
rodo utopiška ir naivi. Ir todėl žmonės nuleidžia rankas. Jau 
ir taip blėstančią atjautą kitiems dar labiau susilpnina bend- 
ro veikimo patirties stoka, o dėl beviltišikumo pojūčio tokie 
projektai ima atrodyti laiko gaišinimas. Tačiau kaip tik tai, 
žinoma, ir sukuria tą beviltiškumą, ir ydingas ratas užsidaro. 

Šituo keliu einanti visuomenė, kaip aiškiai matyti pažvel- 
gus į didžiąją respubliką mūsų pietuose, vis dar gali būti 
tam tikra prasme labai demokratiška, t.y. egalitarinė, kun- 
kuliuojanti veikla ir iššūkiais autoritetams. Politika mano 
jau nurodytu būdu pradeda įgauti kitokį pavidalą. Vienin- 
telis visų tvirtai palaikomas tikslas net ir kitiem tikslams 

atrofuojantis lieka teisių gynimui organizuota visuomenė. 
Įstatymo valdymas ir teisių gynimas traktuojamas kaip itin 
„amerikietiškas kelias“, t.y. kaip bendro atsidavimo objek- 
tas. Tai patvirtina neregėta reakcija į Watergate'o skandalą, 
pasibaigusi prezidento pašalinimu iš pareigų. 

Dėl to vis didesnę reikšmę įgyja du politinio gyvenimo as- 
pektai. Pirma, vis daugiau klausimų duoda akstiną teisinėms 
batalijoms. Amerikiečiai pirmieji įtvirtino teisių bilį, kurį nuo 
to laiko papildė išlygomis, nukreiptomis prieš diskriminaciją, 
ir reikšmingos permainos Amerikos visuomenėje vyksta pro- 
testuojant per teismą prieš įstatymus arba privačius pot- 
varkius, jei įtariama jog jie pažeidžia šias įteisintas išlygas. 
Geras pavyzdys - tai garsioji Brown vs He Board of Education 
(Brownas prieš švietimo Tarybą) byla, 1954 metais panaiki- 
nusi segregaciją mokyklose. Pastaraisiais dešimtmečiais Ame- 
rikos politiniame procese vis daugiau energijos nukreipiama 
į teisinio peržiūrėjimo procesus. Tie dalykai, kuriuos kitose 
visuomenėse po svarstymų ir kartais priėmus kompromisą 
tarp skirtingų nuomonių sąlygoja įstatymdavystė, čia laiko- 
ma tikruoju teisminio sprendimo, priimamo vadovaujantis 
konstitucija, objektu. Toks pavyzdys yra abortai. Nuo to lai- 
ko, kai 1973 metais Roe vs Wade byla labai liberalizavo šalies 
abortų įstatymą, konservatoriai visas pastangas sutelkė į da- 
bar jau laipsniškai artėjantį tikslą - teismus užversti peticijų 
šūsnimis, kad sprendimas būtų atšauktas. Rezultatas buvo 
stulbinančios intelektualinės pastangos, nukreiptos į politi- 
nius-teisinius peržiūrėjimus ir teisės mokyklas padariusios 
dinamiškais Amerikos universitetų socialinės ir politinės 
minties centrais; taip pat vienas po kito kilo virtinė titaniškų 
mūšių dėl senatorių tvirtinamų prezidento skyrimų į aukš- 
čiausiąjį teismą, - klausimo, kuris paprastai būdavo gana ru- 
tiniškas ar bent jau nesukeldavęs partinių aistrų. 

Greta teisinių peržiūrėjimų ir drauge su jais amerikiečių 

energija krypsta į intereso arba tam tikro tikslo gynimo poli- 
tiką. Žmonės jungiasi į kampanijas kokiu nors atskiru klau- 
simu ir karštai darbuojasi palaikomo reikalo labui. Tatai ge- 
rai iliustruoja abi diskusijų dėl abortų pusės. Šis aspektas 
kertasi su ankstesniuoju, mat kova iš dalies yra teisinė, tačiau 
jis taip pat apima ir lobizmą, visuomenės nuomonės mobi- 
lizavimą, selektyvųjį kišimąsi į rinkimų kampanijas, palai- 
kant arba pasisakant prieš konkrečius kandidatus. 

Taigi vyksta nemaža veiklos. Vargu ar tokia visuomenė 
gali būti pavadinta despotiška. Tačiau šitų dviejų aspektų 
plėtojimasis - iš dalies kaip padarinys, o iš dalies ir kaip 
priežastis - yra susijęs su trečiojo aspekto nykimu. Tas as- 
pektas - tai demokratinės daugumos telkimasis apie pras- 
mingas, įgyvendinamas programas. Šiuo požiūriu Amerikos 
politinis gyvenimas smenga bedugnėn. Debatai tarp svar- 
biausių kandidatų tampa vis nerišlesni, jų tvirtinimai vis 
rėksmingesni, jų bendravimą vis labiau sudaro garsieji 
„triukšmo baitai“, jų pažadai juokingai neįtikėtini („skaityk 
iš lūpų“) ir ciniškai neištesimi, 0 išpuoliai prieš oponentus 
grimzta į vis didesnį ir, regis, nebaudžiamą nepadorumą. 
Tuo pat metu vyksta papildomas procesas - smunka balsuo- 
tojų dalyvavimas nacionaliniuose rinkimuose, dabar jau pa- 
siekęs 50 Yo visų rinkimų teisę turinčių gyventojų, o tai daug 
mažiau negu kitose demokratinėse visuomenėse. 

Dėl šios į vieną šoną pasvirusios sistemos galima ginčy- 
tis, ir tikriausiai daugiau rastųsi „prieš“, o ne „už“ ją. Gali- 
ma nerimauti dėl jos ilgalaikio stabilumo, t.y. dėl to, ar vis 
mažiau funkcionalios reprezentavimo sistemos sąlygojamą 
pilietinį susvetimėjimą pajėgs kompensuoti didžiulė specia- 
lių interesų politikos energija. Jau konstatuota, kad tokio 
stiliaus politika klausimus daro sunkiau išsprendžiamus. 
Teisiniai sprendimai paprastai lemia viską: arba jūs laimite, 
arba pralaimite. Ypač teises liečiančius teisinius sprendimus 

linkstama suvokti kaip „viską arba nieko“. Pati teisių sąvoka, 
atrodytų, reikalauja visiško patenkinimo, - jeigu jos apskritai 
yra teisės; priešingu atveju jos yra niekas. Čia ir vėl pa- 
vyzdys gali būti abortai. Jeigu jūs į šį klausimą žiūrite kaip 
į embriono teises versus motinos teises, tai nelabai yra kur 
sustoti tarp pirmojo neriboto neliečiamumo ir nevaržomos 
antrosios laisvės. Polinkis į juridinį klausimų sprendimą, dar 
labiau poliarizuojamas specialių interesų kampanijų, prak- 
tiškai nukerta kompromiso galimybę“. Taip pat galėtume 
įrodinėti, jog šioje sistemoje kai kuriuos klausimus sunkiau 
ir iškelti, - būtent tuos, kurie reikalingi plataus demokrati- 
nio sutarimo dėl priemonių, numatančių tam tikras aukas 
bei sunkumus. Galbūt tai yra nuolatinės amerikietiškos prob- 
lemos dalis, kai su smunkančia ekonomine situacija susi- 
tvarkoma pasitelkus tam tikrą protingą industrinę politiką““. 
Tačiau mane tai sugrąžina prie minties, jog ten, kur domi- 
nuoja tokia politika, vis sunkiau esti įgyvendinami tam tikri 
bendri projektai. 

Tokia nesubalansuota sistema ir atspindi, ir įtvirtina frag- 
mentaciją. Ji gyva konkurencijos dvasia, kai pilietinis akty- 
vumas - tai sugebėjimas atsikovoti savo teises, nepaisant pa- 
darinių visumai. Tiek teisinių pataisų, tiek vieno klausimo 
politika vadovaujasi šia nuostata ir ją toliau stiprina. Iš anks- 
čiau minėto pavyzdžio apie pastarojo meto ekologinio judėji- 
mo likimą aiškėja, kad vienintelis būdas rasti atsvarą rinkos 
ir biurokratijos įtvirtintai krypčiai - tai formuoti bendrą de- 
mokratinį tikslą. Tačiau kaip tik tai ir yra sunku susiskai- 
džiusioje demokratinėje sistemoje. 

Fragmentiška yra tokia visuomenė, kurios nariams vis 
sunkiau identifikuotis su savo bendruomene kaip politine vi- 
suomene. Šis identifikacijos stygius gali liudyti atomistinę 
pasaulėžiūrą, kurios veikiami Žmonės visuomenę pradeda 
suvokti vien instrumentiškai. Tačiau tatai ir padeda atomiz- 

mą įtvirtinti, nes nesant bendros sėkmingos veiklos žmonės 
pasilieka patys vieni. Gal būtent todėl viena įtakingiausių 
socialinės filosofijos teorijų Jungtinėse Valstijose šiuo metu 
yra mano anksčiau (II skirsnyje) minėtas procedūrinis neut- 
ralumo liberalizmas, kuo gražiausiai sutinkantis su atomis- 
tine pasaulėžiūra. 

Tačiau dabar jau mes taip pat galime įžvelgti, kad frag- 
mentacija atomizmą kursto ir kitu būdu. Kadangi vienintelis 
efektyvus pasipriešinimas rinkos ir biurokratinės valstybės 
skatinamam slydimui į atomizmą ir instrumentalizmą yra 
veiksmingo bendro tikslo formavimas demokratinėje veik- 
loje, tai fragmentacija mus faktiškai padaro bejėgius šią ten- 
denciją sulaikyti. Prarasti sugebėjimą sukurti politiškai veiks- 
mingą daugumą - tai tolygu pamesti irklus vidury upės. Jus 
neišvengiamai neša pasroviui, t.y. vis tolyn į atomizmo ir 
instrumentalizmo formuojamą kultūrą. 

Pasipriešinimo politika - tai demokratinės valios forma- 
vimo politika. Kitaip negu į elitines nuostatas linkę techno- 
loginės civilizacijos priešininkai, mes turime suvokti, kad 
norint rimtai įsijungti į mūsų laikų kultūrinę kovą, būtina 
remti vienokią ar kitokią demokratinio įgalinimo politiką. 
Politinės pastangos naujai įprasminti technologiją neišven- 
giamai numato ir būtinybę pasipriešinti fragmentacijai bei šį 
procesą pasukti priešinga kryptimi. 

Tačiau kaip įveikti fragmentaciją? Tai nelengva, ir nėra 
universalių receptų. Tai labai priklauso nuo konkrečios si- 
tuacijos. Tačiau fragmentacija didėja, kai žmonės liaujasi save 
tapatinę su savo politine bendruomene, savo bendrumo po- 
jūtį perkelia kažkur kitur arba jis visiškai atrofuojasi. Ir ją 
taip pat maitina politinio bejėgiškumo patyrimas. O šitie du 
procesai vienas kitą sustiprina. Nykstanti politinė identifi- 
kacija tampa sunkiau mobilizuojama, o bejėgiškumo pojūtis 
augina susvetimėjimą. Susidaro potencialiai ydingas ratas, ta- 

čiau mes taip pat galime įžvelgti ir kaip jį padaryti „geruoju 
ratu“. Sėkminga bendra veikla gali suteikti galios pajautą ir 
sykiu sustiprinti identifikaciją su politine bendruomene. 

Tai skamba kaip pasakymas, jog kelias į sėkmę reikalau- 
ja sėkmės, o tai mažai paguodžianti tiesa. Bet mes galime pa- 
sakyti ir šį tą daugiau. Bene labiausiai bejėgiškumo jausmą 
stiprina tai, kad mus valdo didžiulės, centralizuotos, biurok- 
ratinės valstybės. Šį jausmą padėti sušvelninti gali valdžios 
decentralizacija, kaip įžvelgė Tocgueville'is. Tiek valdžios 
perdavimas arba padalijimas, tiek federalinė sistema, ypač 
ta, kuri pagrįsta papildomumo principu, gali pasitarnauti 
demokratiniam įgalinimui. Ir juo labiau, juo tie vienetai, ku- 
riems perduodama valdžia, savo narių gyvenime jau figūruo- 
ja kaip bendruomenės. 

Šiuo požiūriu Kanadai pasisekė. Mes turime federalinę 
sistemą, kuri pačios savo įvairovės buvo apsaugota nuo evo- 
liucionavimo į didesnę centralizaciją pagal Jungtinių Vals- 
tijų modelį, tuo tarpu provincijos dažniausiai sutampa su 
regioninėmis visuomenėmis, su kuriomis identifikuojasi jų 
nariai. Tačiau mums, atrodo, nepavyko sukurti bendros savi- 
monės, galinčios šitas regionines visuomenes išlaikyti kartu, 
ir todėl mes susiduriame su kitokia galios praradimo pers- 
pektyva: ne ta, kurią patiriame didžiulės, bet visiškai ne- 
paveikiamos valdžios akivaizdoje, bet ta, kuri yra didelių 
valstybių šešėlyje gyvenančių mažų visuomenių lemtis. 

Tokia savimonės stoka - tai galų gale nesugebėjimas su- 
vokti ir pripažinti tikrąją kanadietiškos įvairovės prigimtį. 
Kanadiečiai labai vykusiai įsisavino savo pačių skirtingumo 
įvaizdžius, bet šie jau tragiškai nebeatitinka tikrovės. Galbūt 
neatsitiktinai šis neatitikimas ima aiškėti kaip tik tuo metu, 
kai šalyje prasideda teisių chartijos juridinis peržiūrėjimas, 
t.y. įsigali svarbus Amerikos modelio bruožas. Faktiškai gali- 
ma sakyti, kad reikalavimas vienodai taikyti chartiją, tapusią 

vienu iš kanadietiškojo pilietiškumo simbolių, buvo svarbi 
Meech Lake'o sutarties atsisakymo, o todėl ir gresiančio šalies 
suskaldymo priežastis“'. 

Tačiau mano pagrindinė išvada, kurią noriu padaryti, yra 
ta, kad skirtingos rūpesčio dėl modernybės gijos persipina. 
Naujas efektyvus technologijos įprasminimas reikalingas 
bendrų politinių veiksmų, kad būtų galima sulaikyti rinkos 
ir biurokratinės valstybės sukeltą slydimą vis didesnio ato- 
mizmo ir instrumentalizmo link. O toji bendra veikla reika- 
lauja, kad būtų įveikta fragmentacija ir bejėgiškumas - tai 
yra įveikta tai, ką Tocgueville'is pirmasis apibūdino kaip de- 
mokratijos slydimą į paternalistinę valdžią. Tuo pat metu 
atomistinės ir instrumentinės nuostatos yra pagrindiniai 
veiksniai, generuojantys pigesnius ir lėkštesnius autentiš- 
kumo pavidalus, ir todėl teigiamai čia paveiktų energingas 
demokratinis gyvenimas, nukreiptas į naujo technologijos 
įprasminimo projektą. 

Mūsų situacija yra reikalinga kompleksiškos, daugelio 
lygių - intelektualinės, dvasinės ir politinės kovos, kurioje vi- 
suomenės mastu vykstą debatai susisietų su tais, kurie vyks- 
ta įvairių institucijų aplinkoje, kaip antai ligoninėse ir mokyk- 
lose, kur technologijos įprasminimo klausimai išgyvenami 
konkrečiai ir kur šitie disputai savo ruožtu maitina ir yra mai- 
tinami įvairiausių pastangų teoriškai apibrėžti technologijos 
vietą ir autentiškumo reikalavimus, o sykiu ir Žmogaus gy- 
venimo būdą bei jo santykį su kosmosu. 

Tačiau kad sėkmingai įsijungtume į šią daugelį aspektų 
turinčią diskusiją, reikia pamatyti, kas modernybės kultūro- 
je yra didinga, o kas lėkšta ar pavojinga. Panašiai kaip Pasca- 
lis yra sakęs apie Žmones, modernybę apibūdina tiek gran- 
deur, tiek ir misėre. Tik abu šituos dalykus apimantis požiūris 
mums gali suteikti neiškreiptą mūsų epochos supratimą, kurio 


---— 


PASTABOS 


' Alexis de Tocgueville, De Ia Dėmocratie en Amėrigue, Paris: Garnier- 
Flammarion, 1981, t. 2, p. 385. 

2 „Erbarmliches Behagen“; Also Sprach Zaratustra, Zaratustros prakalba, 
3 sk. (Vertė A. Tekorius; Frydrichas Nyčė, Rinktiniai raštai, V., 1991, p. 25.) 

3 Tocgueville, De Ia Dėmocratie, p. 127 („... ir grasina pagaliau jį visiš- 
kai įkalinti jo širdies vienatvėje“). 

* Apie šitų kalkuliacijų absurdiškumą žr. R. Bellah ir kt., The Good 
Society, New York: Knopf, 1991, p. 114-119. 

* Bellah ir kt., The Good Society, 4 skyrius. 

“ Ypač žr. Patricia Benner ir Judith Wrubel, The Primacy of Caring: Stress 
and Coping in Health and Illness, Menlo Park, CA. Addison-Wesley, 1989. 

" Albert Borgman, Technology and the Character of Contemporary Life, 
Chicago: University of Chicago Press, 1984, p. 41-42. Įrodinėdamas, kad 
pradžioje technologijos žadėtas išlaisvinimas gali išsigimti į „menkaverčių 
patogumų tiekimą“, Borgmanas, ko gero, net mėgdžioja Nietzsches „pasku- 
tiniojo Žmogaus“ paveikslą. 

* Hannah Arendt, The Human Condition, Garden City, NJ: Doubleday, 
Anchor Edition, 1959, p. 83. 

* Tocgueville, De Ia Dėmocratie, p. 385. 

10 Žr., pvz., R. Bellah ir kt., Habits of the Heart, Berkeley: University of 
California Press, 1985. 

" Šis įvaizdis panaudotas Bloomo The Closing of the American Mind, 
New York: Simon and Schuster, 1987: „Knygų praradimas susiaurino jų 
akiratį ir padarė jį lėkštesnį. Susiaurino, nes jiems trūksta to, kas būtiniau- 
sia - realaus pagrindo nepasitenkinimui dabartimi ir suvokimo, jog esama 
alternatyvų. Jie kartu darosi vis labiau priešiški esamybei ir nusivilia 
nuolatiniu bėgimu nuo jos... Jų akiratis tapo lėkštas, nes neinterpretuo- 
damos daiktų, nepažindamos poezijos ar vaizduotės veiklos, jų sielos esti 
panašios į veidrodžius, tačiau ne į gamtos, bet to, kas aplink juos“ (p. 61). 

" Bloom, The Closing of American Mind, p. 84. 

5 Žr. John Rawls, A Theory of Justice, Cambridge: Harvard University 
Press, 1971 ir The idea of an overlapping consensus: Philosophy and Public 
Affairs, 17, 1988; Ronald Dworkin, Taking Rights Seriouslų, London: Duck- 


122 PASTABOS 


worth, 1977 ir A Matter of Principle, Cambridge: Harvard University Press, 
1985; taip pat Will Kymlicka, Liberalism, Community and Culture, Oxford: The 
Clarendon Press, 1989. 

“ Plačiau apie tai rašiau Sources of the Self, Cambridge: Harvard Uni- 
versity Press, 1989, 3 skyrius. 

5 Ypač žr. Alasdair McIntyre, After Virtue, Notre Dame: University of 
Notre Dame Press, 1981 ir Whose Justice? Which Rationality?, Notre Dame: 
University of Notre Dame Press, 1988. 

16 Žinoma, negatyvus atsakymas visiškai aiškus kokiam nors vulgariam 
marksizmui. Idėjos - tai ekonominių permainų produktai. Tačiau tomis pat 
implikuojamomis prielaidomis operuoja ir namaža dalis ne marksistinio 
socialinio mokslo. Ir tai - nepaisant didžiųjų socialinių mokslų pradininkų 
orientacijos, kaip antai Weberio, pripažinusio lemiamą moralinių ir religi- 
nių idėjų vaidmenį. 

7 Individualizmo terminas iki šiol iš tikrųjų vartojamas dviem visiškai 
skirtingomis reikšmėmis. Pagal vieną iš jų, jis yra moralinis idealas, kurio 
vieną aspektą aš ir aptariau. Pagal kitą, tai - amoralus fenomenas, kažkas 
panašaus į egoizmą. Šios prasmės individualizmo iškilimas paprastai yra 
irimo fenomenas, kai vietoj prarandamų tradicinių horizontų lieka viena 
anomija ir kiekvienas rūpinasi tik savimi, - t.y. kur nors demoralizuotuose, 
nusikaltimų knibždančiuose lūšnynuose, kur susikelia naujai urbanizuoti 
Trečiojo pasaulio (ar XIX a. Mančesterio) valstiečiai. Supainioti šiuos du in- 
dividualizmus, kuriems būdinga visiškai kitokios priežastys ir padariniai, 
žinoma, yra katastrofiškas dalykas. Štai kodėl Tocgueville'is „individualiz- 
mą“ rūpestingai atskiria nuo „egoizmo“. 

1 Žr. David Harvey, The Condition of Post-modernity, Oxford: Black- 
well, 1989. i 

P Bloom, The Closing of the American Mind, p. 25. 

20 Šitos doktrinos raidą - pradžioje vystytą Francis Hutchesono, kuris 
rėmėsi grafo Shaftesbury'o raštais, - ir jos konkuruojantį santykį su Locke'o 
teorija gerokai plačiau aptariau knygos Sources of the Self 15 skyriuje. 

2 „Le sentiment de Y'existence dėpouillė de toute autre affection est 
par lui-mėme un sentiment prėcieux de contentement et de paix gui suf- 
firoit seul pour rendre cette existence chėre et douce a gui sauroit ėcarter 
„de soi toutes les impressions sensuelles et terrestres gui viennent sans 
cesse nous en distraire et en troubler ici bas la douceur. Mais la pluspart 
des hommes agitės de passions continuelles connoissent peu cet ėtat et ne 
Vayant goutė gu'imparfaitement durant peu d'instans n'en conservent 
gu'une idėe obscure et confuse gui ne leur en fait pas sentir le charme.“ 
Rousseau, Les Rėveries du Promeneur Solitaire, Ve Promenade: Oeuvre Com- 
pletes, Paris: Gallimard, 1959, t. 1., p. 1047. 

„Egzistencijos jausena, apvalyta nuo visų kitų afektų, pati savaime yra 
neįkainojama pasitenkinimo ir ramybės jausena, kurios vienos užtektų 
norint padaryti šią egzistenciją brangią ir tykią, kuri galėtų nuo savęs ati- 


PASTABOS 123 


tolinti visus juslinius bei žemiškus pojūčius, be paliovos mus blaškančius 
ir drumsčiančius šiapusinę ramybę. Tačiau daugumai žmonių, kurie nuolat 
veikiami aistrų, ši būsena mažai pažįstama, ir jie, tik netobulai ir tik akimir- 
kai patyrę šią jauseną, tegali išsaugoti vien miglotą ir neaiškią jos idėją, ne- 
suteikiančią jiems galimybės pajusti viso jos Žavesio“. 

2 „Jeder Mensch hatt ein eigenes Mass, gleichsam eine eigne Stimmung 
aller seiner sinnlichen Gefiihle zu einander“ Herder, Ideen, vii. I: Herders 
Sūmtliche Werke, red. Bernard Suphan, 15 Bds. Berlin: Weidmann, 1877-1913 
t. 13, p. 291. | 

28 Šį požiūrį į moralinius samprotavimus aš labiau išplėtojau darbe 
„Explanation and Practical Reason“, Wider Working Paper WP 72, World 
Institute for Development Economics Research, Helsinki, 1989. 

2 George Herbert Mead, Mind, Self and Society, Chicago: Chicago Uni- 
versity Press, 1934. 

5 Vidinį dialogiškumą tyrinėjo M. M. Bachtinas bei tie, kurie rėmėsi 
jo darbais. Žr. ypač Bakhtin, Problems of Dostoyevsky's Poetics, Minneapolis: 
University of Minnesota Press, 1984; taip pat Michael Holguist ir Katerina 
Clark, Michail Bakhtin, Cambridge: Harvard University Press, 1984 bei James 
Wertsch, Voices of the Mind, Cambridge: Harvard University Press, 1991. 

*6 Apie šią „superadresato“, esančio anapus mums egzistuojančių paš- 
nekovų rato, sampratą žr. Bakhtin, The Problem of the Text in Linguistics, 
Philology and the Human Sciences: Speech Genres and Other Essays, red. 
Caryl Emerson and Michael Holguist, Austin: University of Texas, Press, 
1986, p. 126. 

? „Jeigu žmogus turi pakankamai sveiko proto ir patirties, tai jo būdas 
planuoti savo gyvenimą yra geriausias - ne todėl, kad jis geriausias pats 
savaime, o todėl, kad tai jo paties būdas“. Vertė V. Radžvilas: John Stuart 
Mill, Apie laisvę, V., 1995, p. 116. 

2 Šį požiūrį įtaigiai gina R. Bellah ir kt., Habits of the Heart. 

? Gail Sheehy, Passages: Predictable Crises of Adult Life, New York: Ban- 
tam Books, 1976, pp. 364, 513 (kursyvas originale). 

3 R. Bellah ir kt., Habits, p. 25-26, atkreipia dėmesį į ryšį tarp šios rū- 
šies individualizmo ir procedūrinio teisingumo. 

31 Visą šį moderniosios kultūros posūkį aš plačiau aptariau Sources of 
the Self, ypač 13 skyriuje. 

32 Montesguieu; „La nature de I'honneur est de demander des prėfė- 
rences et des distinctions“; De I Esprit des Lois, Livre III, VII skyrius. 

3 Šio perėjimo nuo „garbės“ prie „orumo“ reikšmę įdomiai aptarė Pe- 
teris Bergeris studijoje „On the Obsolescence of the Concept of Honour“: 
Stanley Hauerwas ir Alasdair McIntyre, red., Revisions: Changing Perspec- 
tives in Moral Philosophy, Notre Dame: University of Notre Dame Press, 
1983, p. 172-181. 

* Rousseau aprašo pirmuosius susirinkimus. „Chacun commenca a re- 
garder les autres et 2 vouloir ėtre regardė soi-mėme, et V'estime publigue eut 


124 PASTABOS 


un prix. Celui gui chantait ou dansait le mieux; le plus beau, le plus fort, 
le plus adroit ou le plus ėloguent devint le plus considėrė, et ce fut la le 
premier pas vers l'inėgalitė, et vers le vice en mėme temps“ Discours sur 
UOrigine et les Fondements de I Inėgalitė parmi les Hommes (Paris: Garnier- 
Flammarion, 1971), p. 210. „Kiekvienas ėmė dairytis į kitus ir stengtis at- 
kreipti dėmesį į save, ir tam tikrą vertę įgavo visuomenės pagarba. Ge- 
riausiai dainuodavęs ir šokęs, stipriausias, gražiausias, vikriausias, iškalbin- 
giausias tapdavo labiausiai gerbiamas, o tai buvo pirmasis žingsnis drauge 
ir į nelygybę, ir į ydas.“ Vert. L. A. Skūpas: Ž. Ž. Ruso, Rinktiniai raštai, 1979, 
p. 107. 

35 Žr., pavyzdžiui, tą vietą „Considerations sur le Gouvernement de 
Pologne“, kur jis aprašo senąsias šventes, kuriose dalyvauja visi žmonės: 
Du Contrat Social, Paris: Garnier, 1962, p. 345; ir panašų pasažą „Lettre a 
D'Alembert sur les Spectales“, ibid., pp. 224-225. Svarbiausia buvo, kad 
nebūtų skirstymo į atlikėjus ir žiūrovus, kad visi visus matytų. „Mais guels 
seront enfin les objets de ces spectacles? Ou y'montrera-t-on? Rien, si Von 
veut. [...] donnez les spectateurs en spectacles; rendez-les acteurs eux-mė- 
mes; faites gue chacun se voie et s'aime dans les autres, gue tous en soient 
mieux unis“. 

„Bet pagaliau kokie bus šių vaidinimų objektai? Kas čia bus rodoma? 
Jeigu norite - nieko. [...] duokite žiūrovų vaidinimams; sugrąžinkite pačius 
aktorius; padarykite taip, kad kiekvienas save matytų ir mylėtų save kituose, 
kad visi čia geriau susivienytų. 

36 Žr. Phiinomenologie des Geistes, 4 skyrių. 

“ Ryšys tarp Derrida antihumanizmo ir radikalaus, nevaržomo laisvės 
pojūčio aiškėja panašiuose į čia minimą pasisakymą, kuriame jis, apibūdin- 
damas savo mąstymo būdą, sako: jis „teigia laisvą žaidimą ir bando išeiti 
anapus Žmogaus ir humanizmo, jei žmogumi vadinsime tą būtybę, kuri 
per visą metafizikos ar ontoteologijos istoriją - kitais žodžiais tariant, per 
visą savą istorijos istoriją - svajojo apie užbaigtą esamybę, įtikinamą pag- 
rindą, žaidimo pradžią ir jo pabaigą“. Derrida, „Structure, Sign, and Play 
in the Discourse of the Human Sciences“: Richard Macksey ir Eugenio 
Donato, red., The Structuralist Controversy, Baltimore: Johns Hopkins Uni- 
versity Press, 1972, p. 264-265. 

8 Michelio Foucault interviu: H. Dreyfus ir P. Rabinow, Michel Foucault: 
Beyond Structuralism and Hermeneutics, Chicago: University of Chicago Press, 
1983, p. 245, 251. 

*? Ekspresyvizmą aš plačiau aptariau knygos Hegel (Cambridge: Cam- 
bridge University Press, 1975) 1 skyriuje ir Sources of the Self 21 skyriuje. 

* Friedrich Schiller, On the Aesthetic Education on Man, vert. Elizabeth 
Wilkinson ir L. A. Willoughby, dvikalbis leidimas, Oxford: The Clarendon 
Press, 1967. 

* Plačiau santykį tarp šitų dviejų idėjų aš aptariau knygoje Hegel, 
Cambridge: Cambridge University Press, 1975. 


PASTABOS 125 


42 Žr. įdomų Vincento Descombes'o straipsnį apie knygą Foucault: A 
Critical Reader, red. David Hoy, (Oxford: Blackwell, 1986), paskelbtą The 
London Review of Books. Kovo 5, 1987, p. 3, - jame jis aptaria gana skirtingą 
Foucault supratimą Jungtinėse Valstijose ir Prancūzijoje; taip pat Jūrgen 
Habermas, The Philosophical Discourse of Modernity, vert. Frederick G. 
Lawrence, Cambridge, Mass.: MIT Press, 1987. 

43 Šią ir kitas modernaus tapatumo atšakas aš mėginau išsamiau įvertinti 
darbe Sources of the Self. 

* Tai liudija didžiulis populiarumas, kurį pelnė dvi knygos, abiejų jų 
autorių nemažai nuostabai. Viena iš jų yra mano aptarta Bloomo The Closing 
of the American Mind. Kita - Paul Kennedy The Rise and Fall of Great Powers 
(New York: Random House, 1987), kuri kaip tik ir yra apie kvaziimperinio 
statuso praradimą. Taip pat paminėčiau ir kanadiečių filmą Le dėclin de 
empire Amėricain, prisidėjusį prie kultūrinio pesimizmo ir sulaukusį didelio 
populiarumo į pietus nuo mūsų sienos, nors tai ir nebūdinga kvebekiečių 
filmams. 

* Earl Wasserman, The Subtler Language, Baltimore: Johns Hopkins Uni- 
versity Press, 1968, pp. 10-11. 

1 Šitaip Wordsworthas mums pasakoja, kaip jis 


Would stand 

If the night blackened with a coming storm, 
Beneath some rock, listening to notes that are 
The ghostly language of the ancient earth 

Or make their dim abode in distant winds. 
(The Prelude, eil. 307-311) 


[Jei vakarą aptemdytų artėjanti audra, 
stovėčiau po kokia uola, klausydamasis gaidų, 
kurios yra vaiduokliška senosios žemės kalba 
arba gyvena miglotuos tolių vėjuos.) 

(Pažod. vert.) 


*“ Charles Rosen ir Henri Zerner, Romanticism and Realism, New York: 
Norton, 1984, p. 58. Šiame (antrajame) skyriuje puikiai aptariamas roman- 
tikų siekis atrasti gamtinį simbolizmą. 

* Rosen ir Zerner, Romanticism and Realism, p. 68 ir toliau. 

* Cituojama pagal: Rosen ir Zerner, Romanticism and Realism, p. 67. Ro- 
sen ir Zerner tai sieja su Constable'io pasakymu: „Man tapyba - tai tik 
kitas jausmo vardas“. 

* Borgman, Technology and the Character of Contemporary Life, 11 skyrius. 

5 Žr. Rousseau, Les Rėveries du Promeneur solitaire, V pasivaikščiojimas: 
Ouevres Complėtes, Paris: Gallimard, 1959, p. 1045. 

?2 Plačiau tuos padalijimus aš išaiškinau knygoje Hegel. 


126 PASTABOS 


* Francis Bacon, Novum Organum, I. 73, vertimas iš Francis Bacon: a 
Selection of His Works, red. Sydney Warhaft, Toronto: Macmillan, 1965, p. 
350-351. 

* Aš daug kuo pasirėmiau įžvalgiu Bennerio ir Wrubelio šios proble- 
mos aptarimu knygoje The Primacy of Caring, parodančiu kiek daug filosofi- 
ja gali prisidėti prie naujo, mano čia aptariamo instrumentinio proto įpras- 
minimo. 

> Klausimas, kurį aš čia sieju su alternatyviais įprasminimo būdais, 
kartais keliamas kaip valdymo klausimas: ar mūsų technologija nutrūksta 
nuo grandinės, ar mes ją kontroliuojame ir pajungiame savo tikslams? Ta- 
čiau šitaip formuluojama problema turėtų būti aiški. Ji nė kiek neperžengia 
dominavimo konteksto ir visiškai neleidžia suteikti technologijai kitokios 
prasmės mūsų gyvenime. Jei siekiame „įveikti“ technologiją, vadinasi, užima- 
me jos atžvilgiu instrumentinę poziciją, nes ja remdamiesi mes pasiekiame 
ir visa kita. Ši formuluotė, kaip matome, neatveria galimybės skirti techno- 
logijai neinstrumentinio vaidmens, pavyzdžiui, pajungti ją artimo meilės 
etikai arba mūsų grynojo mąstymo sugebėjimo kultivavimui. Šiuo klausimu 
žr. William Hutchinson, „Technology, Community and the Self“, Fil. Dr. di- 
sertacija, McGill University, 1992. 

Aptardamas šią naujo įprasminimo idėją aš daug ką pasiskolinau iš 
Heideggerio; ypač žr. The Ouestion Concerning Technology and Other Essays, 
vert. William Lovitt (New York: Garland Publishers, 1977). Tai, ką Heideg- 
geris siūlo šiame ir kituose darbuose, mano nuomone, yra panašu į tai, ką 
aš vadinu alternatyviu įprasminimu. Daug detaliau ši idėja išplėtota taip 
pat Heideggeriu besiremiančio Borgmano Technology and the Character of 
Contemporary Life. 

5 „Laisvas šioje srityje gali būti tik socializuotas Žmogus, racionaliai 
savo Mainus su gamta reguliuojantys asocijuoti gamintojai, kurie tuos mai- 
nus pajungia bendram valdymui, užuot leidęsi, kad juos valdytų tie mainai 
ar aklos. gamtos jėgos“. Capital, t. 3, New York: International Publishers, 
1967, p. 820. 

* Mary Ann Glendon, Abortion and Divorce in Western Law (Cambrid- 
ge: Harvard University Press, 1987) atskleidė, kaip tai svarbu amerikiečių 
sprendimams šiuo klausimu, palyginti su sprendimais, priimamais kitose 
vakarietiškose visuomenėse. 

* Demokratinio stabilumo problemą aš įvardijau esė „The Liberal - 
Communitarian Debate“: Nancy Rosenblum, red., Liberalism and the Moral 
Life, Cambridge: Harvard University Press, 1989. Neblogai šis vienpusiš- 
kas Amerikos politikos palinkimas aptariamas Michael Sandel, „The Proce- 
dural Republic and the Unencumbered Self“: Political Theory, 12, February 
1984. Šiuo aspektu aš palyginau Amerikos ir Kanados sistemą esė „Alter- 
native Futures“: Alan Cairus ir Cynthia Williams, red., Constitutionalism, 
Citizenship and Society in Canada, Toronto: University of Toronto Press, 
1985. Ši Amerikos politika gerai kritikuojama R. Bellah ir kt., Habits of the 


PASTABOS 127 


Heart, Berkeley: University of California Press, 1985 ir The Good Society, 
New York: Knopf, 1991. 

* Plačiau tai esu aptaręs esė „Shared and Divergent Values“: Ronald 
Watts ir Douglas Brown, red., Options for a New Canada, Kingston: Oueen's 
University Press, 1991. 


VARDŲ RODYKLĖ 


Arendt Hannah 30 
Aristotelis 40, 107 
Artaud Antonin 76 
Augustinas šv. 46 


Bacon Francis 107 
Bataille Georges 76 
Baudelaire Charles 71, 90 
Bell Daniel 80, 86 

Bellah Robert 29 

Benner Patricia 29 

Bloom Allan 80, 83, 86 
Borgman Albert 30, 95 


Derrida Jacgues 71, 76 
Descartes Renė 45, 105 
Dworkin Ronald 39 


Eliot T. S. 93, 95 


Foucault Michel 71, 72, 76, 78 
Friedrich Caspar David 92 


Hegel G. W. F. 47, 63 
Herder Johann 47, 48, 61, 72, 73 
Hoėlderlin Friedrich 91 
Hutcheson Francis 74 


Joyce James 95 


RODYKLĖ 129 


Kant Immanuel 47, 74, 75 
Kierkegaard S8ren 27 
Kymlicka William 39 


Lasch Christopher 36, 79 
Lenin V. I. 78, 111 
Lipovetsky Gilles 36 
Locke John 45, 59 


Mann Thomas 95 

Marx Karl 29, 30, 31, 47, 78, 101, 105, 111 
Mead George Herbert 50 

Mill John Stuart 56 

Montesguieu Baron 60 


Nietzsche Friedrich 27, 56, 71, 76 


Pascal Blaise 120 
Pope Alexander 91 
Pound Ezra 93, 95 
Proust Marcel 87 


Reich Charles 86 
Rilke Rainer Maria 90, 92, 94, 95 
Rousseau Jean Jacgues 46, 47, 62, 78 


Schiller Friedrich 75 
Shaftesbury Earl 74 
Shakespeare William 89 
Shelley Persy Bysshe 91 


Tocgueville Alexis de 27, 32, 33, 113, 120 
Trilling Lionel 37 


Wasermann Earl 9() 
Weber Max 30, 101 
Wordsworth William 91, 93 


CHARLES TAYLOR 
Autentiškumo etika 


Leidykla „Aidai“ (SL 1728) 
Universiteto g. 4, 2001 Vilnius 
Tiražas 2 000. Užs. Nr. 1147 
Spausdino AB „Vilspa“ 
Viršuliškių skg. 80, 2056 Vilnius 


ĮVADAS: TRYS NEGALIOS + NEARTIKULIUOTA 
DISKUSIJA + AUTENTIŠKUMO ŠALTINIAI » 
NEIŠVENGIAMI HORIZONTAI + PRIPAŽINIMO 
POREIKIS + SLYDIMAS Į SUBJEKTYVIZMĄ +» 
LA LOTTA CONTINUA + SUBTILESNĖS 
KALBOS +» GELEŽINIS NARVAS? + PRIEŠ 
FRAGMENTACIJĄ + PASTABOS 


Savo moralinius įsitikinimus aš grindžiu religija ir prancūzų 
katalikiškąja tradicija, Dievo meilę suderinančia su žmogaus 
laisve... (Ch. Taylor) 


Amerikoje dominuojantį liberalizmą Tayloras kritikuo- 
ja ypač už du dalykus: už tai, kad jis neįvertina kultū- 
rinių veiksnių svarbos ir už tai, kad jis nesugeba sup- 
rasti kultūrinio išlikimo politikos. Abu šitie dalykai 
labai gerai pažįstami mūsų regione. (A. Jokubaitis) 


ALK - serija verstinių knygų, kurias leidžia įvairios 
leidyklos, remiamos Atviros Lietuvos fondo. Serijos 
tikslas - supažindinti skaitytojus su svarbiausiais 
užsienio autorių humanitarinių mokslų veikalais. 
Šios knygos leidimą ALF remia kartu su Vidurio Eu- 
ropos universiteto leidykla Budapešte. 


ATVIROS LIETUVOS KNYGA 


- CEU PRESS 


7, 


Viršelyje P. Repšio piešinys 


